
“Numai clipa-i divină, infinită, iremediabil 
Clipa ce-o trăieşti” 


Emil Cioran 


Prefață 


Distinse Cititor, 

Ţineţi în mână primul volum al unui amplul studiu— Mugica — Ars memoriae. 
Paradigme interpretative în pianistica de acompaniament — menit să investigheze obiectul 
abordat în două ipostaze analitice reciproc condiţionate. Precum rezultă din subtitlul 
primului volum — De /a teoria memoriei la practica memoriei — se investighează atât 
problematica memoriei ca parte componentă organică a procesului de interpretare și 
receptare estetico-muzicală cât şi aceea ce priveşte mnemotehnica interpretului pianist. 

În primul capitol, dintre multiplele zone ale artei interpretative pianistice, cu 
vădite similitudini printre ele, autorul pune în evidență ipostazele principale ale 
pianistului de acompaniament. Ne arată, mai întâi, prezenţa sa în sfera muzicii 
camerale ca partener egal cu ceilalți instrumentiști participanţi ai formației. 
Evidenţiază apoi sprijinul lui hotărâtor acordat pentru toţi partenerii în asigurarea 
exercitării mnemotehnice a partiturii. În fine, dar nu și în ultimul rând, remarcă 
chintesenţa statutului de pianist acompaniator înfăţișându-l ca o metafora vie a 
orchestrei acompaniatoare. Reliefează specificul acestui important rol atât în cadrul 
etapelor de pregătire a tehnicii şi măiestriei interpretative, cât şi pe podium, 
substituind de multe ori, chiar din diferite motive conjuncturale, prezenţa 
acompaniatoare a orchestrei. 

Pianistul şi pedagogul Valentin Ivanof considerând muzica prin excelență 
artă a timpului, implicit a memoriei, dezbate problematica aleasă printr-o metodă 
rezultată din combinaţia discursivă a istoticismului cu investigaţii structurale la care se 
adaugă, drept părţi egale, consideraţiuni psihoestetice și psihosociale asupra memoriei 
în general și a celei muzicale în special. 

Privind memoria ca bază a existenței umane autorul arată: „În fond, 
memoria este un sine qua non al tuturor sistemelor vii, treptele sale contopindu-se cu 
treptele cunoaşterii, iar ca depozitară a experienței umane, memoria poate fi alăturată 
evoluţiei istorice a teoriei cunoaşterii” (p. 22). Legarea trecutului înspre viitor prin 
cvasi-suspendarea prezentului este ceea ce tăinuieşte întreg mecanismul de funcționare 


cognitivă a memoriei. Bunăoară, acest document statornicit al minţii reprezintă un 


îndrumar pentru viitor evocând trecutul tocmai cu scopul întrezăririi viitorului la scara 
mică și mare în egală măsură. 

Bazată pe treptele senzoriale ale experienței — percepţia și reprezentarea - 
memoria muzicală de scurtă durată pregăteşte, într-o permanentă veghe, pasul 
următor melodic, ritmic, timbral etc. prin reținerea lor concomitent retro- și 
prospectivă de pe piedestalul trecutului îndreptat spre viitor. O articulație muzicală 
oricât de mică, cum ar fi un interval desfăşurat, se bazează pe această duplicitate a 
memoriei prospectând elementul următor prin reprezentare cu ajutorul perceperii 
celui dintâi. Iar când cel de-al doilea moment trece în ipostază evocată din trecut se 
formează lanţul algoritmic în care, din verigă în verigă reprezentările apar bilateral, cea 
ulterioară, devine un indicator cognitiv pentru sesizarea anticipată a aceleia din faţă. 
Paradoxul funcționării memoriei se destăinuieşte prin suspendarea metaforică a 
prezentului trecând peste el direct din trecut în spre viitor. 

Acest mecanism funcţionează cvasi identic şi la scară mare în care din 
momentul ridicării baghetei dirijorale sau a mâinii asupra claviaturii, în caz de o 
dispoziţie sufletească inspirată, interpretul resimte mnemotehnic întreaga partitură, ca 
şi construcţie, ca şi proces, deopotrivă. De la primul sunet al compoziţiei și până la 
ultimul acord al execuţiei. Pe această traiectorie eliptică de la trecut și până la viitor 
sunt binevenite gândurile citate ale lui Sf. Augustin: „nu timpul viitor, care nu există 
încă, este lung, ci lungă este îndelunga aşteptare a viitorului. Şi nici timpul trecut nu 
este lung, fiindcă el deja nu există; ci lungă este îndelungata amintire a trecutului”! (p. 
24). 

În finalul primului segment se examinează funcţiile memoriei în discursul 
artistic-interpretativ. La baza investigaţiilor stă algoritmul dinamic al relaţiei creator- 
interpret-public. Ca un moment important al acestor investigaţii se remarcă rolul 
memoriei pe care îl joacă în dinamizarea funcţiei de comunicare a limbajului muzical. 
Se evidenţiază rolul memoriei asociative într-o relaţie complementară cu celelalte 
trăsături ale sale social-istorice sau personale. „Predominantă în activitatea artistică şi 
în receptarea ei, memoria asociativă îşi relevă importanța pentru actul de creaţie 


artistică şi pentru specificitatea funcţiei sale de comunicare tocmai prin faptul că pe 


1 Sfântul Augustin, Confesiuni, Cartea a unsprezecea, Cap. XXVIII, trad. Gh. I. Şerban, Editura Humanitas, 
Bucureşti, 1998, p.422. 


scoarța cerebrală există zone asociative cu funcţii psihice evoluate, specializate în 
configutări perceptive, memorie, imaginaţie, gândire, voință” (p.54). 

Capitolul I; Fetele memoriei — închipuirile artei are menirea să examineze 
aspectele teoretice şi practice ale unor probleme psihoestetice ca amintirea, visul și 
reveria, inspirația și intuiţia. 

Capitolul III, Functiile memoriei în discursul interpretativ este consacrat destãinuirii 
caracterului mnemic al funcției de comunicare a limbajului muzical, precum și al 
partiturii, cea din urmă considerând-o codificare specifică a creației muzicale. De 
asemenea, aici apar şi investigațiile teoretice ale autorului asupra interpretului ca 
mijlocitor dintre ființarea memoriei şi temporalitatea muzicii, precum și elaborarea 
conceptului de metapartitură în discursul interpretativ creator. Legat de cea din urmă 
sintagmă autorul arată:„aspect nescris al partiturii, ca semn al memoriei de dincolo de 
partitură, implică relevanţa termenului de metapartitură la nivelul discursului interpretativ 
integrator, ce caracterizează, spunem noi, mai ales pianistul acompaniator sau cameral — 
cel care poartă, şi construieşte, întregul mental al obiectului sonor ce finalmente 
trebuie exprimat. La acest aspect al discursului interpretativ ne referim când definim 
metapartitura ca semn particular al memoriei ce leagă pianistul acompaniator sau 
cameral de ceilalți interpreţi împreună cu care realizează întregul sonor al lucrării 
muzicale. Este nivelul ce relevă semnele memoriei direct implicate în adaptarea 
pianistului instrumentist la particularități temperamentale, tehnic-interpretative ale 
interpreţilor pe care îi însoţeşte în discursul interpretativ integrator” (p.84). 

Aşadar, trei capitole — I. Muzica — timpul — memoria; II. Fetele memoriei — 
închipuirile artei; ITI. Functiile memoriei în discursul interpretativ — ale primei părți, cu un 
bogat suport teoretic-exemplificativ pregătesc terenul practic-analitic al investigațiilor 
cuprinse în partea doua a lucrării. 

Partea a doua, Practica memoriei, paradigme interpretative în pianistica de 
acompaniament — oferă paradigme interpretative pe care autorul le caracterizează astfel: 
"vom aborda analiza interpretării artistice din două unghiuri distincte: a) ca proces 
artistic ce înfățișează în timp schema (construcţia) constituită în spaţiu?, ca prim sens 


al interpretării ce se leagă de aspectele tehnice, instrumentale, respectiv cele de 


2 Idem, cf. p.515. 


măiestrie artistică, prin care intenţiile creatorului sunt traduse în fapte procesuale și 
devin sensibilizate pentru receptarea lor estetică de către spectator; b) ca explicitare 
demonstrativă, analiză discursivă a fenomenului artistic, ca o contribuţie în plus a 
interpretului ce ne prezintă lucrarea artistică respectivă” (p.87). 

Traiectoria analizelor  paradigmatice spicuite din domeniul cameral şi 
concertistic cuprind cele mai importante etape stilistice ale istoriei muzicii de la epoca 
barocului muzical la epoca modernă şi contemporană oprindu-se la creaţiile lui S. 
Bach, W. A. Mozart, L. van Beethoven, F. Schubert, ]. Brahms, P. Hindemith, G. 
Enescu, E. Terenyi şi altora. 

Analizele concrete, inclusiv cele comparate prezentate aici reprezintă rodul 
unei activităţi îndelungate de peste 35 ani ale autorului selectate și sistematizate din 
repertoriul preocupările sale de artist interpret şi de dascăl universitar. 

Din zona muzicii de cameră analizele vizează comprehensiunea mesajului şi 
a structurii intenționate de către compozitor, inclusiv tehnica şi măiestria pianistului 
interpret. Este evidenţiată, de asemenea, şi necesitatea conștientizării actului 
mnemotehnic, atât în pregătire, cât şi în execuţia concertistică. 

Spre exemplu, la mnemotehnica interpretativă a Sonatei nr. 3, op. 25 „în 
caracter popular românesc” pentru pian şi vioară de George Enescu, autorul conchide: 
„Pentru instrumentiștii care abordează această lucrare, intrarea în atmosfera 
melancolică a primei părţi a sonatei — cu toate ornamentele și formulele ritmice ce se 
doresc explicite de către compozitor, pe lângă indicaţiile de expresie și caracter, 
amănunțite și permanente — nu se poate face în absența cunoașterii din interior a 
caracterului particular al melosului popular românesc. Orice aplicare mecanică a 
tututor indicaţiilor din partitură, în lipsa înţelegerii modelului sonor şi mental al 
compozitorului, nu face decât să o îndepărteze de caracterul ei autentic românesc, 
transpus însă într-o gândite şi o imaginaţie cultă, universal integratoare. Oricât de 
virtuoz ar fi pianistul interpret, în absenţa unei cunoașteri din interior a spaţiului 
românesc, cu rol de amintire generatoare de melos specific, chiar şi cu toată abundența 
de indicaţii, la toate palierele semantice ale partiturii, redarea caracterului popular românesc 


nu se poate realiza fidel sau autentic” (p.109). 

Dubla atitudine mnemotehnică a interpretului — de la modelul mintal la 


scenariul mintal — este recapitulată în încheierea cărţii: Faza ianică a memoriei în arta 


discursului interpretativ. Domnul Valentin Ivanof revine la sursele augustiene: „«Sufletul 
aşteaptă, observă şi-şi aminteşte, în aşa fel încât prin ceea ce observă să transfere ceea 
ce aşteaptă în ceea ce îşi aminteşte. Cine ar putea să spună deci că viitorul nu există 
încă?y. 3 Relevante sunt aceste gânduri filosofice în conturarea dublei feţe a memoriei, 
atât de caracteristic prezentă şi în actul interpretării artistice: ca memorie întoarsă cu 
faţa spre trecut — ce-și reamintește „modelul mental” al lucrării muzicale ce urmează a 
fi cântate şi ca memorie a viitorului — prin anticiparea, într-o fracțiune de secundă, a 
tot ceea ce va „suna” pe scenă în următoarele momente. Adică, modelul mental, atent 
„instrumentat” în timpul repetiţiilor, devine scenari mental ce prefigurează ceea ce va 
urma: este experiența unui trecut ce-şi imaginează un nou viitor”(p.122). 

Cele două părți constitutive ale structurii acestei cărți reprezintă un 
echilibru ideal dintre investigaţiile teoretice şi practice ale problematicii expuse. Bogata 
documentare teoretică şi practică reflectată concludent în formarea concepţiei 
autorului, importantele şi numeroasele constatări legate de procedurile memoriei în 
desăvârşirea şi ameliorarea tehnicii interpretative la care se mai adaugă oportunitatea 
exemplelor muzicale concrete la fiecare caz, şi nu în ultimă instanţă, stilul elevat al 
textului,— care toate la un loc reprezintă suficiente argumente, spre a recomanda 
prezentul volum — Muzica — Ars memoriae. De la teoria memoriei la practica memoriei — cu 
toată convingerea științifică şi căldură colegială spre lecturarea, implicit spre delectarea 
atât a specialiştilor breslei, şi a studenților, cât și a tuturor iubitorilor muzicii de ieri şi 


de astăzi în egală măsură. 


Cluj-Napoca, 2 ianuarie 2012 
Prof. univ. dr. Ştefan Angi 


> 


Academia de muzică „Gheorghe Dima 


5 Sf. Augustin, op. cit., p.422. 

Ars memoriae 


Muzica — Timpul — Memoria 


Prolegomene 


Dacă privim memoria ca esență a spiritului uman, înseamnă că ea are aceeași 
calitate de substanţă ca şi acesta. Afirmația îşi găseşte tâlcul în filosofia anticii Elade ce 
susţinea că funcţia de proton organon — prezentă în relaţia sufletului cu trupul ce-l 
găzduieşte — este întărită de materia sa proprie tocmai pentru că pneuma spiritului este 
o pneumă de esenţă astrală. 

Să fie oare cele spuse posibile premise pentru a explica de ce memoria 
umană, deși cercetată de ştiinţe diferite, valorizată sensibil aparte de filosofie şi arte, 
rămâne încă un teritoriu prea puţin înţeles al minţii omenești? Să fie o întâmplare oare 
că, mai aproape de timpurile moderne, un alt filosof, Heidegger, spunea că viața 
omului diferă de alte forme de viaţă tocmai pentru că aceasta poate fi conştientă de ea 
însăși şi poate reflecta asupra ființării sale? Căci numai „fiinţele umane își pot alege o 
viață autentică, având un simţ deplin al situaţiei lor în lume, sau una lipsită de 
autenticitate, de quasi-automate, trăind fără să gândească, pe baza unor tipare şi clişee 
prestabilite.”+ 

Trecerea către arta muzicii ca ars memoriae ÎŞI găseşte potrivită expresie prin 
cuvintele lui Emil Cioran care, recunoscând faptul că „muzica transcende logosul”, 
releva specificitatea unui limbaj ce trăiește şi se afirmă dincolo de cuvinte şi de 
explicaţii, adică la nivelul inefabilului. Însăși istoria muzicii ne arată că cei mai buni 
compozitori, ca de altfel şi cei mai de seamă interpreţi ai săi, n-au simţit nevoia să-și 
explice prin cuvinte propria artă, poate tocmai pentru că aceasta vorbea în locul lor. 

Şi totuşi, pornindu-se de la aserţiunea unanim recunoscută că muzica este o 
artă a afectelor, a emoţiilor se mai poate urca o treaptă înspre afirmaţia că muzica se 
adresează nu numai emotivităţii ascultătorului ci şi puterii sale de cunoaştere şi de 
înţelegere. La acest nivel, profesionistul muzicii — fie el compozitor sau interpret — 
începe să comunice altfel şi altceva. Căci, aşa cum remarca Hegel în Pre/egeri/e sale, 


„imperiul sunetelor are [...] legătură cu sufletul; el se găseşte în armonie cu mişcările 


4 Cf. Dianc Collinson, Mic dictionar al filosofiei occidentale, Editura Nemira, Bucureşţi, 1995. 

Muzica — Timpul — Memoria 


spirituale ale acestuia din urmă”. Sunt cuvinte care se constituie ca premise ale 
abordării, în prima parte a acestei cărţi, a triadei suflet — spirit — corp, ca definitorie 
preocupare a filosofiei, implicit a filosofiei artei. Nu în zadar înțelegerea muzicii își 
ancorează sensurile profunde în intelect și reflexivitate, ca proprietăţi specifice gândirii 
umane. 

Privită în sine, muzica se adresează memoriei afective a fiecăruia dintre cei 
care o practică sau „doar” o ascultă. Ca înțeles şi mai profund, de dincolo de cuvinte, 
implică acel gnosis originar al filosofiei antice eline ce însuma înfăţișările multiple ale 
cunoaşterii umane. 

Citită în această „cheie”, afirmaţia beethoveniană: „muzica este o revelaţie 
mai înaltă decât orice înțelepciune și filosofie. Cine pătrunde sensul muzicii mele, va 
scăpa de ticăloşia în care se târăsc ceilalți oameni” — primeşte valențe simbolice, 
legată fiind de caracterul de metalimbaj al muzicii. Căci, fie „simplu” sentiment, fie afect 
sau gândire reflexivă, toate fac apel la gauru! memoriei fiecăruia dintre noi. 

Cei ce s-au deprins a auzi nu clinchetul exterior ci profunzimile muzicii ştiu 
prea bine că marile opere ale acestei arte se adresează nu numai senzorialului, nu 
numai afectivului, dar mai ales felului de a ŝnzekge lumea. Ca artă a timpului, 
obiectivată prin însăşi natura materialului sonor vehiculat, muzica este aptă să exprime 
un superior mesaj spiritual, de o neobișnuită forță generalizatoare. Conturată ca 
„întreg sonor” doar în memoria ascultătorului, însoţind astfel discursul interpretativ 
până la finalul său, muzica poate exprima stări sufleteşti de o generalitate ce permite 
fiecărui om să lege conţinutul ei de propria sa experienţă de viaţă. 

Continua acumulare de tensiuni care tind să se rezolve, imprimată 
limbajului muzical, gândit ca flux sonor temporal, îl îndemna pe George Enescu să 
caracterizeze astfel această „vorbire” muzicală: „muzica nu este o stare, ci o acţiune, 
adică un ansamblu de fraze care exprimă idei, şi de mişcări care poartă aceste idei în 


cutare sau cutare direcţie.” 


5 George Bălan, Mugica și lumea ideilor, Editura Muzicală, Bucureşti, 1973, p.8. 
6 Idem, p.11. 

Oglindind procesualitatea vieții noastre sufletești, muzica reflectă, implicit, 
acele legi generale ale existenței umane cărora li se supun și trăirile noastre, de unde și 
diversitatea mijloacelor de expresie specific muzicale folosite, amplificate, adâncite, 
secol după secol, şi devenite astfel, peste veacuri, „arhetipuri”, „stileme” — citite ca 
enorame ale memoriei fiecărui spaţiu muzical-componistic sau interpretativ. 

Este firesc deci să spunem că muzica exprimă mişcări afective diverse, prin 
intermediul cărora se transmite o întreagă atitudine faţă de viață. Căci emotivitatea, 
atât de intensă în muzică, este mai totdeauna însoţită de o aureolă a reflexivităţii. Aşa 
se explică faptul că problematica etico-estetică pe care se întemeiază credo-ul artistic al 
compozitorului trăieşte prin muzica sa într-o formă atât de generalizată, încât ea îl 
îndeamnă pe ascultător — sau pe exegetul ei — să aproprie această artă de filosofie, ca 
expresie a celor mai generale principii de fundamentare ale vieţii umane. Tocmai din 
acest unghi privită, nu este deloc întâmplătoare abordarea în prima parte a acestei cărți 
a muzicii ca artă ce transcende /sgosul, prin directa sa adresare sufletului uman și, 
implicit, spiritului — văzut ca proton organon al pneumrei astrale. 

Filosofii, cei care spuneau încă din Antichitate că sunt singurii care înfe/eg 
muzica, spre deosebire de compozitori și de interpreţi, considerați doar simpli 
„meşteşugari”, nu au încetat de-a lungul timpurilor să acorde muzicii fie un loc 
inferior pe scara artelor, fie unul absolutizant şi suprem. La ce distanță se află astfel 
încadrarea kantiană a muzicii — ca artă ce „vorbeşte prin intermediul senzaţiilor pure, 
fără concepte, aşa încât nu poate, cum face poezia, să lase ceva pentru reflecţie”, căci 
ea este „mai degrabă plăcere decât cultură [...] şi în judecata raţiunii are mai puțin preţ 
decât oricare dintre arte”! — față de afirmația lui Nietzsche, ce-i atribuia muzicii puteri 
revelatorii, cu totul inaccesibile conceptului logic: „limbajul nu poate reda adecvat 
simbolismul cosmic al muzicii, deoarece acesta se află în legătură cu contradicția 
primară şi durerea primară care sălăşluiesc în profunzimile unităţii primare, ceea ce 


face ca el să reflecte o sferă ce stă mai presus de orice fenomen şi a existat înainte de 


7 Ibid., p.16. 

orice fenomen. [...] Limbajul omenesc ca organ și simbol al fenomenelor nu poate 


niciodată, pe nici o cale, să dezvăluie esenţa lăuntrică a muzicii.”8 


Dincolo de ceea ce filosofii atribuiau limbajului muzical, tot compozitorii 
au reuşit să păstreze un binevenit echilibru între cuvânt și sunet, ca prețios instrument 
de concretizare şi precizare a inspiraţiei artistice. „Cuvintele — spunea George Enescu 
— aruncă lumină asupra sentimentelor, descriindu-le, precizându-le în chip poetic. 
Graţie cuvântului, gândirea se poate formula. Muzica revărsându-se în adâncurile 
sufletului, pătrunde în cele mai ascunse taine ale simţitii.” Din îmbinarea cuvântului cu 


muzica s-au născut şi se vor naşte opere divine, nemuritoare.” 


Revenind însă la tematica acestei cărți, ce-şi doreşte o abordare a artei 
muzicii din unghiul particular al pianistului-acompaniator, trebuie să recunoaştem că 
nu este mai puţin adevărat că tot cuvintele se dovedesc neașteptat de sărace, palide 
„umbre”, atunci când vor să descrie ceea ce simte artistul interpret pe scena de 
concert și mai ales acea avalanșă a reflexelor mentale și motrice ce concură toate la 
realizarea propriului discurs interpretativ. 

Concluzionând, putem spune că muzica posedă capacitatea de a fi ea însăşi 
purtătoare a unui subtil mesaj filosofic, a cărui sesizare este posibilă fără intermediul 
adăugirilor şi precizărilor noţionale căci, ori de câte ori este întrebuințat, cuvântul pare 
a fi subordonat conţinutului lăuntric al muzicii, rolul său fiind doar de a reitera 
accederea înspre lumea ideilor a artei sunetelor. 

În sine, procesul de creaţie al compozitorului, reflecțiile sale asupra vieţii — 
aşa cum ni se transmit nouă prin muzica sa — reprezintă şi un proces de gândire a 
muzicii, ca limbaj sonor. Caracteristic compozitorului este faptul că el posedă 
facultattea de a concretiza, prin intermediul sunetelor şi al imaginilor muzicale, 
mesajul pe care îl are de transmis oamenilor. 

Şi poate că nu este deloc întâmplător faptul că această capacitate a muzicii 
de a exprima idei se realizează frecvent printr-o formă (şi gen) specifică numai muzicii 


instrumentale, ca muzică „pură”: forma de sonată — şi mai ales în genul care reprezintă 


8 Ibid., p.18. 
9 Ibid. 

varianta sa orchestrală, simfonia — dându-i astfel muzicii expresivitatea unică de 
metalimbaj al trăirilor sufleteşti universal valabile. 

Se cuvine a se face aici următoarea subliniere, ca argument al abordării artei 
muzicii dinspre filosofia memoriei înspre tainele discursului interpretativ: nici 
compozitorul şi nici interpretul nu sunt obligați (şi nici nu simt nevoia!) să posede o 
capacitate de verbalizare a teoriei artei la fel de dezvoltată ca şi gândirea sau 
interpretarea lor specific muzicală. Dar asta nu înseamnă că ei ar fi nuli ca ființe 
raţionale. 

Şi poate că pledoaria cea mai relevantă în combaterea acestei idei de 
subapreciere a capacităţilor cognitive, mai ales ale interpreților muzicieni o rostește, 
culmea, un compozitor emblematic al Romantsmului, ca reprezentant al unui curent 
artistic care cu atâta vehemenţă susţinea primordialitatea sentimentului în generarea 
artei sunetelor: „În muzică se manifestă simultan și sentimentul şi rațiunea — scria 
Hector Berlioz în studiul intitulat Mugica; fiecăruia care se ocupă cu ea, fie el interpret, 
fie el compozitor, muzica îi cere inspiraţie și cunoaştere, care se capătă pe calea 
studiului îndelungat şi a meditaţiilor profunde. Din unirea științei cu inspiraţia se naște 
arta. Muzicianul care încalcă această condiţie nu va deveni niciodată un artist 
autentic!?10 

Această carte îşi doreşte să afirme şi să argumenteze — atât cât cuvintele pot 
să o facă! — că arta muzicianului-interpret se fundamentează nu numai pe talent ci şi 
pe înţelegerea logicii discursului sonor, precum și pe o aparte calitate a memoriei 
instrumentistului. 

Greu traductibilă în tocitele cuvinte, noi credem totuși că experiența scenică 
a actului interpretativ merită a fi relevată şi valorizată. Cu atât mai mult din postura 
impusă pianistului cameral sau acompaniator, ca generator şi susținător al „întregului 
sonor” al lucrării muzicale. Numai așa se poate explica acest excurs teoretico-aplicativ, 
ce leagă Teoria memoriei de Practica memoriei, demers privit ca decriptare a inefabilului 


muzicii redat prin discursul sonor interpretativ. 


10 Tbid., p.24. 

O întreagă experienţă artistică, scenică şi umană se află în spatele acestor 
pretenţioase, şi uneori prea multe cuvinte. Şi oare nu ar fi fost mult mai aproape de 
adevărul şi realitatea trăirilor artistice, atât de greu de /radus în cuvinte, încadrarea 
acestui Prolegomene doar într-un succint enunț: Mugica — revelație mai înaltă decât 


filosofial, după cum spunea muzicologul George Bălan. 

PARTEA I 
Capitolul I 
Muzica — artă a timpului, artă a memoriei 


1. 1. Timpul şi memoria — axe determinante ale artei muzicii 

Dacă teoriile filosofiei moderne susțin că în orice sistem (bi sau 
multidimensional), ultima componentă, dimensiunea „n” a sistemului o constituie 
întotdeauna #mpul, atunci nu pare nefirească abordarea naturii timpului ca una dintre 
temele majore ale filosofiei încă din Antichitate. 

Apelând la cuvântul sec al dicţionarelor de specialitate nu putem să nu 
remarcăm că deja unii filosofi antici greci — Anaximandru, Empedocle — intuiau acest 
sens considerând că timpul este în afara kosmos-ului, pe care-l orânduieşte, într-un fel. 
De altfel, Aristotel spunea 1! că timpul nu e sinonim al isări;, ci trebuie socotit ca 
pornind de la mişcare. Recunoaşterea succesiunii (anterior şi posterior) e cea care-i face 
pe oameni să aibă conştiinţa timpului. Nu în zadar, Timpul ca personaj — Chronos — 
apare ca motiv de căpetenie la poeţii şi tragedienii antici greci. 

Timpul, la fel ca și spaţiul !, este o formă fundamentală de existență a 
materiei în mișcare. Întrucât timpul nu există independent de materie şi în afara 
materiei ci este o formă de existență a materiei, percepţia timpului este reflectarea 
duratei obiective a fenomenelor, a vitezei și succesiunii lor. 

Întrebările legate de natura timpului nu fac decât să ne releve propria 
noastră neputinţa în a-l înelege cu adevărat. Cum ar fi corect să gândim timpul? Este 
el oare aflat într-o permanentă curgere? 12 În acest caz, el ar curge dinspre viitor înspre 
trecut, noi fiind prinşi la mijloc precum corăbiile pe un fluviu, sau curge dinspre trecut 
înspre viitor, purtându-ne cu el? Poate timpul să curgă mai repede sau mai încet? 
Toate aceste întrebări care par suficient de dificile, dar în acelaşi timp şi absurde 


pentru unii, at putea să ne încurajeze să respingem ideea curgerii timpului. 


11 Francis E. Peters, Teren; filosofiei grecești, Editura Humanitas, 1997, cf. p.55. 
12 Simon Blakburn, Oxford, Dictionar de filosofie, Editura Univers Enciclopedic, Bucureşti, 1999, cf. p. 404. 

Dar, dacă nu ne gândim la timp în termenii curgerii, atunci cum putem 
concepe trecerea acestuia? Ce deosebeşte prezentul de trecut şi de viitor, sau poate că 
nu există nici o diferenţă obiectivă? Are sens pentru noi existenţa lipsită de timp sau 
numai cea care se înscrie în timp? Este timpul în mod infinit divizibil sau acesta ar 
putea avea o formă granulară, ceea ce presupune existenţa celei mai mici unități sau 
felii de timp? 

Este foarte probabil ca această teamă de timpul care trece să fie în legătură 
cu încercarea miturilor și a religiei de a nega ireversibilitatea timpului, reprezentându-l 
sub forma unui ciclu — sau a acestui timp în afara timpului care este eternitatea. Astfel, 
roata generaţiilor din mitul lui Er,13 descris de Platon, reintegrează existența umană 
într-o mişcare ciclică în care trecutul se repetă şi în care fiecare lucru, odată întâmplat, 
se întoarce la ceea ce era. 

Nu putem deci recunoaşte specificitatea timpului fără să-i acceptăm 
ireversibilitatea, linia continuă care din trecut avansează către viitor. Cu certitudine, 
liniatitatea timpului face din trecut domeniul iremediabilului, iar din viitor perspectiva 
morţii noastre, însă în această tensiune dintre cele două ea deschide prezentul către 
libertatea umană. Însă ce este prezentul? Un moment trăit în continuarea altuia, 
sentimentul interior al unei durate care se prelungeşte, sau o sumă de clipe egale pe 
care pendula le măsoară şi pe care ştiinţa le cuantifică? 

Multe dintre aceste probleme sunt pentru prima dată formulate în Fizica lui 
Aristotel, în forma paradoxutilor sau a enunţurilor referitoare la simpla existență a 
timpului. Una dintre aserţiuni este aceea că timpul nu poate să existe, deoarece nici 
una dintre părţile sale nu există (momentul prezent neavând nici o durată, nu poate să 
conteze ca parte a timpului). Mai departe, dacă ne întrebăm când încetează să existe 
momentul prezent, fiecare răspuns implică o contradicţie: el nu încetează în prezent, 
deoarece atâta vreme cât există, el există; nici în momentul următor, deoarece în 
cadrul continuumului nu există nici un moment următor (tot aşa cum nu există ceva 


în genul fracţiei următoare pentru o fracţie dată); şi nici în orice alt moment ulterior, 


15 Elisabeth Clement, Chantal Demonque, Laurence Hansen-Lave, Pierre Kahn, Fi/osofia de la A la Z, Hartier, 
Paris, octombrie 1994, versiunea românească Editura All Educational, Bucureşti, 1999, cf. pp. 523-524. 

căci atunci deja a trecut. Dar nu putem totuşi să ne gândim la momentul prezent ca și 
cum acesta ar exista în mod continuu, căci atunci lucruri care s-au întâmplat acum mii 
de ani, ar fi simultane cu lucruri care s-au întâmplat astăzi. 

Toate aceste interogări despre esenţa timpului nu fac decât să accentueze 
realismul următoarei cincluzii: întruparea congtiinței timpului în memoria umană induce 
memoriei funcţia de ordonator al experienței şi cunoaşterii umane. 

Recunoscând în civilizaţia Antichității eline leagănul culturii și civilizaţiei 
occidentale actuale, nu este o întâmplare faptul că întruchiparea antică a memoriei în 
Mnemosyne a devenit o figură de stil proprie culturii europene, dând chip metaforic 
limbajului pur al artei sunetelor ce-i va permite astfel spiritului uman să reverbereze 
direct în sufletul oamenilor. 

„În Antichitate, Memoria era similară zeităților şi purta numele de 
Mnemosyne. Ea avea o funcţie psihologică, fiind legată de Timp şi de Eu — marile 


4 


categorii psihologice”! cu care operau gânditori elini. 


După cum am amintit deja în Prokgomene, ca termen specific filosofiei 
grecești, memoria era privită ca parte componentă a gnosis-ului!5 - un prim termen 
folosit pentru cunoastere. Echivalentele sale în accepțiunea comună, primară, acopereau 
perceptia senzorială, memoria, experiența şi cunoaşterea științifică. Această translate de la 
activitatea senzorială la cunoaştere, având ca punct de reper memoria — şi implicit 
experiența umană — este o operaţie ce implică un raport mutual suflet — lume sensibilă 
(cf. Aristotel). În fond, memoria este un sine qua non al tuturor sistemelor vii, treptele 
sale contopindu-se cu treptele cunoaşterii, iar ca depozitată a experienţei umane, 
memoria poate fi alăturată evoluţiei istorice a teoriei cunoașterii. 

Apelul frecvent la filosofia antică elină nu face decât să sublinieze faptul că 
civilizaţia europeană s-a născut din întâlnirea mai multor culturi, ale căror interpretări 
privind existența umană erau atât de diferite încât a fost nevoie de o enormă 
răsturnare istorică, însoţită de o credinţă fanatică, ca să se realizeze o sinteză durabilă. 


În această sinteză, materiale de origine diversă au suferit o reconvettire şi o 


14 J. P. Vernant, Mit și gândire în Grecia antică, Editura Meridiane, Bucureşti, 1995, p.137. 
15 Francis E. Peters, op. cit., cf. p.112. 

reinterpretare ce poartă urmele culturii dominante a timpului: cultura unui popor 
învins — grecii, reînsufleţită de un popor cuceritor — romanii. 

Amintim, drept comentariu final, un reper al cunoaşterii umane cu ample 
rezonanţe în viitorul artei muzicii. Este ştiut faptul că Antichitatea elină, prin 
pitagoreism, oferă cel mai bun exemplu de filosofie cuprinzătoare clădită pe modelul 
uman, filosofie cu directă implicare în teoria ulterioară a muzicii. În principiul 
pitagoreic: „Numerele sunt elementele tuturor lucrutilor”16, reducerea lumii la ordine 
şi la o afinitate cu mintea îşi atinge limita extremă. Astfel, cu toate că diferitele curente 
de gândire s-au îndreptat, pregătindu-i terenul, către o veritabilă filosofie a artei şi a 
frumosului, concentrarea efectivă a tuturor acestor eforturi s-a produs abia o dată cu 
Pitagora. Ipoteza generală după care numărul e substanța realităţii își va găsi astfel cea 
mai la îndemână demonstraţie în muzică. Supoziţiile metafizice ale acestor gânditori l- 
au dus astfel la investigarea naturii şi relaţiilor reciproce ale sunetelor muzicale şi la 
încercarea de-a exprima aceste relaţii sub formă de proporţii numerice. Toate aceste 
teorii se vor adăuga mai apoi la zestrea de experienţe ale cunoașterii artei muzicii ca 
artă a memoriei şi a timpului, transformându-se în unele momente (vezi pasiunea 
quasi ezoterică pentru număr a compozitorilor şi artiştilor din Baroc!) în adevărate 


precepte de dezvoltare a limbajului componistic muzical. 


1. 2. Conceptul de durată, ca redimensionarea filosofiei perceptiei timpului 


În căutarea multiplelor sensuri ale #mpului şi ale duratei un popas original al 
gândirii umane îl constituie filosofia şi estetica Sfântului Augustin, care pentru cultura 
europeană este unul demn de a fi luat în seamă. Toată opera Sfântului Augustin 
oglindește oscilaţia sa activă între două epoci, două filosofii şi două sisteme estetice. 
Punct de răscruce în istoria culturii europene, până la el este o linie dreaptă de la 


Antichitatea elină la Evul Mediu timpuriu. 


16 Katharine Everett Gilbert, Helmut Kuhn, Istoria esteticii, Ediţie revăzută şi adăugită, Editura Meridiane, 
Bucureşti, 1972 (Aristotel, De Anima, 411a, 7), pp.30-31. 

Interesante se arată reflecţiile sale asupra naturii timpului. În capitolul al 
XIV-lea din Confesiuni el se întreabă: „...şi atunci ce este timpul? Dacă nu mă întreabă 
nimeni, ştiu ce este. Dacă vreau să i-l explic cuiva care mă întreabă, nu mai ştiu.” Însă, 
dacă medităm atent asupra naturii timpului, nu pare să fie câtuși de puţin vorba despre 
ceva ce poate fi măsurat, întrucât timpul trecut nu mai există odată ce a trecut, timpul 
viitor nu există întrucât încă nu a venit, iar timpul prezent devine trecut de îndată ce 
începe să existe. Astfel, timpul este doar „un anumit fel de extensiune.” 

Urmând firesc acestor retorice interogaţii, o soluţie fundamental idealistă, 
pur subiectivă, ce permite existența unor timpuri diferite, în sensul unor obiecte 
simultane ale contemplaţiei, este propusă de Sfântul Augustin. El convertește 
concepţia temporală antică, legată de Kosmos, conferindu-i dimensiunea conştiinţei 
temporale interne, subiective. Dacă timpul este considerat ca un dat obiectiv, devine 
evident faptul că acesta se descompune în momente distincte.!7 Căci ceea ce s-a 
consumat nu mai este, ceea ce de abia urmează încă nu există, iar prezentul se reduce 
la acel punct infim al convergenţei dintre trecut și viitor. Cu toate acestea avem o 
conștiință a duratei, percepem experiența temporală și deţinem unităţi de măsură 
pentru timp. 

Cum putem spune ce este timpul, dacă fiinţa timpului este imperceptibilă? 
„Căci sufletul aşteaptă, observă şi-şi aminteşte, în aşa fel încât prin ceea ce observă să 
transfere ceea ce aşteaptă în ceea ce îşi aminteşte. Cine ar putea să spună deci că 
viitorul nu există încă? Ci, totuşi, în suflet există aşteptarea viitoare. Şi cine ar putea să 
nege că cele trecute deja nu mai există? Ci, totuşi, ele există încă în suflet prin 
amintirea celor trecute și cine ar putea să nege că timpul prezent este lipsit de spaţiu, 
deoarece el, într-o clipă, s-a şi dus? Ci, totuşi, încordarea produsă de el stăruie, aceea 
prin care trece la a nu fi tot ceea ce va fi prezent. Prin urmare, nu timpul viitor, care 


nu există, este lung, ci viitorul lung este indelunga aşteptare a viitorului. Şi nici timpul 


17 Celebră este analiza timpului, întreprinsă de Sfântul Augustin în cartea a XI-a a Confesiunilor. Aici nu este 
revelată doar conştiinţa (memoria) care constituie experiența temporală, ci este reflectată principial experiența 
existenţială a omului ca ființă temporală în raport cu eternitatea adevărului. 

trecut nu este lung, fiindcă el nu există; ci, un trecut lung este o îndelungată amintire a 


trecutului.” 18 


Acest fapt în mod evident nu este posibil decât atunci când conștiința 
omului deține facultatea de a conserva în memorie acele „imagini? pe care le lasă 
impresia efemeră a simțurilor, conferindu-le în acest fel durată. 

Modalitatea de „rememorare” a imaginilor caracterizează cele trei 
dimensiuni temporale ca fiind: „prezentul a ceea ce este trecut, şi anume emoria, 
prezentul a ceea ce este prezent, şi anume vigíunea, prezentul a ceea ce este viitor, şi 
anume așteptarea. 19 Rezultă ca imprecisă afirmaţia că trecutul şi viitorul există, în mai 
mare măsură fiind adevărată doar trăirea prezentului, care prin rememorare se extinde 
asupra trecutului și a viitorului. 

Timpul, care astfel ne este dat ca o „distensie a sufletului” (distentio animi), îl 
măsurăm prin suflet. La liziera acestei distensii înspre trecut şi înspre viitor, imaginile 
dispar tot mai adânc în întuneric. Întrucât în acest fel spiritul articulează dimensiunea 
temporală, psihicul omului se află scindat între o permanentă aşteptare, împlinire şi 
amintire. Experimentarea propriei temporalități îl orientează pe om spre 
neperisabilitate. Spiritul atinge serenitatea, îndreptându-se spre adevărul etern: ,„...nu 
dispersat în multiplicitatea mereu în mişcare, ci reunit în anticiparea viitorului.”20 

Din nou se poate observa că şi rostul prezentului expozeu asupra evoluţiei 
istorice a teoriei cunoaşterii, suprapuse categoriei filosofice a timpului, este de a 
sublinia încă odattă că totul trece prin memorie, ca depozitar al experienţei umane. 

Aflat la cumpăna dintre două lumi, prin originalul popas al retoricii 
augustiniene, drumul filosofiei occidentale se frânge şi totul se schimbă de aici înainte. 
Oscilaţia între frumosul matematic de origine pitagoreică și frumuseţea internă dată 


de noua credință creştină impun în estetica Sfântului Augustin două concepte de 


Sfântul Augustin, Confesiuni, Cartea a unsprezecea, Cap. XXVII, trad. Gh. I. Şerban, Editura Humanitas, 
Bucureşti, 1998, p.422. 


19 Peter Kunzmann, Franz-Peter Burkard, Franz Wiedmann, 47/as de Filosofie, Enciclopedia R.A.O., Bucureşti, 


20 


2004, p.71. 
Idem. 

referință şi pentru estetica muzicii: conceptul de ritm şi conceptul de contrast.?! De 
menţionat că, în sens antic, cu înțeles matematic numit chiar și „număr” de către 
romani, conceptul de ritm era întrebuințat exclusiv cu privire la arta muzicii. 

Pentru Sfântul Augustin, Ri/p// devine conceptul de bază al întregii lui 
estetici, ca izvor al întregii frumuseți. Desprinde de aici mai multe categorii de ritm: 
ritmul vizual, ritmul corporal, ritmul sufletului, ritmul din om, ritmul percepţiei şi al 
memoriei, ritmul pasager al fenomenelor şi ritmul etern al universului. Sufletul trebuie 
să rezoneze la frumos, să aibă în el amprenta frumosului pentru a rezona la 
frumuseţea obiectului, astfel experiența estetică va fi dată de ritmul ce există într-un 


lucru frumos; fără ritm, experienţa estetică este imposibilă. Cele cinci tipuri de ritmuri 


date de aceasta vor fi următoarele, după Sfântul Augustin:22 


1. Ritmul sunetului — sonans 

2. Ritmul percepţiilor — occursor 

3. Ritmul memoriei — recordabilis 

4. Ritmul acţiunilor — progresor 

5. Ritmul înnăscut al intelectului însuşi — judiciabilis 

Se poate observa că, diferenţiind ritmurile percepţiei, memoriei, acţiunii şi 
judecății, Sfântul Augustin a introdus teoria psihologică prin care susţinea că omul 
posedă un ritm nativ, sădit în el de către natură şi un ritm constant al intelectului, care 
este cel mai important dintre toate, întrucât fără el nu putem nici percepe, nici 
produce ritmul. Tocmai de aceea intelectul şi rațiunea nu trebuie să fie distrase de la 
contemplarea divinului prin plăcerea simţurilor provocată de arta sunetelor. 

„Cântate cu voce suavă și măiestrită”, cuvintele psalmului stârnesc în 
sufletele noastre „flacăra evlaviei, mai evlavios şi mai cu ardoare... decât dacă nu ar fi 
cântate; toate simţurile spiritului nostru, în armonie cu felurimea lor, își au propriile 
moduri în voce și în cânt, de a căror nu știu ce obișnuință ascunsă se desfătează... 
Sunt înclinat [...] să aprob obiceiul de a cânta în Biserică, pentru ca, prin desfătarea 


urechilor, sufletul, prea slab încă, să se ridice la simțământul evlaviei. Totuşi, când mi 


21 Wladyslav Tatarkiewicz, Isforia esteticii, vol. IL, Editura Meridiane, Bucureşti, 1978, cf. cap. Sf. Augustin. 
2 Idem, p.81. 

se întâmplă ca să mă mişte mai mult cântecul decât ceea ce se cântă, mărturisesc că 


păcătuiesc, meritând pedeapsă, şi atunci aş prefera să nu aud pe cel care cântă.”25 


Se poate observa uşor că, pentru filosoful creştin, memoria simţurilor se 
află astfel în permanent conflict cu starea de graţie dată de contemplarea divină. 

Salt peste timpul istoriei filosofiei, nu este greu de văzut că ritmurile 
experientei estetice, identificate de Sfântul Augustin în a sa teorie a Timpului se constituie 
într-un transfer ideatic, compatibil ca esenţă cu conceptul de durată, relevat de filosofia 
bergsoniană. 

Timpul este pe de-o parte o putere exterioară, o realitate obiectivă pe care 
nu o putem prinde, şi pe care o indică numai limbile unui ceas, fără ca vreodată să-l 
putem percepe direct, iar pe de altă parte, noi trăim cu el precum cu o persoană de 
care suntem legaţi subiectiv, afectiv și ale cărei favoruri trebuie să ni le atragem. Aşa 
cum subliniază Bergson,24 nu este nimic comun între timpul cunoscut de către ştiinţă, 
măsurabil, cuantificabil, mediu omogen, în care lucrurile evoluează şi timpul trăit, pe 
care el îl numește, prin opoziţie, „sentiment interior al duratei”. 

Acest timp nu durează; el nu este decât juxtapunerea sau succesiunea unor 
clipe imobile. Acesta este un timp abstract, pe care Bergson îl opune timpului real şi 
pe care-l numeşte durată, pentru a sublinia mai bine că „esenţa lui este de a trece”. 
Durata prezintă trei caracteristici principale care o diferenţiază de timpul abstract: 
continuitatea — în timp ce timpul abstract se fracționează în momente distincte; 
indivizibilitatea — durata reală nu este măsurabilă, dar ea constituie un întreg şi fiecare 
moment al ei este funcţie a totalităţii trecutului; schimbarea — durata nu rămâne 
niciodată identică cu ea însăşi. Ea este deci şi imprevizibilă, iar Bergson va considera 
că tocmai în această caracteristică rezidă libertatea: nimic în univers nu este determinat 
dinainte. 

Durata este deci timpul concret, nu cel abstract, timpul calitativ, nu cel 


cantitativ, timpul eterogen, nu omogen, spre deosebire de timpul măsurat şi calculat 


23 Sfântul Augustin, Confessiones, Editura Institutului Biblic şi de Misiune al Bisericii Ortodoxe Române, București, 
1994, pp.313-314. 


24 Peter Kunzmann..., op. cit., cf. pp.58-60. 

de fizicieni. În realitate, acesta din urmă posedă toate caracteristicile spaţiului 
(juxtapunere, divizibilitate, reversibilitate...): el este un timp „spaţializat”, gândit în 
exterioritate. Dimpotrivă, durata este o realitate care este percepută mai întâi în viața 
interioară, în viața conştiinţei: tocmai gândurile și stările noastre sufleteşti sunt trăite 
mai întâi ca „durând”. Durata are deci o esenţă spirituală. Se poate astfel vorbi de un 
dualism bergsonian, în cadrul căruia interioritatea se opune exteriorităţii, spiritul 
(sufletul) materiei (corpului), materia putând fi gândită în mod legitim în limitele 
spaţiale. 

Universal şi obiectiv, #mpu! sfintei nu există, în mod paradoxal, pentru 
nimeni. La nivelul conștiinței intime, timpul se dilată sau se accelerează, apasă sau se 
uită. În acest fel, timpul trăit este subiectiv. El este calitativ, constituit din momente 
heterogene, din viteze diferite. Însă el este acelaşi timp pe care știința îl prezintă totuși 
ca pe o succesiune de intervale variabile: clipele. Departe de a exista în fenomenele 
naturale ca una dintre proprietăţile lor obiective, timpul ca succesiune de intervale 
regulate este rezultatul evoluţiei raporturilor omului cu lumea exterioară. Departe de a 
fi referința unică, universală şi absolută, de la care fenomenele în ansamblul lor ar 
putea fi normate, timpul este deci un sistem de relaţii, ceva relativ, depinzând de 
istoria oamenilor și de structura experienţei lor. 

În aceasta constă de altfel şi forța meditaţiei kantiene: în a fi gândit timpul 
nu ca pe o proprietate reală a lucrurilor, ca pe un absolut, ci ca pe o formă a priori a 
sensibilităţii, adică o structură a raportului subiectului cu sine însuși şi cu lumea. 
Timpul, deci, nu este nici ceea ce măsoară ştiinţa, nici ceea ce individul particular 
resimte în mod subiectiv. Aceste timpuri sunt diferite, ireductibile unele la altele, 
pentru că timpul însuşi nu este nimic sau este raportul sau sistemul de relaţii dintre 
temporalități multiple şi heterogene. 

Există timpuri — timpul trăit, cel al ştiinţei, dar şi cel economic sau natural — 
care au fiecare ritmuri diferite, factori specifici şi care, în cadrul reprezentării, al 


conștiinței sau al cunoaşterii pe care o au oamenii, exprimă tot atâtea straturi ale 

istoriei lor, iar aceasta nu se derulează de-a lungul unei linii unice, ci în chiar jocul 


temporalităţilor divergente.25 

De ce este prezent acest lung expozeu asupra naturii Timpului în prezenta 
carte? Pentru că în el se regăsesc termeni specifici atât pentru arta muzicii cât şi pentru 
arta interpretării ei: durată, ritm, mișcare, trăiri temporale în planuri paralele. Memoria, între 
viziune, aştepare sau amintire a ceva ce a fost sau va urma. Amintiri-senntiment ce leagă 
mereu altfel, în trăiri temporale atât de diferite, compozitorul de publicul său prin 
intermediul interpretului al cărui discurs sonor nu este niciodată identic repetabil. 
Totul este dat de subiectivitatea receptării unei arte pur temporale şi eminamente 


nonverbale: Mugica. ar în afara Memoriei, timpul trăit al artei sunetelor nu există. 


25 Idem, cf. p.524. 

Capitolul II 
Feţele memoriei — închipuirile artei 


„Timpul şi Educaţia gămisese Experienţa; Experienţa gămislesşte 
Memoria; Memoria 3iwisleşte Judecata şi Fantezia; Judecata zãmisleste puterea şi 
compoziția, iar Fantezia zămislește Ornamentul unui poem. Antici nu ziceau, așadar, absurd 
când făceau din memorie mama Muzelor. Căci memoria este Lumea (deși nu real, ci ca într-o 
oglindă) în care este Judecata. Sora mai aspră se îndeletniceste cu o cercetare gravă şi strictă a tuturor 
părților Naturii şi înregistrează cu ajutorul literelor ordinea, cauzele, întrebuintările, deosebirile şi 
asemănările lor; şi când vine Fantezia, în orice operă de artă realizată, îsi găseşte materialele la 
îndemână şi gata de folosit.” 


'Thomas Hobbes 


De remarcat că acest puritan englez — Thomas Hobbes — a fost singurul 
scriitor al secolului al XVII-lea, după Francis Bacon, care s-a exprimat astfel asupra 
rolului memoriei şi al fanteziei în crearea sau perceperea operei de artă. Notabil este că 
acest precursor al esteticii emoţionaliste a fost în același timp gânditorul cel mai 
materialist şi mai mecanicist al secolului său. 

Deşi aparent superfluu, acest lung citat, prin încercarea sa de a ordona logic 
etapele gândirii creatoare — inclusiv de natură artistică, nu face decât să sublinieze încă 
odată faptul că în istoria filosofiei — de la Aristotel la Sfântul Augustin şi până la 
Bergson — solidaritatea memoriei, reamintirii şi timpului se constitue în trepte ale 
filosofiei cunoaşterii sufletului uman, trepte ce se regăsesc, subtil ascunse, în etapele 
procesului de creaţie artistică. 

Şi nu întâmplăor, acest capitol al cărții de față fixează şi comentează, pe 
harta cognitivă a memoriei, un traseu imaginar ce leagă amintirea, visul Şi reveria, prin 


intermediul contemplației estetice, de intuiţia şi inspirația artistică. 

2.1. Amintirea 
„Numai acele ființe care percep timpul au memorie și tocmai prin faptul că 


îl percep”, spunea Aristotel.” Deci memoria are ca obiect numai trecutul: „când... în 


lipsa lucrurilor avem cunoaştere şi percepţie, atunci e vorba de memorie”.27 Pentru 


trecut avem amintirea, ca imagine a memoriei solidare cu timpul. „Când sufletul, 


contemplând un lucru în el însuşi, îşi schimbă apoi starea şi îl consideră drept 


reprezentare a altui luctu”? 


8 se petrece un proces de translare — propriu ca abordare 
filosofilor care s-au ocupat cu studiul memoriei — de trecere a unui semnificat în 
semnificant, a unei cantităţi într-o calitate, ca un fenomen perpetuu, infinit într-un fel, 
pe tărâmul pluridimensional al imaginilor memoriei umane. 

„Aşa cum animalul zugrăvit într-un tablou este şi animal şi imagine, ambele 
constituind o unitate și un același lucru, deși existența celor două nu e aceeași, ...la fel 
trebuie să presupunem că şi imaginea din noi este în sine imagine dat în acelaşi timp și 
o reprezentare a altui lucru...: în ea însăşi este o viziune sau imagine dat, întrucât se 
referă la altceva, este ca o icoană sau un act de amintire."29 

Deci, ca amintire-imagine este act de memorie. Iar ca sentiment-imagine este 
muzică trăită şi re-trăită. Deci amintire. 

Revenind la filosofia aristotelică şi identitățile sale cu lumea trăirilor 
generate de arta muzicii, remarcăm adevărul afirmației potrivit căreia memoria 
aparține aceleiaşi părți a sufletului ca și imaginația, definită ca posesiune a unei imagini 
fără a considera această imagine ca o copie a ceva. „Sunt obiecte ale memoriei în ele însele 


toate câte sunt produsul imaginaţiei, iar accidental toate câte nu pot exista fără 


imaginaţie”, spunea Aristotel. Amintirea a ceva ce nu e prezentă, adică „afecțiunea 


prezentă în absenţa obiectului”, este un proces ce se imprimă în suflet întocmai ca un 


26 Aristotel, De anima, Parva naturalia, Editura Ştiinţifică, Bucureşti, 1996, p.192. 
27 Idem, p.193. 
28 Ibid., p.194. 
» Ibid., p.193. 
30 „Amintirea a ceva ce nu este prezent” — ce frumoasă definiţie a artei muzicii! 

fel de „înregistrare a ceea ce a fost perceput”, ca o „pecete făcută cu inelul”. In limbaj 


pur ştiinţific, această „pecete” aristotelică va fi definită de psihologia modernă ca 


engramă sau proces de engramare, specific memoriei neuronale.’ 

Ca „posesiune a imaginii”, ca „icoană” a lucrului a cărui imagine este, 
memoria — şi implicit amintirea — revine principiului sensibilităţii, prin care 
percepem şi Timpul. Pentru Aristotel există o singură sensibilitate sau facultate 
sensitivă, doar esența fiecărui gen de percepţie este alta. Aşa cum în limbajul esteticii 
am spune că artele, deşi cu materiale diferite (şi procedee tehnice specifice) duc la 
aceeaşi facultate umană de a percepe imagini ale sufletului omenesc. 

Recunoscând principiul sensibilităţii ca bază a tuturor celorlalte simţuri, în 
încercarea de a localiza sediul sensibilităţii, Aristotel dezvoltă filosofia cunoaşterii prin 
apelul la triada suflet — spirit — corp (sau materie), numind inima „sediu al principiului 
mișcării şi al sensibilităţii.” Această teorie va fi reluată de metafizica secolelor 
următoare, constituind până astăzi o problemă a filosofiei cunoaşterii. 

Dacă acordăm memoriei firu! care conduce cunoaşterea şi experienţa înspre 
percepţie — ca prezent, şi înapoi în trecut — ca amintire, se poate spune că această 
întrebare: „ cu ce simțim?” este şi o problemă a memoriei umane care „gândeşte” în 


semne, simboluri și limbaje specifice. 


Orice investire externă? 


se însoţeşte de o pulsiune internă care este 
experimentată în „spaţiul inimii”. Or, cel dintâi „limbaj? — verbul — este expresie 
corporală, iar schemele verbale referitoare la inimă: are „o inimă de piatră” sau „o inimă 
a vig > S i : pa y3 
curată’ sau „o inimă de aur”, sau are „inima nşoară” sau avem pe cineva „la inima’ sau 
„nu ne trage inima la niwic” (adesea „inima” fiind înlocuită cu „suflef’) ne indică faptul că 
cu siguranţă trebuie să existe un adevăr de ordin extralingvistic în toate aceste expresii, 


un adevăr care pretinde că inima este sediul sensibilităţii, al oricărei reacţii emotive și 


al organului moral (sau imoral) prin excelență. 


31 Engrama este, conform dicționarului, „urmă, modificare a țesutului neuronal implicată într-o percepţie, în trăirea 
unui eveniment, reprezentând o funcţie generală a materiei organice; îndeplineşte funcţia de fixare în memorie 
şi poate fi reactualizată, este dinamică și structurală”, Paul Popescu-Neveanu, Dicționar de psihologie, Editura 
Albatros, Bucureşti, 1978, p.238. 

32 Ioan Petru Culianu, Eros și magie în Renastere, 1484, Editura Nemira, Bucureşti, 1994, cf. p.192. 

Dacă unii gândesc cu „capul” și alții cu „inima”, gândirea este percepută, în 
manifestările-i emoţionale de către inimă; dacă unii aşa „simt”, nu este mai puţin 
justificat decât punctul de vedere pozitivist al europenilor, ce încearcă localizarea 
gândirii în secţiuni speciale şi anumite ale creierului, ceea ce este o concepţie de un 
pozitivism naiv, întemeiată pe diferite ipoteze, bazate toate pe premisa unui creier 
abstract. 

Chiar şi Aristotel nu admitea că se poate gândi fără fantasme, ori, acestea 
sunt colorate emoţional şi, cu toate că sunt susceptibile de a ocupa orice loc, cel mai 
mult le convine inima, căci „inima simte emoţiile”. Plecând de la acest dat corporal 
care este manifestarea reală a reacţiilor emotive în spaţiul inimii, fără a li se nega 
emoțiilor caracterul concret, nu s-ar putea contesta nici existența unui loc în care ele 
se manifestă, un loc ce corespunde, mai mult sau mai puţin localizării anatomice a 
inimii. În această poziţionare rezidă, pesemne, explicaţia antropologică a genezei 
organului subtil numit inimă, explicaţie a cărei vechime trebuie să fie mult mai 
venerabilă decât a descoperirii organului anatomic ce poartă acelaşi nume. 

Când, anterior, afirmam solidaritatea memoriei cu timpul, aminteam şi de 
scrierile Sfântului Augustin şi de întrebările sale asupra posibilităţii explicării timpului, 
ca expresie a experienţei cunoașterii umane. Nu întâmplător revenim la acest filosof 
creştin medieval, redescoperit cu plăcere de estetica şi filosofia europene, pentru că şi 
el leagă prezența amintirii de noţiunea de Timp, descris ca „un anume fel de 


extensiune”, căci: „atunci când măsor timpul, măsor impresii sau aminti i 55 


Nu am aborda problema timpului cu atâta insistență dacă n-am recunoaște 
că toate artele ţin de timp și de procedeul fundamental prin care conştiinţa 
construieşte timpul, prezent cu atât mai mult în triada artelor dinamice: muzică — 


poezie — dans. 


3 Diané Collinson, cf. op. cit. 

Ca lume a imaginilor imaginatiei, arta este un spaţiu „concret” al spiritului 
uman, dat de capacitatea lui pură de a percepe și de a acționa. Amintirea, ca „pecete” 
a memoriei este punct de intersecţie a spiritului cu materia.3% 

„Nu există conștiință care să nu fie impregnată de amintiti” — spunea 
Bergson, după cum şi fiecare amintire este un eveniment unic (nerepetat şi irepetabil) 
al vieţii spirituale, întrucât se inserează într-un anumit context de actualitate. Citită în 
cheia discursului sonor, afirmaţia bergsoniană relevă unicitatea actului interpretativ 
scenic. 

Pentru Bergson, memoria nu este „un sac cu lucruri”, din care se servesc 
percepţia sau imaginaţia umană ci un spaţiu multidimensional, cu tendinţe spre infinit 
— mediat fiind de experienţă, un spaţiu ce tinde spre prezent şi implicit spre viitor, 
prin suportul dat percepţiei de către amintire, și cu un sens înspre trecut, prin 
memoria care „imaginează” — dată de recunoaşterea intelectuală. Ca moderator între 
limbajul filosofiei şi limbajul ştiinţei psihologiei, „simţul comun” sau „spiritul comun”, 
conform teoriei bergsoniene, ar găsi firesc că materia există aşa cum o percepem — și 
pentru că o percepe ca pe o imagine, acesta va face din ea o imagine, ca existență 
situată la mijloc de drum între /ucru şi reprezentare. 

Există o imagine care contrastează cu toate celelalte prin faptul că o 
cunoaştem nu doar din afară, prin percepţie, ci şi dinlăuntru, prin afecte: aceasta este 
corpul nostru. „„Afecte/e se interpun întotdeauna între stimulii pe care îi primim din 
afară şi mișcările pe care le vom executa, ca şi cum ar trebui să exercite o influență 
nedeterminată asupra demersului final.”55 De unde şi importanţa afectelor, atât pentru 
limbajul muzical în general, cât şi pentru coordonarea actului interpretativ în 
momentul reprezentaţiei scenice, de realizare a „întregului” sonor. 

Amintirea propune, dintre „fragmentele” imprimate prin exerciţii anterioare, 


o variantă a întregului, ca „model mental” prefigurat, din care va rezulta, sub impulsul 


34 Conform literei de dicţionar, amintirea este „reactualizare prin reproducere a unor fapte memorate, este evocare 
şi destocare; intervine spontan, asociativ sau prin explorarea intenţionată şi sistematică a structurilor 
memoriei”, Paul Popescu-Neveanu, op. cit., p.42. 

5 Henri Bergson, Materie și memorie, Editura Polirom, Iaşi, 1996, p.13. 

afectelor de moment, un nou întreg, mai mult sau mai puţin unitar şi convingător, dar 
„unic” de fiecare dată. 

Plecând de la premisa că fiinţele umane constituie în univers „centrii de 
nedeterminare”, atunci zonele noastre subiective, de nedeterminare, joacă rolul de 
ecran pe care memoria „configurează”. „Nu există percepţie care, prin intensificarea 
acţiunii obiectului său asupra corpului nostru să nu poată deveni afect şi, în particular, 


»36 


durere. Este afirmat aici acel sim cu inima, comentat anterior, căci „dacă percepţia 


măsoară puterea de reflexie a corpului, afectul îi măsoară puterea de absorbţie. ”37 Vezi 
în acest context impactul fizic resimţit de ascultător în momentul audierii unei muzici 
preferate, ce-i reverberează în amintire, emoţii sau sentimente adânc trăite cândva. 
Din cele afirmate până acum, se poate spune că antica problemă a 
raportului dintre suflet şi corp este implicită chestiunilor memoriei. Dar, dacă 
psihologia își propune să studieze spiritul uman, în măsura în care acesta funcționează 
în mod util pentru practică, metafizica studiază același spirit uman ce se forțează să 
depășească niște condiţii ale acţiunii utile, pentru a redeveni stăpân pe sine, ca pură 


energie creatoare. Se poate spune așadar, că până și „subiectivitatea calităţilor sensibile 
constă, mai ales, într-un soi de contracție a realului, operată de memoria noastră.”38 
Considerând spiritul uman o realitate, înseamnă că numai prin prisma 
memoriei putem să-l atingem, experimental. Mergând pe firul memoriei, sieşi recurent, 
urmărim fie regăsirea unei amintiri, fie evocarea unei perioade din propria noastră 
istorie subiectivă. „Esenţialmente virtual, trecutul nu poate fi sesizat de noi ca trecut 
decât dacă urmărim şi adoptăm mişcarea prin care el se dezvoltă în imagine prezentă, 
ieşind din tenebre în plină lumină”, 59 spunea Bergson. De obicei, „preferăm să 


rămânem situaţi în partea luminoasă a istoriei noastre, în virtutea legii fundamentale a 


vieţii, care este o lege de acţiune: de aici dificultatea de a percepe amintiri care s-ar 


5 Idem, p.45. 
37 Ibid., p.48. 
38 Ibid., p.10. 
39 Ibid., p.119. 

»4i 


păstra în umbră. 0 Constant, este lăsată o marjă fanteziei, prin care „spiritul omenesc 


împinge neîncetat, cu toată memoria sa, uşa întredeschisă de corp.”41 


Ştim că imaginile şi amintirile noastre nu rămân imuabile în noi. „Şterse şi 
împinse în umbră de timp şi de lipsa interesului, devenite imprecise prin contaminare 
reciprocă, schematizate prin obișnuință, ele sunt fără întrerupere refăcute şi 
reconstruite de afectivitatea și de spiritul nostru. Memoria noastră le susţine și, la 
nevoie, le reconstruiește. Amintirile unei vieţi nu sunt istoria ei, căci ele sunt opera 


originală a unui artist ascuns, care este spiritul uman.”42 


2.2. Visul şi reverie 

„Se poate presupune că spiritul parcurge fără încetare intervalul cuprins 
între două limite extreme: planul acţiunii şi planul visării”4%5, căci jocurile fanteziei şi 
travaliul inteligenţei sunt tot atâtea libertăţi pe care spiritul și le ia faţă de natură. 
Astfel, această viață psihică va fi repetată de nenumărate ori la etaje succesive ale 
memoriei şi acest act al spiritului va putea fi „jucat”, interpretat, la mai multe nivele 
diferite. În sensul acesta privite fiind, imaginile trecute, reproduse ca atare, cu toate 
detaliile lor, până la ultima nuanţă afectivă se pot constitui în imagini ale visului sau 
ale reverie. 

Definit în termeni psihologici, visul apare când un scurt circuit deranjează 
echilibrul menţinut de creier între excitaţia exterioară şi reacţia motrice. Mai poetic 
spus însă, în limbajul filosofiei bergsoniene, visul înseamnă „a relaxa firele care merg 


de la periferie la periferie trecând prin centrul” activităţii neuronale, având ca rezultat 
f > 


s» 44 


faptul că „imaginile întunecate vor fi împinse în plină lumină” **, căci asta se petrece 


în timpul somnului, atunci când visăm. 


% Ibid., p.132. 

+! Ibid., p.156. 

42 Henri Delacroix, Psihologia artei, Editura Meridiane, Bucureşti, 1983, p.185. 
8 Henri Bergson, op. cit., p.150. 

+ Idem, p.73. 

Există multe stări, precum halucinaţia și visul, în care apar imagini ce imită 
perfect percepţia exterioară. În toate aceste stări memoria are un rol principal. Aşa se 
explică de ce putem să ne reamintim visele, pe când faptele săvârşite în stare de veghe 
le uităm nu odată. Se relevă aici cele trei grade de durată ale memoriei, primele 
două implicând automatismele traiului cotidian şi abia ultimul reprezentând memoria 
propriu-zisă, cea de lungă durată. 

Conform literei de dicţionar, visul, ca serie de imagini predominant 
vizuale, cu grade variabile de coerenţă, reprezintă momente de conștiință onirică, 
specifice prin desfăşurarea extrem de rapidă a imaginilor, gradul înalt de participare 
afectivă, ineditul şi combinatorica neobişnuită a imaginilor și a ideilor. În viaţa psihică 
visele îndeplinesc un rol util, întrucât subiecţii care sunt împiedicaţi sistematic să 
viseze ajung la perturbări nevrotice. 

Visul implică, prin somn, o descărcare şi o reorganizare a informaţiilor 
prezente în memorie. Ca acțiune a creierului înspre zestrea memoriei, acesta va 
declanşa atât /p/mifia cât şi inspirația artistică, căci elementele visului sunt rezultate din 
experienţa subiectului. De unde şi considerarea visului ca una din formele germinative 
ale creaţiei artistice, chiar dacă în psihologie este clasificat ca o formă primitivă și 
spontană de imaginaţie, la care subiectul poate asista pasiv, ca spectator, sau activ, ca 
participant la acţiunea visului. 

Privit în esența sa ultimă, nu este de mirare importanţa acordată visului de 
către grecii antici, care îşi edificaseră până şi capele ale viselor, construite anume, ca 
puncte de retragere, de solitudine și de meditaţie. Căci civilizaţia elină credea în terapia 
prin vise. Rolul amintirii, ca amprentă a memoriei în acest context, este incontestabil. 

Strâns legată de cele anterior spuse, îşi găseşte aici locul şi ancorarea în vis a 
originii mitului — ca expresie a cunoaşterii umane, relevată în secolul I î.Ch. de către 
poetul latin Lucretius: „Oamenii vedeau în vise că zeii săvârşesc / multe lucruri 


minunate fără nici un efort. / [...] Işi găseau deci scăparea punând toate cele 


45 Paul Popescu-Neveanu, op. cit., cf. p.774. 

minunate / pe seama zeilor, socotind că toate se petrec din voința lor.”46 


Şi poate că 
nu întâmplător acelaşi poet îşi reprezenta obiectul artei atât ca imitație a omului cât și 


a întregii naturi, căci în concepţia sa arta muzicii „redă şi omul și natura: muzica 


vocală aparţinând imitaţiei umane iar cea instrumentală — naturii 4 


Dar pentru artistul creator modern, delirul și visul, incoerenţa creatoare nu 
au putere proprie în actul de creaţie. „Nu cu absenţe și cu visuri impunem cuvântului 
atât de preţioase şi atât de excepţionale ajustări...însuşi cel ce vrea să-şi scrie visul e 
obligat să devină infinit de treaz” — spunea Paul Valery.48 Cu toate acestea, nu se 
poate nega puterea de sugestie a operelor de artă, pentru că toate conţin visul în 
germene. 

În cazul reveriei nu întâlnim acea uitare aproape totală de sine care 
caracterizează somnul cu vise. Interesele durabile sau momentane ale subiectului 


subzistă şi îşi croiesc drum într-un joc de simboluri şi de imagini. Reveria este „jocul 


devenirii în care, jucându-te te priveşti totodată cum te joci.”% 


La artistul creator reveria admite mai multe trepte: de la simpla propunere a 
timpului care atinge în treacăt spiritul, până la cufundarea în viaţa imaginară, prin 
incertitudine îngăduitoare şi consimţire activă. Subiectul este mai mult sau mai puţin 
liber față de opera sa şi are, mai mult sau mai puţin, conştiinţa acestei libertăţi. Sub 
aspectul ei confuz, reveria este cel mai adesea, ca şi visul, unitate lirică sau dramatică. 
„Imboldul unui sentiment autentic, necesităţile logicii şi ale realizării artistice, 


activitatea spiritului şi îndemnul dispoziţiilor lăuntrice concură la închegarea ei,250 


Există şi o reverie profundă ce presupune, ca şi visul, că subiectul iese din 
condiţia sa şi încetează să-şi mai domine gândirea. Alteori, gândirea creatoare este 
însoţită în taină de o reverie neîntreruptă, în cadrul căreia se pregătesc toate 


combinaţiile noi şi fecunde. Reveria completează viaţa, reprezintă „dezvoltarea 


46 Victor Kernbach, Dictionar de mitologie generală, Editura Albatros, Bucureşti, 1983, citat din Lucretius, Despre 


natura lucrurilor, N, 1181-1187, cf. p.411. 


+ Ştefan Angi, Prelgeri de estetică muzicală, Editura Universităţii din Oradea, 2004, vol. I p.10. 
48 Henri Delacroix, op. cit., p.163. 

® Renouvier, Nouvelle monadologie, p.165, cf. Henri Delacroix, op. cit., p.35. 

50 Idem. 

tendinţelor refulate şi a virtualităţilor nesatisfăcute.”5! Poate însemna fie o resurecție 
înfrumuseţată a unui trecut neglijat, pe vremea când era prezent, fie o tentativă de a 
dirija viitorul, o fugă spre o lume ideală. Sub un anume aspect este absorbantă, 
distructivă, macină realul, tinde să uzurpe locul activităţii superioare și al vieţii 
normale. Sub altă înfăţişare, este ca jocul — preexerciţiu — și, la fel ca arta, este creaţie. 
Este „azilul celor slabi şi replierea celor puternici”, după cum spunea Henri Delacroix. 

Și tot el afirmă că prin reverie „viaţa afectivă capătă conștiință de sine în 
imagine şi o intensifică prin ricoşeu.” Imaginile sunt percepute astfel ca simbol, 
semnal al emoţiilor subiectului, căci imaginaţia exprimă și, ades disimulează 
personalitatea. Reveria creează o altă lume, te face să trăieşti în marginea realităţii. Ca 
joc al imaginaţiei, construieşte o lume imaginară, un spaţiu virtual, ce şi-ar pierde 
farmecul dacă ar deveni una cu viața reală. 

Arta evocă din plin reveria, aşa cum o anumită formă de reverie se 
orientează spre artă. Arta este o adevărată sinteză estetică a acestui sentiment şi a 
imaginii în intuiţie, de unde se poate spune că sentimentul fără imagine este orb iar 
imaginea fără sentiment este goală. Înţeleasă în acest context, „muzica dă naştere unor 
trepte de tensiune emoţională tradusă de subiect, cu mai multă sau mai puţină 
exactitate în limbajul sentimentului, prin raportare la stările mentale care sunt 


construite pe baza aceluiaşi ritm interior."52 


Analizând fazele distincte în dezvoltarea unui sentiment estetic, Bergson 
surprindea şi el următoarele trepte:55 

a) când sentimentul sugerat abia întrerupe țesătura deasă a faptelor 
psihologice care compun istoria noastră; 

b) când ne îndepărtăm de el atenţia, fără a ne face totuşi să le pierdem din 
vedere; 


c) când se substituie lor, absorbindu-ne şi acaparându-ne în întregime 


sufletul. 


51 Ibid., p.36. 
52 Ibid., p.114. 
53 Henri Bergson, op. cit., cf. p.148. 

În procesul audiţiei, ascultătorul materializează, realizează muzica, o cântă 
în trupul propriu, căci acţiunea și atitudinea sunt incluse în natura emoţiei, orice 
emoție implicând în prealabil o reacţie subiectivă și primind din legătura ascultătorului 
cu situaţia o parte a expresiei sale. Cu cât un sentiment devine mai complex, cu atât se 
spiritualizează mai mult. În cazul unui sentiment subtil, revelat prin audiție, expresia sa 
nu are valoare atât prin ceva ce reprezintă direct, cât prin ceea ce sugerează. Este un 
semn, Căci ceea ce ne reprezintă şi ne exprimă sentimentele este lumea noastră mentală 
în totalitatea ei. 

Treptele contemplaţiei estetice, în actul audiţiei, merg în paralel cu cele trei 
stadii ale plăcerii estetice, decriptate de Bergson și anterior enunțate. Astfel, pe prima 
treaptă se află subiectul care-şi povesteşte propria istorie, urmat îndeaproape de cel 
care-şi povesteşte o istorie. Pe treapta a treia se află subiectul care 7/7 toate istoriile, 
pentru a se pierde în obiectul însuşi, iar pe ultima treaptă se află subiectul care mită 
exactitatea și caracterul distinct al obiectului, în favoarea emoţiei profunde pe care 
acesta o stârneşte. 

Distincția între contemplaţia calmă, cu uitare de sine şi contemplaţia activă, 
cu /ranspunere de sine se traduce în trepte ale stării estetice. Pentru foarte mulţi, 
plăcerea artei duce de la contemplaţia estetică la contemplarea de sine. Schopenhauer 
spunea referitor la acest subiect că împrumutăm unele dintre temele operei de 
artă pentru a ne regăsi într-unele dintre personajele ei. Chiar şi Stendhal afirma că 
muzica îi place ca semn al propriilor pasiuni: „nu ne bucurăm realmente de muzică 


decât prin reveriile pe care ea le inspiră” căci ea este ,, aceea care te face să visezi la 


lucrul care pe moment îţi preocupă sufletul.»5% 


Există în contemplaţia estetică o marjă de reverie, un nimb, în același timp 
vag, şi totuşi definit, care înconjoară profunzimea afectivă, ca o grupare a tuturor 
forţelor noastre la chemarea unui cântec. Dar cu cât această reverie nu se etalează, nu 
se explicitează în imagini, cu cât rămâne în stare muzicală doar, cu atât este mai 


poetică impresia — ce apel subtil la inefabilul muzicii ca metalimbaj! 


54 Henri Delacroix, op. cit., p.122. 

O operă, oricare ar fi ea, trezeşte în adâncul nostru, prin memoria afectivă, 
ecouri profunde. O amintire de tip afectiv este reapariția unui moment abolit al eu/ui 
nostru, resurecţia unui trecut îndepărtat, intruziunea bruscă, irezistibila acaparare a 
sufletului de către una din vechile lui forme. „Același instinct, în virtutea căruia 
deschidem în fața noastră spaţii la nesfârșit, ne determină să închidem timpul în urma 
noastră, pe măsură ce se scurge.”55 De la uitare, ca instinct, la uitarea profundă a vieţii 
în sânul plăcerii estetice — iată un drum oferit de către opera de artă! „Ne cufundăm în 
opera de artă şi uităm realitatea. Abia când ne venim în fire, când emoția estetică 
încetează, avem conștiința iluziei”56 produse de aceasta. 

Imaginarul-real sau realitatea spiritului se relevă prin contemplația estetică. 
Satisfacerea continuă a aşteptării, răspunsul exact pe care îl dă aspirațiilor noastre 
opera de artă în desfăşurarea şi evoluţia ei, cucerirea noastră instantanee sau 
progresivă de către sugestia acaparatoare — toate sunt trepte ale experienţei estetice 
prin artă. Contemplând propria noastră realitate, opera artistului ne este necesară 
pentru a permite unui anumit aspect al fiinţei noastre să capete conştiinţă de sine. 

Fiecare artă ne dă şi ne refuză ceva. Există, poate în fiecare artă un semn de 
neîmplinire, cerând parcă sprijinul celorlalte surori ale ei. Nu întâmplător, la origini, 
artele temporale, muzica — dansul — poezia, apar ca arte dinamice dintr-un fel de 
confuzie sintetică (şi sincretică), de unde şi efortul acestora de a se reuni mereu, 
conform esteticii fiecărei epoci. Iată de ce acordurile culorii te fac să visezi armonii și 
melodii; iată de ce o desfăşurare simfonică te face adeseori să visezi arhitecturi; iată de 
ce o colonadă poate evoca o suită de măsuri muzicale. 

Prin structura lor profundă, prin ordinea de timp şi spaţiu pe care o au în 
comun, toate artele sunt capabile să se ivească din impresia prezentului artistic, căci 
există planuri de valori şi de generalitate care se pot exprima simultan în toate ordinele 
estetice. Nu o dată, în sufletul ascultătorului audiţia muzicală se sfârșește sub formă de 
poezie sau culoare, aducând în fiecare emoție estetică specifică un fond de afectivitate 


rămas neexploatat, pentru că orice sentiment îşi depăşeşte obiectul tinzând să se 


5 Henri Bergson, op. cit., p.127. 
5 Henri Delacroix, op. cit., p.127. 

rotunjească prin apelul şi la celelalte arte. Există opere care favorizează în mod 
deosebit această transpoziţie: Wateau sau Corot sunt poeţi printre pictori, Lamartine 
sau Baudelaire sunt muzicieni printre poeţi, iar Chopin — poet printre muzicieni, ca să 
folosim un clișeu al criticii de artă. 

Pentru artistul creator, se poate spune că iniţial se configurează o stare 
estetică nediferenţiată de un limbaj propriu unei anumite arte, stare pe care artistul o 
descrie, de obicei, ca pe un ritm, ca pe o muzică, căci, la o anumită profunzime de 
sentiment, artele îşi răspund şi se confundă. Starea de vis, de reverie în care spiritul se 
plimbă în voie, aparent hai-hui printre imaginile trecutului, încifrate în memorie, este 
adesea recunoscută de artistul creator ca declanşatoare a unei noi creaţii. Freamătul 
unei ape, dintr-un vis, este, spre exemplu, asociat de Wagner expresiei propriului 
limbaj muzical. Zbuciumul apei va prinde culoarea unui acord de Mż bemol major, 
„tăsunând şi plutind în arpegii neintrerupte... [astfel] am descoperit imediat că motivul 
râului din Aurul Rinului mi se relevase aşa cum îl purtam în mine, fără să fi parvenit 


încă să-i dau o formă.”57 


Concluzionând, se poate spune astfel că amintirile memoriei îşi găsesc, sub o 


formă sau alta, prin reverie şi vis, o cale de comunicare cu prezentul creator. 


2. 3. Inspirația şi intuitia 
Acele mii de amănunte adăugate de experiența noastră trecută datelor 
imediate şi prezente, stocate în subconştientul memoriei sunt un material ce nu poate 
fi neglijat de żnżuiżia artistică. „Memoria deplasează intuiţia reală, al cărei rol nu mai este 
decât de a reactualiza amintirea, de a-i da corp, de-a o face activă şi, în acest fel, 
actuală” — spunea Henri Bergson.58 
A creea o lume iluzorie menită să înlocuiască realitatea, a înlocui lumea reală 


cu alta, imaginară, acesta este principiul de disociere prezent în unele forme de artă: 


57 Idem, p.172. 
58 Henri Bergson, op. cit., p.56. 

păstrând contactul cu lumea reală, artistul creator dă visului înfăţişarea unei lumi 
aparte. În arta sa, artistul se află la el acasă — este lumea lui, dată de specializarea 
aptitudinilor sale artistice, de temele sale preferate, de materialul propriu meşteşugului 
său. Întreaga desfășurare a spiritului său, toate progresele educaţiei sale artistice, nu fac 
decât să îmbogăţească, să rafineze o sensibilitate nativă — ca orientare iniţială a fiinţei 
sale psiho-senzoriale. Această sensibilitate pură este însăşi materia primă a atitudinii 
estetice, prezentă fiind atât la nivelul creaţiei, cât şi la cel al spiritului creator. 

Doctrina exaltării în actul de creaţie este de fapt mult mai veche decât 
epoca Romantismului secolului al XIX-lea. Poetul dominat de zei sau de demon este 
prezent şi în scrierile platoniciene. Până şi Shakespeare numea poezia „un delir 
formidabil”. La polul opus se situează un alt poet, romantic, Edgar Poe care, 
explicând geneza Corbului, reducea creaţia artistică la un simplu raţionament condus cu 
toată rigurozitatea: „nicăieri hazard, inspiraţie, frenezie, intuiţie extatică; lucrarea a 
mers pas cu pas către desăvârşire, cu precizia şi cu logica unei probleme matematice; 
vizând maximum de efect a fost aleasă şi tema — melancolia şi iubitul plângându-și 


iubita pierdută.”59 


Dacă opera îl exprimă pe artist, dacă artistul are impresia că alege, aceasta se 
întâmplă şi fiindcă propria-i zestre de simboluri i se oferă naturii sale creatoare. Datele 
iniţiale, temele de pornire se organizează în adâncul lui şi, într-un anumit moment, îi 
parvin. Deci, actul preliminar al creaţiei se săvârşeşte inevitabil în zona obscură a 
memoriei subconştientului, în însăşi sfera în care personalitatea îşi constituie 
mijloacele de expresie. O parte a creaţiei se desăvârşeşte deci într-un fel de stare de 
vis, artistul cucerind inspiraţia, legând o analiză de un extaz, totul însă sub controlul 
muncii și al reflexivităţii. Jocul inspiraţiei și al intuiţiei declanşează actul creator. 

Ancotând cele spuse până acum în conctretul ştiinţific al literei de 
dicţionar,%0 se poate spune că inspiraţia şi intuiţia se definesc astfel: 

Inspirația — stare psihică caracterizată printr-o puternică tensiune 


interioară, apare în cursul desfăşurărilor ce duc la conturarea liniilor parţiale, uneori 


5 Henri Delacroix, op. cit., p.165. 
6 Paul Popescu-Neveanu, op. cit., cf. pp.357, 381. 


41 


Ars memoriae 


Funcţiile memoriei în discursul interpretativ 


generale, ale viitoarei creaţii. Este, în general, atribuită oamenilor de artă, deoarece 
presupune un înalt grad de libertate în elaborarea unor sinteze. Dar inspiraţia, fiind o 
etapă pregătitoare a creaţiei (condiţiile de apariţie sunt, în genere, identice cu cele ale 
creativităţii) este și trebuie să fie la fel de prezentă în ştiinţă, activitatea tehnică etc. 

Din analiza momentului inspiraţiei se desprind următoarele caracteristici: 

a) spontaneitatea — evidenţiată de apariția bruscă a unei noi idei; 

b) caracterul de necesitate — noua sinteză se impune în mod imperios şi cu 
evidenţă, cerând obiectivarea ei; 

c) inducția inconștientă — dată de marele grad de libertate al noilor sinteze şi de 
momentele frecvente de apariție a intuiţiei: visul, reveria, starea de relaxare etc.; 

d) caracterul afectiv-motivațional — momentul de inspiraţie este însoţit de o 
puternică vibraţie afectivă, care pentru veritabilul om de ştiinţă și de artă reprezintă nu 
numai adevărata răsplată dar şi baza apariţiei altor momente de inspiraţie; aceasta 
apare deseori în stări de relaxate și nu ca rod al inactivităţii, ci dimpotrivă, ca efect al 
activităţii intense și perseverente, al căutărilor continue. 

Intuiţia — cunoaştere perceptivă, nemijlocită de raționament (în măsura în 
care este posibilă disjuncţia între percepţie și gândire). Descoperire bruscă a unei 
soluţii, fără conștiința modului de descoperire, care are loc fie la primul contact cu 
problema, fie după o petioadă de efort fără succes urmată de pauză (aşa-numita 
inspiraţie). 

Ca żntuiție cognitivă se manifestă la toţi indivizii, dar în grade diferite, fiind 
determinată de factori constituţionali şi de mediu. Unele păreri susţin că acest fel de 
intuiţie involuează pe măsura dezvoltării logicii şi a civilizaţiei mediului în care trăieşte 
individul (Henri Bergson, C. G. Jung). Altele, dimpotrivă, susţin pe baza datelor 
experimentale, că există o strânsă legătură între intuiţia cognitivă şi gândirea abstractă. 
Cunoştinţa obţinută prin intuţie cognitivă este, de obicei, o idee scurtă, însoţită de 
sentimentul evidenţei, al certitudinii subiective şi al armoniei cu celelalte cunoștințe 
(Spinoza, H. Bergson, C. G. Jung). 

Intuiţia cognitivă are la bază activitatea inconștientă a cărei direcție este 


imprimată de analiza conştientă. Durata şi efectele analizei conştiente depind de 


42 


Ars memoriae 


Funcțiile memoriei în discursul interpretativ 


inteligenţă, de caracteristici ale afectivității şi motivaţiei, de dificultatea problemei și de 
dispoziţia cerebrală (în general, oboseala nu este proprie intuiţiei). Starea psihologică 
favorabilă apariției în conştiinţă a rezultatelor explorării inconștiente, întreţinute de 
dorinţa de rezolvare, este caracterizată de sentimentul identificării cu problema, 
abandonarea unor restricţii logice, efervescenţa gândirii şi afectivității, în anumite 
limite. În intuiţia cognitivă, la primul contact cu problema, aceste condiții se creează în 
situaţii premergătoare recepţionării problemei. Diferiţi factori externi o influenţează în 
măsura în care contribuie la crearea confortului psihic. 

Intuiţia cognitivă se dezvoltă odată cu creşterea experienţei într-un 
domeniu dar numai la indivizii cu anumite trăsături de personalitate. În mare, 
personalitatea subiectului intuitiv se distinge prin independenţă, nonconformism, 
comoditate, fantezie, înclinaţie spre speculație, pasiune pentru un domeniu, 
multilateralitate, încredere în sine, atitudine relaxată față de problemă, posibilităţi mai 
reduse de verbalizare. În privinţa trăsăturilor morale ale subiecţilor intuitivi, nu există 
un consens, deşi sunt dezbătute cu interes de către psihologi.. 

După C. G. Jung, se disting două nivele ale intuiţiei: 

A. a) intuiție subiectivă — ca percepere a propriilor stări psihologice 
inconștiente; 

b) intuiție obiectivă — rerprezentând cunoaşterea obiectelor externe pe 
baza unor percepții subliminale. 

B. a) intuiţie abstractă — în care soluţia constă în surprinderea inconștientă 
a unei legături abstracte şi care este precedată de tatonări; 

b) intuiție concretă — în care soluţia este sugerată de elemente 
perceptive, care se ciocnesc întâmplător cu o direcție a gândirii, adesea destul de vagă; 
dacă direcţia constă, mai mult, în atenţia pentru problemă și în dorinţa de a o rezolva, 
tatonările premergătoare nu se conduc după ipoteze logice. 

Intuiţia poate interveni în geneza ideilor, dar astfel de idei trebuie supuse 
controlului raţional, singurul în măsură să le confirme cu certitudine. 

Părăsind austera literă a dicționarului, putem concluziona că momentele de 


inspiraţie şi / sau intuiţie — ce apelează nemijlocit la rezervorul de imagini al memoriei 

şi imaginației — sunt urmate sau sunt concomitente cu controlul muncii și al 
reflexivităţii. Într-un limbaj informatic, s-ar spune că inspiraţia şi intuiţia sunt moduri 
de accesare specifice ale bogăției imagistice a memoriei umane și, în particular, a celei 
artistice. 

Între datul originar și travaliul reflexiv se interpune tipul de formulare 
propriu fiecărui artist. Fiecare poartă cu sine un anume sistem tehnic, un evantai de 
posibilităţi tipic limbajului artei sale. Între starea de vis și meditaţia tehnică cea care 
mediază este contemplaţia, acea pace productivă de care vorbea şi compozitorul Richard 
Wagner, printre alții: „trebuie să existe un simţ interior, nedefinit, care nu acționează 
niciodată atât de clar ca în momentele când celelalte simţuri, întoarse înafară, nu fac 


decât să viseze. Când nu mai văd sau nu mai aud limpede, simţul acesta acționează 


»61 În această 


mai mult ca niciodată și se manifestă în funcţia sa ca o pace productivă. 
stare, diversele prefigurări ale posibilului se combină şi se înfruntă. 

Dintotdeauna, dacă nu şi-au putut reuni limbajele, nemaivorbind de 
ansamblul tehnic, artiștii au simţit nevoia de a-și exprima simțămintele din timpul 
creaţiei apelând la teritoriul specific altor arte. Se ştie că Schiller, de exemplu, compara 
nebuloasa poetică cu o impresie muzicală. Adesea, „starea sufletească muzicală” 
preceda momentul creaţiei. Artiști diverși apelează la comparaţia cu limbajul muzical 
pentru a-şi descrie propriile predispoziţii creatoare. De ce acest apel la muzică ? 

Poate pentru că, mai mult decât celelalte arte, muzica este un metalimbaj ce 
comunică direct cu afectul, cu spiritul uman, fără intervenţia logosului. Se accesează 
astfel zona subconștientului, a subliminalului, strâns legate de zonele de influenţă ale 
memoriei. De altfel, memoria asociativă — atât de caracteristică spiritualităţii artistice — 
este cea care mediază cele două feluri de memorie, după cum le distingea Bergson: o 
memorie a imaginarului, întoarsă spre sine și spre trecut, și o memorie a reamintirii, 
ghidate de percepţie, deci de prezentul acțiunii. 

Oricât de îndepărtată, orice amintire tinde să revină din rezervorul” 


memoriei pentru a deveni (sau redeveni) utilă percepţiei, ca manifestare a prezentului. 


6! Henri Delacroix, op. cit., p.197. 

De altfel, Nietzsche spunea că „imaginaţia artistului sau a gânditorului autentic 
produce constant lucruri bune, mediocre şi proaste dar judecata lui foarte 
ascuţită, exersată respinge, alege, combină.”62 Adaptat tematicii prezente, acest citat 
reiterează permanenta selecție a amintirii, operată de conștiință asupra memoriei 
proprii şi aduce în prim-plan acele amintiri ce pot deveni utile într-un moment dat. 
Fiecare spirit este traversat de idei subite şi de soluţii ce par noutăţi. Acest moment de 
deja-vu s-ar putea traduce printr-o juxtapunere aproape perfectă a amintitii-imagine 
peste percepţia-ca-imagine a realului prezent. 

În limbajul psihologiei artei, se poate spune deci că „apare ca având caracter 
de inspiraţie tot ceea ce tupe cursul conștiinței sau șirul gândirii metodice, tot ceea ce 


»63 Dar este clar 


survine fără a părea că depinde, în mod nemijlocit de ceea ce precede. 
că undeva, în straturile memoriei, între multiplele sale planuri şi adâncimi, o amintire, 
luminată întâmplător de o oarecare asociaţie mentală a atras după sine un lanţ întreg 
de amintiri, umbrite până atunci. Rotit de un impuls, de o asociere mai mult sau mai 
puţin întâmplătoare, caleidoscopul imagistic al memoriei şi-a schimbat configuraţia, 
punând în lumină şi recombinând altfel un şir de amintiri — căci viața, expresia, forma 
sunt pentru artist, întotdeauna, strâns legate. 

Din punctul de vedere al filosofiei bergsoniene, evoluţia creatoare se 
îndreaptă către ceva asemănător cu sinteza hegeliană în care inteligența şi instinctul își 
dau mâna pentru a produce o activitate intuitivă mai bogată; dacă intuiţia este 
neconceptuală, aceasta se îndreaptă spre exterior, pe când intelectul operează cu 
simboluri care pot falsifica uneori realitatea sau produc paradoxuri. Trecută prin 
filtrul cognitiv al intelectului, intuiţia va primi o nouă calitate şi va îndeplini un rol de 
sinteză în ceea ce se poate numi „intuiţia creatoare”, acel «A, B, A» al experienței 


valorizate prin memorie şi cunoaştere. 


6&2 Idem, p.173. 
6 Ibid., p.177. 

Capitolul III 
Funcţiile memoriei în discursul interpretativ 


3. 1. Caracterul mnemic al functiei de comunicare al limbajului muzical 

Predominantă în activitatea artistică şi în receptarea ei, memoria 
asociativă îşi relevă importanţa pentru actul de creaţie artistică şi pentru specificitatea 
funcţiei sale de comunicarere tocmai prin faptul că pe scoarţa cerebrală există zone 
asociative cu funcţii psihice evoluate, specializate în configurări perceptive, memorie, 
imaginaţie, gândire, voință. Memoria social-istorică dar și memoria personală, tributară 
faţă de prima, au proprietatea ca evocând trecutul în raport cu necesităţile prezentului 
să facă implicit distincţia dintre trecut şi prezent, să reflecte trecutul ca trecut şi să facă 
de asemenea distincţia dintre real şi imaginar. 

Aidoma magicianului renascentist, muzicianul este şi el un mânuitor de 
imagini, himere sau fantasme ale sufletului. În măsura în care stârnește în ceilalți un 
teatru interior al memoriei, creația muzicală comunică și devine va/oare. Absența 
personajelor în teatrul interior înseamnă, nu o dată, absenţa comunicării din respectiva 
creaţie. Forma acesteia este importantă în măsura în care devine cadru propice 
afirmării personajelor. Fiecare operăm cu nişte sżzażui ale memoriei, mai mult sau mai 
puţin precizate, conceptualizate, esenţializate. Ne construim astfel un rezervor al 
memoriei mai mult sau mai puţin mobilat, căci, „de n-am fi avut suflet, ni l-ar fi creat 
muzica”, după cum spunea Emil Cioran. 

Memoria umană este un mecanism încă nedescifrat în totalitate. Fondul de 
informaţii al memoriei umane duce în zonele misterioase ale subconștientului şi 
inconştientului, acolo unde memoria cuprinde toate senzațiile încercate, toate 
gândurile avute, toate ideile abstracte, toate criteriile de valoare formulate şi toate 
sentimentele noastre trăite. Miliardele de stări de conștiință pasagere se îngroapă toate, 


în cursul unei existenţe, în vastul depozit al memoriei, iar între ele se stabilesc 

conexiuni cu totul imprevizibile şi de diverse naturi. Poate în acest sens putem privi 
muzica drept o arheologie a memoriei. 

„Tot ce este muzical în noi este o chestiune de amintire”, spunea Cioran. 
Reprezentările sau sentimentele pe care le declanşează artistul sunt umplute cu propria 
noastră experienţă. Atunci când ele se reînnoiesc, când opera ne-a devenit familiară, ea 
este încărcată cu o bună parte a vieţii noastre. Iubim în operă și precedentele întâlniri 
cu ea şi prietenia noastră de odinioară. Experienţa noastră afectivă este cea care 
conferă plenitudine clipei prezente. 

Actul creaţiei muzicale se află permanent sub semnul eficienței în plan 
psihic-configurativ. „Singurul criteriu după care putem judeca opera muzicală este 
aptitudinea ei de a angrena atenţia şi memoria ascultătorului şi de a-i comunica astfel 
un sens,” 64 Conştiința muzicală se poate forma numai cu concursul activ al memoriei, 
orizontul ei de obiecte muzicale constituit prin practica audiției, devenind concret 
numai în măsura în care memoria reține parcursurile obligate şi sensurile multiplelor 
configurații cu care intră în contact. Fiecare suntem ceea ce ne-au făcut diversele 
noastre experienţe auditive. 

Experienţa audiţiei la omul cu sensibilitate muzicală devine aidoma regăsirii 
unei amintiri sau formării unui nou „prieten” muzical, mergând până la stabilirea unor 
legături „prietene” pentru toată viața. Curba integrării în orizontul conştiinţei muzicale 
a unei noi lucrări presupune un prim şoc (nu obligatoriu la prima audiție), un contact 
repetat, dorit, căutat, până lucrarea devine „a sa” — o „ştie”, o „poartă” cu el — ca apoi 
revenitile să se rărească, poate şi din cauza unor noi apariţii sonore. 

Acest proces evoluează până la momentul de echilibru, când iubitorul de 
muzică „şi-a făcut suma”, orizontul său muzical fiind atât de larg cât îi permite 
personalitatea sa. În acest moment dorinţa de noi „prieteni” muzicali se domoleşte, se 
stinge adesea, amatotul mediu devenind frecvent un conservator indiferent sau chiar 


ostil la apariția unor lucrări noi. Profesionistul, ca receptor, are o perioadă activă mai 


64 Pascal Bentoiu, Imagine şi sens, Editura Muzicală, Bucureşti, 1973, p.119. 

lungă, unii permanentă. Echilibrul se rupe în momentul în care experienţa nouă este 
copleșită de experiența dobândită, care devine, nu o dată, retrogradă. 

Ca timp sonot, muzica ne permite o cunoaştere particulară, generatoare de 
adevăr dincolo de cuvinte. Este o accesare directă a memoriei creatorului ei înspre 
memoria ascultătotrului ei. Sensibilitatea incredibilă a urechii omeneşti contribuie la 
jocul complex dintre auzul și emoţiile noastre. Distingem inteligibilul de întâmplător, 
ceea ce este dorit de ceea ce este nedorit. Memoria noastră ne îngăduie să punem la un 
loc sunetul şi înţelesul, iar pentru a creea limbajul acesta, se sprijină pe repetare şi 
recunoaștere. 

„Dar există o distincţie critică între muzică și vorbire. Prin această afirmaţie 
nu vreau să mă refer la faptul evident că una are «melodie» şi cealaltă «înțeles». A 
trebuit să dezvoltăm o serie întreagă de termeni foarte elaboraţi, pentru a descrie ce 
înseamnă muzica. Diferenţa principală stă în faptul că, înainte de toate, cuvintele se 
referă la lumea reală exterioară nouă, la lucruri şi acțiuni pentru care servesc ca 
simboluri acceptabile, folositoare. Pe de altă parte, muzica are o relaţie specială cu 
făptura noastră interioară. Sentimentele noastre devin prin ele înşile entităţi, în afara 
înțelesului literal, iar muzica le modelează și le modifică .”65 

Muzica în sine reprezintă un mijloc de comunicare și nu trebuie să fie 
susţinută de cuvinte, iar interpretarea grăieşte prin ea însăși. Ea este o chestiune de 
ureche și de sensibilitate, nicidecum de argumente mai mult sau mai puţin 
convingătoare. În secolul nostru publicul este din ce în ce mai familiarizat cu 
numeroase creaţii ale muzicii culte. Așadar, totul depinde de calitatea interpretului. „În 
muzică, memoria guvernează sensul timpului, de la notele individuale, la fraze, la 
întreg conturul. A trăi în muzică este ca şi cum ai trăi într-un mediu de relații 
temporale, corespunzând stării fizice a trupului și a emoţiilor. Pentru interpret, această 
comunicare cu ascultătorul este una dintre cele mai satisfăcătoare experienţe ale 


pi ii 2206 
Vieții. 


65 Yehudi Menuhin, Curtis W. Davis, Mugica omului, Editura Muzicală, Bucureşti, 1984, pp.24-25. 
6 Idem, p.123. 

3. 2. Partitura — codificare specifică creației muzicale 

Funcţiile memoriei, relevate prin discursul interpretativ, nu pot fi însă pe 
deplin înţelese fără a ne opri un tăstimp asupra rolului istoric pe care îl va îndeplini 
partitura muzicală — ca moment de fixare în scris, pentru eternitate, a unor muzici ce 
altfel ar fi fost pierdute odată cu tradiția interpretării lor. 

Ca artă temporală, muzica, în sensul evoluţiei sale istorice, nu-și poate 
ignora privirea pur subiectivă, dată de memoria tradiţiilor prin care s-a transmis. 
Secole de-a rândul o artă a memoriei, a regulilor mnemotehnice, atât la etajul 
meşteşugului cât și la cel al „încifrărilor” afective, creaţia muzicală a sfârşit nu o dată 
prin a fi re-dată memoriei actuale prin „etichetări” subiective, prin stereotipii de 
interpretare ce ignorau adesea punctul de plecare real al faptului sau invenţiei artistice. 
Stratificate în memoria umanităţii, faptele muzicii cu greu mai pot ieşi la suprafață 
nepervertite de „legende”. Se ignoră frecvent faptul că o descoperire, o invenţie 
artistică nu ajunge să fie cu putinţă decât printr-un anumit orizont de cunoştinţe şi de 
credinţe referitoare la posibilitatea ei. 

Milenii au trecut peste arta muzicală până când să se poată spune, în zilele 
noastre: „la ce bun să ascult muzică?, îmi ajunge s-o citesc.” 

Până când o civilizaţie este tânără, muzica ei ignoră scrierea. Civilizaţia 
antică, civilizaţia medievală (parţial) erau de tradiţie orală. Notaţia era folosită doar 
pentru a ajuta memoria a posteriori, pentru melodiile deja cunoscute. Muzica era 
„cântată” nu compusă. Încă petioada contrapunctului polifonic medieval şi până spre 
sfârşitul secolului al XVI-lea nu simţea nevoia unei sinteze vizuale a partidelor, ci doar 
a uneia sonore, în momentul audiţiei, obicei păstrat până relativ recent în muzica de 
cameră, unde partidele instrumentale se editau separat. 

Descoperirea în 1953 într-o biserică din Belgia a unei plăci de ardezie pe 
care erau gravate, pe lungime, şase portative de cinci linii, reprezentând una din 
tabulae compositoriae, frecvente în secolul al XV-lea, devoala modul de compoziţie 
renascentist: compozitorii scriau lucrarea ca partitură generală, după care fiecare 
partidă era recopiată pe ceva durabil, iar „partitura” se ştergea pentru a fi reutilizată 


plăcuţa. De altfel, sensul originar al cuvântului derivă din latinescul partire = a împărți. 

„A pune în partitură” însemna a diviza notele, scrise cu ajutorul unor bare de reper 
care facilitau concordanța, de unde au derivat actualele bare de măsură. Aceste bare 
dispăreau în copia definitivă a partidelor separate. 

La artist, o întreagă lume interioară se formulează în simboluri — ca semne 
ale memoriei şi experienţei sale. Memoria şi-a creat o seamă de acţiuni proprii, numite 
mmnezice, prin care, în evoluţia sa, omul şi-a fixat informaţia pentru a o putea recupera la 
nevoie: de la crestături, noduri, desene, simboluri până la specificitatea limbajului şi a 
scrisului. Arta, ca limbaj propriu anumitor oameni, oferă posibilităţi de comunicare 
suplimentare. 

Drumul paralel muzică-literatură s-a accentuat odată cu apariția hârtiei, 
iniţial ca să ajute memoria jongletilor în reținerea cântecelor. Hârtia era folosită după 
ce lucrarea era gata, nu ca auxiliar în redactarea ei. Prima „ofensivă” a hârtiei contra 
urechii se petrece spre sfârșitul secolului XIV, în perioada de final a Ars Nove, când 
pasiunea pentru încifrări muzicale, pentru rebusuri ascunse în versuri devine o 
dominantă a artei literare şi muzicale. Aşa numitele rozundellus — cântece ce se învârt în 
cerc, de fapt forme canonice medievale, îşi „codau” parcursul muzical prin însemnări 
ce indicau deasupra melodiei, scrise doar o dată, „intrările” vocilor, uneori adevărate 
enigme, greu de descifrat pentru neiniţiaţi. Această însemnare — regulă — concomitentă 
melodiei scrise se va numi apoi canon. De altfel, sfârşitul secolului al XIV-lea aduce o 
adevărată estetică a rebusurilor muzicale, ritmice (vestitele moduri ritmice ale Ars 
Nove) sau literare. Era mai degrabă o estetică pentru ochi decât pentru ureche. 
Dezvoltarea contrapunctului vocal va aduce tentative tot mai îndrăzneţe de 
amplificare a spaţiului sonor, până la exagerări inerente ce impuneau motete scrise, de 
exemplu, pentru opt coruri de câte cinci voci reale. 

„Umanismul” academiilor de muzică şi poezie, cu estetica lor orientată spre 
lumea antică, va declara război „arhitecturilor” contrapunctice, impunând reducerea 
notaţiei muzicale la o stenografie simplificată. Opere întregi erau scrise pe două 
portative, reprezentând melodia şi basul, melodia însăşi fiind simplificată la maximum 
ca notație. De aici rezulta libertatea interpretului de a broda în jurul schemei notate. 


Estetica operei şi a basului cifrat fac ca hârtia să-şi piardă din nou din prestigiu. Chiar 

şi Monteverdi va opta în notarea operelor sale pentru o dublă notație: una simplă 
(pentru uzul muzicienilor amatori) şi o versiune reală, proprie (utilizată atunci când el 
însuşi coordona ansamblul sonor). 

J. S. Bach, cu respectul său pentru muzica veche, nu va pregeta să-și 
dezvolte — concomitent cu edificiul arhitecturilor sale sonore — virtuozitatea propriei 
sctiituri, pe care se amuza să o sublinieze uneori şi vizual. Ofranda muzicală este un bun 
exemplu în acest sens. Tema regală era înfăţişată în trei fugi, două trio-uri, o serie de 
canoane nerezolvate, unele cu două chei juxtapuse, altul cu o cheie întoarsă ce se 
poate citi doar printr-o oglindă, toate însoţite de indicaţii gen „căutaţi și veţi găsi” sau 
acrostihuri, rebusuri a la Ars Nova, comentarii ca: notulis crescentibus crescat fortuna regis — 
pentru un canon în augmentare. Toate acestea nu erau un joc gratuit, arbitrar, ci 
reprezentau pentru Bach un semn de respect față de tema regală căreia dorea să-i 
demonstreze nenumăratele valenţe. 

Cât despre transcrierile din Baroc, reprezintă şi ele caracteristici stilistice 
configurate de asemenea în contextul relaţiei creaţie — interpretare. Bunăoatră, în Baroc 
instrumentul a fost acela pe care putem să-l socotim drept pretext în cadrul 
interpretării. „Nu a existat o opţiune şi o diversificare pentru și la instrument, cum 
există astăzi. Cu puţină exagerare putem să spunem că instrumentul semnalat în 
partitură a reprezentat doar o indicație generală ce a fost respectată destul de 


aproximativ.?67 


În evoluţia muzicii, goana după individualism a fost pornită de interpret şi 
de cântăreţ. Din secolul al XI-lea, cântărețul își asumă calitatea de artist, dorind să se 
facă remarcat, spre indignarea predicatorilor. Chiar şi Guido dYArezzo spunea că: 
„între muzicieni și cântăreţi mare este distanţa. Primii ştiu din ce este făcută muzica iar 
ceilalți o reproduc.” Secolul al XVII-lea va conferi, odată cu impunerea genului 
operei, o nouă funcţie cântăreţului profesionist, ce-şi va cuceri până şi dreptul de 


„tevizuire” a lucrării interpretate. 


67 Ştefan Angi, Prelegeri de estetică muzicală., Editura Universităţii din Oradea, vol. II, p.516. 

De altfel, până în secolul XX nimeni nu a contestat cu adevărat preceptul 
ordonator al secolului al XVIII-lea care spunea: un actor bun ce interpretează un rol 
muzical nu se poate să nu observe că, dacă nu ar face decât să cânte ceea ce este notat 
pe hârtie, ascultătorii nu s-ar mulțumi deloc cu o manieră atât de puerilă. Această 
oralitate a tradiţiei, inculcată atât memoriei interpretului cât şi celei a auditoriului este 
relevată şi de cuvintele lui Ch. W. Gluck care îşi sfătuia colegii: „să meargă la Paris ca 


să asculte lucrările mele înainte ca tradiţia lor să se piardă: când muzica mea va fi 


cântată întocmai cum este scrisă, nu va mai rămâne din ea decât o caticatură.”68 Deci 
tradiţia, dublată de memorie dădea adevărata artă, ceea ce era scris fiind doar un semn 
mnemic, orientativ. 

De-a lungul perioadei monodiei şi a începutului polifoniei nota scrisă nu 
exista pentru compozitor. O „compoziție? însemna în lumea medievală o 
improvizație, care, fiind deosebit de reuşită, merita să fie fixată în memorie. Unele 
compoziţii, când păreau valoroase, erau învăţate de alţii după ureche, devenind 
„melodii tradiţionale”. Cei care le repetau nu se sfiau să le modifice uneori, conştient 
sau nu, în mod liber sau conform unor reguli ale structurilor date de tradiţie, aşa cum 
se petrece şi în cântul popular. Timp îndelungat, muzica savantă nu se va deosebi de 
cea laică decât datorită melodiilor cu caracter ritual, religios, care erau singurele 
păstrate cu o fixitate relativă, datorată respectului lor pentru caracterul magic sau 
liturgic. 

Dacă cineva nota o melodie, o făcea ulterior compunerii ei orale şi nu 
întotdeauna cel care nota melodia era şi compozitorul ei. Simțul proprietății nu era 
încă aşa de exacerbat ca în zilele noastre în privinţa drepturilor de autor. Muzica era a 
tuturor pentru că plăcea tuturor şi era notată doar pentru a fi mai uşor ţinută minte, 
de unde şi notaţiile oarecum aproximative, legate de text prin coduri şi semne mai 
mult sau mai puţin personale. Pentru că acest cult al memoriei era deosebit de trainic, 
în Evul Mediu nu existau două manuscrise identice ale aceleiași lucrări; interpretul era 


şi creator. El era cel care, primind o „traducere” a unei melodii la modă, o modela 


68 Cf. Jacques Chailley, 40.000 de ani de muzică. Omul descoperind muzica, Editura Muzicală, Bucureşti, 1967. 

după plac, transformând lucrarea, improvizând mai mult sau mai puţin, păsându-i 
prea puţin de autorul original în majoritatea cazurilor. 

Când compozitorii au început să lucreze cu pana în mână, difuzarea unei 
lucrări prin copierea ei depindea mai mult de iniţiativa interpretului decât de cea a 
compozitorului. 'Tiparul va produce în muzică o revoluţie la fel de mare ca și în 
literatură. 

Până în secolul al XVIII-lea Parisul a fost capitala mondială a gravării 
partiturilor muzicale. Celelate ţări păstrează tradiţia copierii de mână a partidelor 
muzicale până spre sfârşitul aceluiași secol. De exemplu, din imensa operă a lui J. S. 
Bach, din care mai mult de jumătate s-a pierdut, lista lucrărilor editate în timpul vieții 
compozitorului încape în şase rânduri de tipar. 

Compozitorul care redacta o lucrare pentru o execuţie precisă era 
responsabil şi de forma redactării ei, pentru că ştia cine, cum va executa lucrarea. 
Putea prevedea toate detaliile respectivei execuţii, inclusiv momentele de improvizație 
în stil, pe care nu-şi mai pierdea vremea să le noteze. Era în avantajul lui să-şi noteze 
toate detaliile esenţiale, cu excepţia a ceea ce depindea numai de el sau a ceea ce, prin 
tradiţie, putea fi improvizat, la faţa locului, sub controlul său, de către un colaborator 
ale cărui capacităţi muzicale şi instrumentale îi erau cunoscute. Realizarea Basului 
continuu, înfrumusețarea, ornamentica tradițională, cadenţele pe care autorul le executa 
singur sau pentru care se putea încrede în interpreţi, toate acestea demonstrează că 
partiturile pentru orchestră ale lui Bach sunt partituri reale, în care numărul 
portativelor era egal cu cel al executanţilor şi era redactat în întregime. 

În cazul paztiturilor tipărite, autorul neștiind cine le va folosi, câţi interpreţi 
vor cânta, cât de abili vor fi aceştia (contrar reacţiilor unui compozitor al secolului 
XX, care ar nota toate detaliile), simplifica la maximum propria-i creaţie. 
Compozitorul secolelor XVII-XVIII nota cât mai puţine detalii cu putinţă, pentru a 
nu-l încătuşa pe interpretul necunoscut. Astfel, de exemplu, o partitură de J. Ph. 
Rameau publicată, contemporană lucrărilor lui J. S. Bach, nu este decât un ajutor al 
memoriei, redus la minim, la strictul necesar, pentru a se putea adapta nivelului tehnic- 


interpretativ al viitorului executant. Considerate doar nişte „ciorne”, de multe ori 

manuscrisele autografe ale compozitorilor erau aruncate după ce lucrarea era tipărită. 
De altfel, pe vremea basului continuu, o lucrare nu se orchestra, ci se „instrumenta” în 
funcţie de interpreţii avuţi la dispoziţie. 

Basul cifrat? este un sistem cate, într-o formă prescurtată, indică conţinutul 
armonic al unei piese muzicale. Cu ajutorul unor semne convenționale, în majoritate 
cifre, notate deasupra sau dedesubtul basului, evoluţia armonică poate fi exprimată în 
esenţa ei. Basul cifrat dobândeşte o asemenea importanţă încât, ulterior, perioada 
respectivă, secolele XVII şi XVIII, a fost etichetată drept epoca basului general. Toate 
lucrările muzicale din această perioadă conţin ca partidă obligatorie un basso continuo, 
prescurtat continuo. El lipseşte doar în lucrările pentru instrumente soliste sau în cele 
pentru două instrumente concertante. 

Practic, basul cifrat se execută la instrumentele cu claviatură, proprii epocii 
Barocului (clavecin sau orgă, nu pian, căci acesta încă nu fusese perfecționat ca nou 
instrument armonic). Compozitorul notează doar basul şi signazura (cifrele), iar 
completarea acordică la patru voci, în conformitate cu signatura, o realizează 
interpretul, utilizând exclusiv distribuţia strânsă întrucât, execuţia la instrumentele cu 
claviatură impunea această limitare. Notaţia partidei de conżinuo se face în felul 
următor: basul se scrie pe portativul inferior iar celelalte trei voci pe portativul 
superior. În interpretarea instrumentală se caută evidențierea vocii basului. Aceasta se 
efectuează la instrumentele epocii prin cântarea lui pe un manual separat, în timp ce 
acordurile se cântă pe un alt manual (claviatură). 

Inventarea sistemului de bas cifrat a fost mult timp atribuită lui Ludovico 
Grossi da Viadana (1564-1624), organist la domul din Mantua. Astăzi însă, există 
rezerve față de această opinie. Cert este doar că, Viadana, Jacopo Peri (1561-1633) şi 
Agostino Agazzari (1576-1640) se numără printre primii compozitori care au utilizat 
sistemul basului general. Despre inventatorul lui nu se poate spune nimic sigur; 
probabil sistemul s-a cristalizat în timp, fiind perfecționat prin aportul mai multor 


muzicieni (compozitoti şi interpreți). 


© Hans Peter Türk, Curs de armonie pentru sectia profesori de muzică, vol.I, ed. a Il-a, Conservatorul de Muzică 
„Gheorghe Dima”, Cluj-Napoca, 1987, cf. pp.46-48. 

De obicei, clavecinistul era şi dirijorul, spiritus rector al întregului ansamblu, 
practică care s-a păstrat până în timpurile lui Beethoven. De aceea, basul cifrat, ca 
parte integrantă a unei compoziţii, s-a menţinut și el până în epoca Clasicismului 
vienez, Mozart utilizându-l atât în partiturile lui religioase (Requiem, Misse) cât şi în cele 
de operă (în cadrul recitativelor). 

În același sens se realiza și ansamblul celor patru voci ale coralului: conductus- 
ul sau discantul (cantus, după expresia lui Luscinius), în virtutea unui fenomen acustic 
natural, se afirmă cu preponderență subliniată. După discant (vocea superioară), 
desenul vocii inferioare se distinge, de asemenea, ca un relief subliniat în ierarhia 
liniilor melodice. Discantul şi basul — extremae voces — câştigă o prioritate față de 
vocile interioare — mediae voces. Discantul îndeplineşte o funcţie primordială de 
vehiculare a discursului, iar basul se afirmă cu dubla funcţiune: „„...este atât vocea 
contrapunctică opusă discantului, în sensul unei structuri de două voci suprapuse, cât 


şi reprezentantul şi purtătorul armoniei.”70 


Cele două voci periferice — cantus şi bassus — reprezintă o îngemănare, o 


simbioză purtătoare de concepte cu sensuri sincronizate:”1 


a) se desfăşoară orizontal, schițând în evoluția lor temporală două grafice cu 
valori de independență şi de interdependenţă (polifonie); 

b) sunt corelate, în acelaşi timp, şi în sens vertical (armonie); 

c) progresia lor temporală urmează legitatea armoniei funcţionale. 

Sinteza celor două orientări de desfăşurare — orizontală şi verticală — 
reprezintă concepţia estetică bachiană a harmonisch fundierte Pohphonie-ei, în timp ce 
concepţia lui J. Ph. Rameau este purtătoarea coordonatelor verticale, unde sensul 
gândirii liniare reprezintă un fenomen secundar. 

Specificăm că am propus această detaliere a execuţiei armonice pentru a 


sublinia legătura ulterioară a acesteia cu tehnica specifică a acompaniamentului 


7 P, Benary, cf. Sigismund Toduţă, Formele muzicale ale Barocului — în operele lui J. $. Bach, Editura Muzicală, 
Bucureşti, 1969, vol. II, p.59. 
7! Sigismund 'Toduţă, op. cit., cf. vol. IL, cf. pp.59-60. 

pianistic, odată cu impunerea acestui nou instrument în muzica cultă europenă, 
începând din a doua jumătate a secolului al XVIII-lea. 

„Respectul” pentru versiunea originală va fi mult timp relativ, secolul al 
XIX-lea deși va abandona scriitura ad-/ibitum va cultiva însă „transctripţiile”. Pentru 
Bach sau Beethoven sau alți compozitori ai acelorași vremi, o transcripție bună nu 
este cea care respectă originalul până în cele mai mici amănunte, ci aceea care ştie să 
discearnă ce trebuie modificat când se trece de la o formaţie la alta, chiar dacă este 
nevoie să se elimine anumite pasaje, să se refacă altele radical şi să se ajungă astfel, 
pornindu-se de la aceleaşi elemente, la o lucrare total nouă şi puţin importă dacă ea 
este a autorului iniţial, deoarece criteriul nu este fidelitatea ci calitatea. 

Mult timp, partitura a redat doar doi parametri ai sunetului muzical: 
înălțimea şi durata. Desenul grafic astfel rezultat sugera „semnele” melodiei, ca 
„engramate” — în limbajul ştiinţific modern al teoriei memoriei — a unui afet specific 
unei epoci sau ca s///empe definitorii unui anume stil muzical. 

Deja Antichitatea elină a încercat să cuprindă sensul noţional, semnificația 
complexă a termenului de melodie. De la Aristides Quintilianus, care a formulat o 
plastică definitio nominalis? („Melosul, în sens generic, este alcătuit din armonie, ritm și 
cuvânt, s7rico sensu, o succesiune de sunete care diferă unul de altul prin înălțime și 
adâncime”), la Aristoxenos din Tarent, care a dat termenului dimensiuni filosofice, 
legându-l de funcţiile memoriei. („Mesul există prin devenire; din sesizarea a ceea ce 
se naşte şi din amintirea a ceea ce s-a născut deja”), până la esteticienii epocii 
contemporane, ca de pildă Guido Adler („Din relaţia dintre materia sonoră și 
delimitarea ei în timp ia naştere melodia”) sau compozitori ai secolului XX, ca Paul 
Hindemith, care considera că melodia?’ reprezintă „o succesiune de progresii de 
sunete, de a căror distanță depind impulsurile melodiei.” Acestea pot fi dinamice sau 
„grupuri de sunete cu impulsuri de avansare și cu acţiune opusă zăbovirilor” sau 


statice. Impulsurile de avansare sunt date de melodiile a căror intervalică este 


72 Idem, vol. I, cf. pp.293-294. 
75 Paul Hindemith, Initiere în compoziție, Exerciţii de scriitură la donă voci, Editura Muzicală, Bucureşti, 1967, cf. pp.88- 

constituită din salturi, dar şi din combinarea acestor profiluri ascendente şi 
descendente cu note de schimb, note de pasaj, întârzieri, apogiaturi, anticipaţii. 

Conclusiv, putem observa astfel că melodia reprezintă memoria afectivă a 
fiecărei epoci, fiind dată de expresivitatea întoarsă spre sine, spre deosebire de armonie 
(ca factor vertical al discursului muzical) care prin dinamismul său este purtătoarea 
progresului tehnic. Căci armonia (în sens generic) reprezintă «mişcarea» prezentului 
înspre viitorul limbajului muzical, faţă de melodie (ca factor orizontal), ce are un 
caracter mai curând static, imprimând stilului elementul de originalitate direct 
subordonat idealului melodic al fiecărei epoci stilistice. 

Faţă de desenul melodiei, durata'* sunetelor este direct legată de 
specificitatea muzicii ca artă temporală, adresându-se memoriei subiective a artistului 
interpret, care percepe întinderea în timp a sunetului ca o durată interioară, ca 7epo, 
ca miscare, diferit redate de acesta, în ciuda specificaţiilor mai mult sau mai puţin exacte 
ale partituri. 

Multă vreme de altfel, ceilalți doi parametrii ai sunetului muzical, ¿nzensitatea 
şi zmbrul s-au conturat doar în actul viu al intepretării discursului muzical, fiind direct 
legaţi de stilemele fiecărei epoci muzicale. 

Tradiția, experiența, memoria și gustul vremii erau cele care contribuiau 
esenţial la realizarea piesei muzicale. Cuvintele lui Couperin: „noi nu cântăm muzica 
aşa cum o scriem” sunt relevante, în acest sens. Se ştie că nici Mozart nu-şi executa 
concertele aşa cum le nota, spiritul vremii fiindu-i mult prea înrădăcinat în memorie 
pentru a nu-și putea permite oricând să improvizeze — ce-i drept că doar în lucrările 
sale. Se spune că nici Liszt nu era capabil să execute o lucrare a altui compozitor, fără 


să adauge ceva de la sine. 


74 Termen deja analizat de noi în capitolul dedicat timpului și duratei. 

3. 3. Interpretul —mijlocitor al memoriei timpului său 


Privit ca „cel care mijloceşte” un mesaj artistic, ca „interfață” între afectul 
încifrat de compozitor şi relevat receptorului, mai mult sau mai puţin apropriat de 
sensul inițial, interpretul, prin rolul său, aminteşte, într-un anume fel de acea og/indă a 
sufletului - acea pneumă astrală descrisă de filosofii antici elini — oglindă care, cu cât 
este mai curată, cu atât reflectă mai fidel imaginile, înspre şi dinspre suflet. 

Relevantă în acest sens, prin sinceritate sa este descrierea făcută propriilor 
simţiri de către un mare interpret ce a dorit să şi înțeleagă ceea ce cântă și de ce face 
acest lucru într-un anume fel: violonistul Yehudi Menuhin. Pentru el actul interpretării 
este îndeosebi acea pulsaţie interioară, dincolo de ritm, care face să se nască viaţa, o 
întreţine, o proiectează înainte, fără ca vreodată o frază să se termine înainte de a 
anunța pe următoarea. „Fiecare notă este esenţială /5 — ca și cum ar fi recreată în 
momentul când este cântată — fiecare pregăteşte, aduce pe cea care urmează: [...] mă 
frământa gândul că nu eram în stare să explic de ce interpretam un pasaj sau altul aşa 
cum îl interpretam. De bună seamă, profesorii mei mi-au dat explicaţii asupra 
repertoriului meu, dar ele nu erau decât nişte ferestre oarbe, creând doar iluzia unora 
adevărate. E drept că ori de câte ori cântam un concert sau o sonată intuiam 
numaidecât stilul, iar prin totala mea dăruire reuşeam să antrenez şi publicul; în 
schimb, raţiunea rămânea în obscuritate și ajungeam să cred că explicațiile unuia sau 
altuia nu erau decât ipoteze de lucru, până când voi fi în măsură să le verific prin 
propria mea înţelegere.” 

Totul se leagă şi prinde sens dacă şi pentru artistul interpret emoria — deşi 
o poartă înspre trecutul nostru — rămâne, prin bivalența sa, mereu deschisă înspre 
prezent şi viitor. Prezentul este asigurat instinctiv de automatismele, reflexele date de 
memoria imediată şi memoria mijlocie. Cea care devine valoare de „tezaur” uman este 
memoria de lungă durată, ce persistă peste ani, asigurând continuitatea conştiinţei şi 
unitatea personalităţii. Educaţiei îi revine rolul de a construi și a valorifica memoria 


fiecăruia. 


75 Yehudi Menuhin, Că/ăzorie neterminată, Editura Muzicală, Bucureşti, 1980, p.115. 

Fiecare om de valoare — în domeniul nostru, fiecare artist important, fie 
dirijor, fie virtuoz instrumentist sau compozitor — își caută, așa cum va fi simțit şi 
Socrate, „discipolul? care să-i ducă mai departe gândul sau arta. Este o nevoie de 
comunicare a unei experienţe, modelate de bogăţia unei memorii ce se cere exploatată, 
valorificată pentru a nu se pierde și a nu fi uitată. Rolul memoriei în istoria educaţiei 
este aproape de o funcţie iniţiatică. 

Se spune că Socrate nu ştia ceva deosebit — după cum spun scrierile vremii 
— nu mai mult decât alţi sofişti, dar era un artist al profesiei de educator. Prin formaţia 
iniţială a fost artist şi modelator de forme şi obiecte „frumoase”. Ce importanţă are 
oare faptul că, înainte de a modela suflete, Socrate a modelat piatra. Socrate 
descoperea că a învăţa ceva pe un altul înseamnă a învăţa şi tu o dată cu el. Înseamnă 
a-i respecta gândurile şi întrebările, înseamnă a te modela pe tine încercând să-i dai lui 
ştiinţa şi puterea gândului tău. 

Decriptarea magistrală a sensurilor, „legilor”, avea o valoare imensă în 
dialogul profesor — ucenic. Memoria tânărului reţinea nu numai enunţul ci și 
conţinutul lui ideatic, ce nu putea fi „scris” sau „descris”. Erau Æge şi afet într-un tot. 
Aşa cum pentru om „nu există percepţie conştientă care să nu fie impregnată de 
amintiri 76 

Psihologia modernă va alătura memoria şi imaginația muzicală ca reprezentări 
auditive şi motrice. Se remarcă includerea memoriei între componentele intelectuale 
definitorii pentru talentul muzical, alături de simţul ritmic şi auzul muzical, 
demonstrând practic legătura intrinsecă dintre cele trei caracteristici aptitudinale. 

Ca structură psihică, talentul muzical se poate privi drept o sinteză a 
aptitudinilor specifice ce se intercondiționează reciproc şi au grade diferite de 
afirmare a „întregului”. Modelat de experienţă, talentul se particularizează. Experienţa, 
sprijinindu-se pe memorie — aidoma vaselor comunicante — nu va înceta să reliefeze 


componenta mnemică prezentă în toate profilele psihologice ale talentului muzical. 


75 Henri Bergson, op. cit., p.27. 

Memoria este implicată în oricare din activităţile muzicale, condiţionând 
buna lor desfăşurare şi favorizând obţinerea de rezultate performante. Memoria este 
direct implicată în dezvoltarea componentelor specifice talentului muzical, în primul 
rând pentru că, sub raportul conţinutului său, aceasta este de patru tipuri: senzorială, 
cognitivă, afectivă şi motorie. 

Esenţială în formarea şi educarea muzicianului profesionist este 
caracteristica memoriei umane de a-și identifica mecanismul neurofiziologic de fixare 
a informaţiei cu mecanismul formării reflexelor — legile reflexogenezei având și 
valoare de legi ale memoriei. Acesta este argumentul primordial în promovarea 
debutului timpuriu al educaţiei muzicale speciale, mai ales în formarea muzicienilor 
instrumentiști profesionişti. 

În muzică, ceea ce formează materia artei sale specifice sunt senzațiile 
auditive. Cel mai important lucru este educarea urechii, concomitent cu formarea 
reflexelor motric-instrumentale, ce trebuie să evolueze o dată cu dezvoltarea funcţiilor 
cognitive şi imaginative ale tânărului muzician. 

Memoria, ca fenomen psihic integral şi stratificat, asigură dezvoltarea 
tuturor parametrilor psiho-fizici, de la acţiunile motric-senzoriale la activităţile 
cognitive şi afective. Cele trei nu pot fi separate, dar vor evolua diferit de la muzician 
la muzician, determinând atât aspectul general al memoriei muzicale cât şi cel specific, 
dat de natura activităţii artistice desfăşurate (de la interpretare vocală sau 
instrumentală, la dirijat sau compoziţie), cât şi de exigenţele domeniului muzical 
practicat. 

Memoria muzicală generală este o memorie a sunetului — ca instrument 
specific artei muzicale — și este dată de capacitatea de păstrare, recunoaştere și 
reproducere a sunetelor muzicale. Este o memorie atât de natură fiziologică (legată 
fiind de auz şi de fidelitatea acestuia) cât şi afectiv-intelectuală (legată de auzul relativ). 

Fie că vin din lumea senzorialului, fie că vin din lumea imaginaţiei, 
„uneltele” memoriei sunt imaginile şi amintirile. După cum mişcările constituie replici 
date unei impresii vizuale, tactile sau auditive, tot astfel percepţia este legată direct de 


activitatea motrică, deci de o dublă mişcare: una exterioară — înspre corp, şi alta 

interioară — înspre spirit. Amintirile-imagini ale memoriei sunt atât de numeroase 
încât, de la un punct, se poate spune că „orice percepţie este deja memorie, pentru că 
presupune o incalculabilă multitudine de elemente rememorate.”77 Încă de la 
începutul experienței noastre, simţurile au nevoie să fie educate, pentru a se acorda 
între ele şi a-și armoniza informaţiile, în scopul stabilirii unei continuităţi între datele 
lot, pentru o reconstituire cât mai apropiată a obiectului perceput. „Începem printr-o 


stare în care nu distingem decât propria percepție, terminăm printr-o stare în care nu 


mai avem decât conştiinţa automatismului nostru”.78 


Educaţia simţurilor constă în ansamblul conexiunilor stabilite între impresia 
şi mişcarea ce o foloseşte. Pe măsură ce impresia se repetă, conexiunea se 
consolidează. Aceasta este și caracteristica exerciţiilor impuse fiecărui muzician 
instrumentist, obligat de meserie să-şi stârnească eficient instrumentul (senzorial, 
motoric, afectiv, cognitiv). În vederea acţiunii este absolut necesară traducerea 
experienţei noastre afective în date posibile ale vederii, pipăitului sau sensibilităţii 
musculare. Odată stabilită această traducere, originalul se estompează. 

Divizarea mișcării, spre analiză şi învăţare, este opera imaginației, a cărei 
funcţie este tocmai de a fixa imaginile mișcate ale experienţei noastre. Din punctul de 
vedere al muzicianului instrumentist, se poate spune că o mișcare este învățată numai 
în momentul în care a înțeles-o corpul, căci una este a înţelege o mişcare dificilă şi alta 
de a o putea executa corect sau din reflex. Ca şi deprinderea, amintirea acestei mişcări 
şi învăţarea sa a necesitat descompunerea și apoi recompunerea acţiunii totale: s-a 
înmagazinat ca orice exerciţiu, printr-un mecanism stimulat în întregime de un impuls 
iniţial, într-un sistem închis de mișcări automate, ce se succed în aceeași ordine și 
ocupă același timp. 

Obiectul memorat cuprinde toate fazele memorizării lui. Odată învăţat, face 
parte din prezentul nostru, la fel ca obişnuinţa de a merge sau de a scrie, este deci 
trăit, „acționat, mai curând decât reprezentat. Memoria, asociată gradului de 


inteligenţă va da vioiciunea, rapiditatea și diversitatea conexiunilor, devenind practic o 


7 Idem, p.31. 
78 Ibid., p.81. 

aptitudine ce trebuie valorificată, speculată, mai ales în domeniul artistic şi creator. 
Mintea păstrează amintirea etapelor învăţării cu tot ceea ce le-a fost particular sau 
momentan. 'Temeinicia reamintirii subliniază astfel funcţia cognitivă a memoriei. 

La muzicienii instrumentiști există şi o memorie tipic instrumentală, dată de 
motricitatea impusă prin tehnica instrumentală specifică. Este o memorie inițial 
senzorială, ce va fi dublată mai apoi şi de o memorie vizuală — în sensul cuprinderii 
fizice, la propriu, a instrumentului prin punctele de reper oferite de dimensiunile 
acestuia — ceea ce va duce la formarea de imagini interioare specifice instrumentului 
respectiv. Astfel, artistul size, îşi sze propriu-i instrument. Această memorie este 
suplinită de o memorie tactilă, ce se suprapune celei instrumentale prin capacitatea sa 
de a fixa locul sunetelor, fie prin ordinea degetelor, fie prin poziţia palmei sau a 
braţelor. Este implicată aici de fapt şi o memorie musculară, dată de capacitatea de 
fixare în spaţiu a instrumentului, prin mișcările corpului, ale braţelor etc., în raport cu 
sonorităţile impuse instrumentului: este practic o tehnică corporală ce o dublează pe 
cea instrumentală. La toate acestea concură, indubitabil, factori de natură psihică, 
precum şi factori externi, social-educativi. 

Şi din punctul de vedere al instrumentistului, rărită sau uitată o vreme, 
„mişcarea” o dată reluată se va îndrepta către punctul său cel mai obişnuit, căci 
„obiceiul este ca şi a doua natură”, cum spunea Aristotel. Dimpotrivă, „ne amintim 


repede acele lucruri la care ne gândim des, căci repetiţia acelui lucru creează natura.”79 


Este ceea ce spunem noi astăzi prin „funcţia creează organul” sau „muzica este o a 
doua sa natură”, de pildă. Dar curgerea obiectivă şi subiectivă a timpului, deşi actul 
este acelaşi şi repetat, va duce la remarca făcută asupra lucrurilor ce nu se pot 
niciodată identic repeta, aşa cum şi natura nu se manifestă vreodată la fel. 

Acest fapt se observă frecvent o dată cu reluarea aceleiași piese muzicale, cu 
aceeaşi interpretare şi în acelaşi cadru scenic. Suntem noi, aceiași, dar mereu 
modificaţi de mișcarea amintirilor, tot mai multe asupra prezentului, nicicând perceput 


în sine, ci doar ca şi curgere înspre trecut, în speranța unui viitor. Aceasta este cauza 


7 Aristotel, op. cit., p.197. 

pentru care aprecierea timpului — a amintirii sau a mişcării — se poate face doar prin 
analogii. Căci viaţa psihică este un fenomen esențialmente temporal și deşfășurarea în 
timp a proceselor sufleteşti lasă urme, fie ele şi nepercepute direct de conştiinţă, în 
memoria activă a experienţei imediate. 

„Memoria nu este o însușire a clasării amintirilor într-un sertar sau de 
înscriere a lor într-un registru, căci ea se exercită cu intermitențe, când vrea sau cum 


poate, în timp ce îngrămădirea trecutului peste trecut se succede fără încetare.”80 


Trecutul se conservă automat, de la sine, mecanismul cerebral este cel făcut tocmai ca 
să-l refuleze aproape în întregime în subconștient şi „să nu admită în conştiinţă decât 
ceea ce este de natură să lumineze situaţia prezentă, să sprijine acţiunea ce se 


pregăteşte, să facă, în fine, o treabă folositoare.”®1 


Astfel privită memoria, se justifică includerea, anterior analizată, a intuiţiei şi 
a inspiraţiei artistice printre „feţele” memoriei. Fără îndoială, nu gândim decât cu o 
mică parte a trecutului nostru, dar dorim, vrem, acționăm cu întregul nostru trecut, 
inclusiv cu arcuirea de suflet originală. „Trecutul nostru se manifestă deci în noi 


integral din impuls și sub formă de tendință, deşi numai o mică parte devine 


reprezentare. ”82 


Posibilităţile obișnuite ale interpretului muzical sunt date de faptul că el 
posedă „pârghiile” tempo-ului, intensității, caracterului şi a calităţii sunetului, a 
agogicii, a dinamicii etc. În esenţă, interpretul „re-creează” conţinutul emoțional- 
semantic al lucrării. Tocmai în acest sens se vorbeşte deseori despre interpretare ca 
despre procesul „celei de a doua creaţii”. Arta interpretului constă în aceea că el 
găseşte tocmai acel tip, caracter, stil al expresivităţii intonaţionale, care, după părerea 
sa, dezvăluie cel mai bine și mai complet conţinutul lucrării. 

Neoclasicul compozitor Paul Hindemith priveşte calitatea de muzician prin 
prisma teoriilor augustiniene şi boetiene. Muzicianul nu trebuie să fie un simplu 


practician, cultivându-și doar dexterităţile și tehnica, el este dator să-și desăvârșească şi 


80 Henri Bergson, Evolutia creatoare, Institutul European, Iaşi, 1998, p.22. 
81 Idem. 


32 Ibid., p.23. 

spiritul, meditând asupra operei de artă şi încercând să-i surprindă sensurile. Aceast 
mod de a fi este posibil nu doar „prin simpla exersate a unei dexterităţi, ci și prin 
elaborare intelectuală... Abia după cunoaşterea esenţialului artei, o cunoaştere ce 


depășește orice experiență și orice intuiţie, executantul de muzică devine muzician.55 


Cu toate că recunoaşte (ca un practician adevărat) necesitatea, condiția 
esenţială a posedării unei tehnici bune, Hindemith este împotriva interpreţilor care 
insistă doar pe dezvoltarea acestei laturi: „Buna executare a muzicii nu înseamnă doar 
a o executa cu o perfecţiune tehnică maximă... înseamnă a folosi perfecțiunea tehnică 


pentru scopuri morale, cu convingere, fără o strălucire exterioară stânjenitoare şi alte 


adaosuri neînsemnate.”8* Firesc vin în completare aici cuvintele unui mare pianist şi 
acompaniator, Sviatoslav Richter: „Nu trebuie să uităm, interpretul este în acelaşi timp 
şi muzician şi artist, ceea ce nu înseamnă nici pe departe acelaşi lucru... Aceasta este 
vocaţia artistului: de a se metamorfoza, de a-și descoperi încă o imagine nouă și de a o 


comunica ascultătorului."85 


3. 4. Cadrul scenic şi actul interpretării 


Interpretarea oricărei lucrări de către muzicieni diferiți implică întotdeauna 
personalitatea și concepţia stilistică a artistului. Artistul-interpret are dreptul la o citire 
originală a materialului muzical, prin care să-şi exprime orientarea individual- 
creatoare, însă viziunea sa asupra lucrării nu trebuie să încalce limitele impuse de 
compozitor şi coordonatele stilistice pe care le deţine intrinsec orice opus. 

Cea mai importantă problemă a oricărui interpret o constituie intermedierea 
şi transmiterea către ascultător a conţinuturilor realizate de compozitor, acestea fiind 
structurate — în cadrul operei muzicale — pe mai multe planuri. În același timp, 


ascultătorul receptează muzica prin convențiile timpului său, care, evident, își lasă 


5 Paul Hindemith, A composers World, traducere A.M.G.D., Cluj-Napoca, p.34. 

84 Idem, p.35. 

85 Sviatoslav Richter, Câżeva gânduri despre muzica sovietică, în „Sovietskaia muzika”, 1956, nr. 1, în V I. Delson, 
Sviatoslav Richter, Editura Muzicală, București, 1962, p.85. 

amprenta asupra procesului de receptare. O dată cu trecerea timpului, atitudinea faţă 
de sfera imagistico-semantică a lucrării se schimbă, fapt ce se va oglindi în aspectul 
conceptual al lucrării și în cel semantic-expresiv pe care artiştii îl evidenţiază în 
interpretările lor. 

Această legătură indisolubilă între lanţul obișnuințelor motrice şi imaginea 
prin care a trecut conștiința în același timp, motivează funcţia anticipativă a memoriei. 
Artistul instrumentist îşi rememorează, înainte de „atac”, într-o fracțiune de secundă, 
toată lucrarea de interpretat, atât cu problemele ei tehnice, cât şi cu timpul ei afectiv, 
cu mişcarea, tempo-ul ce o va duce apoi în desfăşurarea ei temporală, succesivă și 
sonoră. Este o viziune spaţială, de ansamblu, a unui timp sonor ce urmează să se 
construiască muzical. 

Acesta este un alt raport ce se stabilește între percepţie — atenţie — memorie. 
Atenția ate ca efect intensificarea perceptiei şi pare a fi rezultatul unei atitudini adoptate 
de inteligenţă, ca o concentrare a spiritului. Memoria îmbogățește astfel percepţia cu 
noi lanţuri asociative sau complementare de amintiri până la obţinerea rezultatului 
dotit. 

Orice percepţie atentă presupune o reflecţie, adică proiectarea exterioară a 
unei imagini formată în mod activ, identică sau asemănătoare obiectului. Prin amintiri 
succesive creăm sau reconstruim fără încetare. Sunt cercuri concentrice ale memoriei 
care reverberează unul din altul şi în care cel mai restrâns dintre ele este cel mai 
apropiat de percepţia imediată. Pe măsură ce amintirea se apropie tot mai mult de 
mișcare şi, prin aceasta de percepţia exterioară, operaţia memoriei dobândește o mai 
mare importanţă practică. „Activităţii i se lansează un apel în clipa în care percepţia ni 
s-a descompus automat în mișcări de imitare: ne este oferită o schiță căreia îi recreăm 
amănuntul şi culoarea, proiectând asupra ei amintiri mai mult sau mai puţin 


îndepărtate.”86 


Sub acest aspect se relevă importanța auzului interior ca o expresie sintetică 


superioară, rezultată din educaţia muzicală, capacitate ce presupune a auzi în minte 


8 Henri Bergson, Materie... p.94. 

sunetele şi de a stabili în plan interior relaţiile dintre ele. Prin auzul interior sunt puse 
în acţiune toate resorturile vieţii psihice: senzorialitatea, memoria, imaginaţia, gândirea, 
afectivitatea, care conlucrează în trăirea fenomenului sonor. Auzul interior favorizează 
trecerea de la posibilitatea de a auzi ceea ce s-a cântat, la posibilitatea de a auzi ce 
urmează a fi cântat. Funcţia anticipativă a memoriei este dată de calitatea auzului 
intern relevată în timpul interpretării scenice, când momentul atacului este precedat de 
o secvență mnemică cvasi instantanee, ce vizează atât spaţiul cât şi problematica 
tehnică și imaginativă a respectivei piese. 

Translând aceste observaţii la tematica prezentei cărți de specialitate, nu se 
poate să nu remarcăm că toate aceste calități mnemice ale auzului interior-imaginativ 
sunt cu atât mai mult cerute pianistului acompaniator, ca cel care urmează să realizeze 
echilibrul „întregului sonor” al piesei muzicale, indiferent de calitatea pregătirii tehnice 
şi artistice a partenerilor de scenă. 

Luând ca punct de sprijin analiza esteticii sentimentelor, am constatat că ele 
dispun de o trăsătură importantă ce reprezentă dublul lor stadiu coexistent, cel 
emoţional direct și cel afectiv indirect. Aspectele psiho-estetice ale interpretăriie” 
vizează în primul rând această legitate. Interpretul şi interpretarea au în vedere 
trecerea intenţiilor compozitorului şi a stării contemplative a publicului în stadiul 
direct emoţional. Muzica trebuie să fie trăită, re-ttăită și experimentată nemijlocit. 
Numai şi numai în această formă interpretarea validează și celelalte legităţi ale 
sentimentului însoțitor: indică vectorialitatea comunicării mesajului spre pregătirea 
tensiunii, spre realizarea ei şi apoi spre rezolvarea acesteia. De asemenea, elementul 
evocativ din trecut, respectiv anticipativ al viitorului, şi nu mai puţin prelungirile către 
ieri şi către mâine, pot evidenția relativa independenţă a sentimentelor numai în 
stadiul lor emoţional direct. Şi, în fine, emoţiile reprezintă modul de existență 


dinamică a interpretării. 


87 Ştefan Angi, op. cit., vol. IL, cf. p.527. 

Acest mod de transmitere a încărcăturii emoţionale în cadrul interpretării 
face posibilă sensibilizarea şi plasticizarea adecvată a mesajului, a valorii estetice 
cuprinse în cadrul discursului muzical învederat. 

Activitatea scenică implică participarea şi dinamizarea unor stări psihice 
care în viaţa cotidiană rar sunt cteionate atât de accentuat. Astfel, emoţiile, ca 
fenomen afectiv bine conturat şi nuanţat ca intensitate și, în general, trăirile 
emoţionale ocupă un loc central în structura personalităţii, îndeosebi în viaţa psihică a 
interpretului. În literatura de specialitate, clasificările proceselor emoţionale sunt 
diverse. De pildă, stările afective pot fi grupate în afecte statice, care le înglobează pe 
cele elementare, dispoziţiile şi emoţiile, și afècte dinamice, ce cuprind sentimentele şi 
pasiunile. Dar, în psihologia germană, de pildă, afectele sunt sinonime cu emoţiile 
primare, iar sentimentele şi pasiunile sunt incluse în clasa atitudinilor afective. În cele 
mai multe opinii, afectele desemnează emoţiile de o foarte mare intensitate, cu 
răspunsuri imediate şi care se exprimă puternic în comportament, integrându-se în 


categoria instinctelor. 


3. 5. Conceptul de metapartitură în discursul interpretativ creator 


Mergând în logica celor afirmate anterior, ne-am permis să introducem în 
propriul nostru expozeu asupra rolului memoriei în actul interpretării termenul de 
metapartitură, ca relevant pentru tot ceea ce înseamnă experiența scenică şi nu 
numai, a unui artist instrumentist. 

Pornind de la aserţiunea că muzica este un limbaj ce transcende logosul, 
gândită fiind adesea ca un metalimbaj ce se adresează direct emoţiilor şi afectelor 
umane, singura ei obiectivare ca obiect sonor perfect analizabil este partitura scrisă. 
Aceasta reprezintă cantitatea de /pformatie sonoră, codificată ca imagine sonoră, spre a fi 
apoi decodificată, transpusă în afecte şi reprezentări. Ca expresie a timpului „sonor”, 
imaginea muzicală se va impune atenției și memoriei instrumentistului profesionist 
dinspre general înspre particular. „Obiectul sonor” perceput va trebui tradus într-un 


cod special, care este scrierea muzicală reprezentată prin partitură. Imaginea muzicală 

va deveni astfel model interior, ghid al percepţiei, prefigurând acţiunea și descătuşând 
în timp creaţia muzicală. 

Întreagă această argumentație se sprijină pe constatarea că în viața 
intelectului, de la început, memoria imagistică se suprapune memoriei noționale 
(conceptuale) şi ideatice. Se relevă din nou importanța formării și dezvoltării memoriei 
muzicale, prin care acţiunile mnezice — formate pe baza celor cognitive — se disting 
prin finalitate mnezică, prin detaliere, concretizare şi efort de însușire exactă a 
materialului. 

La om, singura ființă capabilă să evoce trecutul ca atare, memoria apare 
aşadar nu atât ca o facultate, cât mai ales ca o arhitectură complexă de funcţii, 
relevabilă în integralitatea sa prin profilul artistului instrumentist, incluzând aici atât 
actul viu al interpretării scenice cât şi varietatea mijloacelor sale de expresie. În acest 
context se justifică sistematizarea funcţiilor memoriei prin prisma științei psihologiei 
moderne. 

În locul unei facultăţi psihice unitare, psihologia cognitivă a pus în evidenţă 
existenţa mai multor sisteme mnezice diferite: memorii senzoriale, memorie 
semantică, memorie procedurală, memorie explicită, memorie implicită etc. 

După tipul de reprezentare a informaţiei se pot deosebi trei sisteme 
mnezice:88 

a) memoria declarativă (explicită) 

b) memoria nondeclarativă (implicită) 

c) memoria senzorială 

Din punct de vedere al valorii de activare, deosebim două tipuri de 
memorie: memorie de lucru (ML) şi memorie de lungă durată (MLD). 

Sistemul cognitiv uman dispune de trei sisteme mnezice: memoria declarativă 
(explicită), memoria nondeclarativă (implicită) şi memoriile senzoriale. 

În funcție de nivelul de activare a conținuturilor mnezice atât memoria 


explicită cât şi cea implicită au o stare activată (memorie de lucru) şi una subactivată 


88 Cf. Mircea Miclea, Psihologie cognitivă, Modele teoretico-experimentale, Editura Polirom, Iași, 2003. 

(memorie de lungă durată). Nu se cunoaşte deocamdată cu precizie valoarea pragului în 
raport cu care se stabileşte activarea /subactivarea. O sarcină de memorie explicită 
necesită ca subiectul să-și poată aminti de o experienţă precisă. O sarcină de memorie 
implicită poate să se efectueze fără referire la o experienţă anterioară. 

Intrând pe domeniul strict muzical, acestor caracteristici ale memoriei 
cognitive li se suprapun legăturile create între partitură şi interpret. Iniţial sunt niște 
structuri obiective (fixate grafic sau purtate în memorie) ce se află la baza actului 
execuţiei, fără a-l determina în întregime, căci factori noi se adaugă (natura sunetului, 
calitatea mediului — care este interpretul), complicând suplimentar orice execuţie. 
Fiecare dintre aceste execuţii este numai o realizare posibilă a structurilor preexistente. 
Dacă luăm în considerare curgerea muzicii şi impalpabilul datelor acustice se poate 
spune că lucrarea, metamorfozată în date ale memoriei, continuă prin actul execuţiei, 
respectiv al audiţiei, o existenţă extraordinar de diversificată dată de varietatea cvasi 
infinită a organizărilor psihice în care actul sonor se produce. 

Faptul muzical se transformă în reprezentări spaţiale, înscriindu-se între 
două coordonate clare: dimensiunea orizontală — temporală şi dimensiunea verticală — 
pragurile audibilităţii umane. Intensitatea este cea care dă relief întregului, iar timbrul 
este cel care dă spaţiul pluridimensional. Reducerea reprezentărilor sonore la cele 
două coordonate clasice, ce răspund oarecum fixării grafice a muzicii aşa cum a fost 
ea practicată în arta cultă europeană, corespunde atât unor considerente pedagogic- 
educative, cât şi mnemotehnice — ca simplificări ale memoriei. Reprezentările spaţiale 
corespund mai degrabă nivelului al treilea al memoriei, pe când cele temporale 
corespund în special nivelului al doilea — experienţei actului viu al execuţiei. 

Dacă mult timp partitura a codificat sunetul în parametrii săi cei mai 
relevanți şi anume înă/fimea şi durata, abia târziu tempo-ul, miscarea, nuantele, iniţial doar 
sugerate prin caracterul piesei sau/şi genul ei au primit semne specifice, scrise 
deasupra și dedesubtul portativelor, ca mijloace de adâncire a comunicării între 
compozitor şi interpret. Se poate spune astfel că la etajele nescrise ale partituri, 
reprezentate de agogică și timbralitate s-a constituit un cod suplimentar ce implică mai 


ales memoria interpretului în relevarea specificităţii discursului său interpretativ. 

Legate de genul muzical promovat, de forma lucrării muzicale, aceste 
„semne” ale memoriei transcend însctisul partiturii. În acest context introducem aici 
un termen cate, din punctul de vedere al propriei noastre experiențe artistice şi 
interpretative ni se pare relevant: merapartitura. 

Gândită ca semn particular al memoriei de dincolo de partitură, rod al 
experienței şi cunoașterii specifice interpretului profesionist, metapartitura îşi va releva 
înțelesurile ascunse la nivelul a două paliere distincte: cel al nescriselor ppiscări ale 
agogicii unei lucrări muzicale şi cel al discursului interpretativ integrator. 

Ca mişcare nescrisă, implicită unui stil muzical anume, agogiza — definită de 
altfel, la nivelul terminologiei muzicologice, abia spre sfârşitul secolului al XIX-lea — 
caracterizează mai ales componistica Romantismului muzical precum şi pe cea a 
secolului XX, deşi, paradoxal, partiturile acestor epoci stilistice abundă în amănunțite 
indicaţii la nivelul dinamicii şi nuantelor imperios solicitate de compozitori. 

Faţă de stările afective care acoperă suprafețele mari ale partiturilor 
respective, alte nivele cuprind atât zone mai restrânse din arhitectonica formală a 
discursului sonor, cât şi subtile detalii ce exprimă afectele momentului muzical 
respectiv. Aici se regăsesc acele semne nescrise ale pzşcârii, agogicii, caracterului şi expresiei 
unei lucrări muzicale — nivele de grad secund, care cuprind şi organizează pulsaţia 
limbajului afectiv până la dimensiunile minime ale motivelor sau chiar ale unor 
specifice intervale. 

Sub raportul terminologiilor specifice limbajului muzical, conceptul de 
miscare cuprinde în sfera sa și pe cel de aoogică, deşi, în sine, cele două noţiuni 
reprezintă două nivele diferite, aflate în raport de subordonare. În gândirea 
interpretativă modernă însă, agogica tinde să-şi amplifice extensiunea şi să cuprindă 
întregul fenomen al mişcării. 

De altfel, studiile de specialitate contemporane explică în termeni 
muzicologici tocmai cele spuse de noi anterior: „între caracter şi expresie este același 
raport de subordonare. Indicaţia de caracter însoţeşte de obicei pe cea de mişcare, iar 
termenii de expresie punctează discursul sonor cu atribute ce dau sens particular 


imaginilor muzicale. Tendinţa agogicii de a defini în întregul său fenomenul mişcării se 

regăsește în tendința expresiei de a-și subsuma indicaţiile de caracter ale mişcării. În 
acest sens termenii de expresie se impun adesea ca referenţi ai celor de mişcare. Dacă 
această tendinţă a expresiei era o excepţie în arta clasică, ea devine predominantă în 


muzica secolului XX.”89 


Doar aşa se poate explica de ce agogica (în greacă agogike = mişcare) ca şi 
termen specific discursului interpretativ a fost fundamentat, din punct de vedere 
teoretic, abia în anul 1884, de către eminentul muzician german Hugo Riemann (1849- 
1919), în lucrarea Musikalysche Dinamik und Agogik. 

Teoria sa se baza pe observarea și sintetizarea unor particularități din 
interpretările marilor instrumentiști, dirijori, cântăreți, particularități care uneori nu 
erau menționate în partitură, dar care se explicau în scopul obținerii unei cât mai 
autentice şi mai corecte redări a textului muzical. „Este vorba de: accelerări sau 
rețineri de tempo în unele momente (rubato), crescendo-uri pentru anacruze sau pasaje 
de virtuozitate, descreșteri de sonorități, în special la sfârșitul unor fragmente sau idei 
muzicale, accentuări de formule melodico-ritmice cu insesizabile modificări de tempo, 
vibrato-ul în funcţie de expresia muzicală etc., toate acestea constituind agogica și 
dinamica muzicală. Găsirea unei agogici şi dinamici adecvate în interpretare porneşte 
de la înțelegerea partiturii în cauză, și nu de la absolutizarea unor reguli cu caracter 


general,” 90 


Astfel, prin însăşi actualizarea partiturii, o cantitate deosebită de evenimente 
acustice, nefixabile grafic, sunt lăsate pe seama interpretului. Edificatoare în acest sens 
sunt cuvintele pianistului și compozitorului Dinu Lipatti, care susținea că partitura 
muzicală „trebuie să fie «biblia noastră», dar care partitură? Deseori spunea Urtext? 
(textul otriginar?). Da, este foarte important. Dar Urspiri/ (Spiritul originar) este mai 


important pentru o interpretare corectă! 
Celălalt aspect nescris al partiturii, ca semn al memoriei de dincolo de 


partitură, implică relevanţa termenului de mezapartitură la nivelul discursului 


% Romeo Ghircoiaşiu, Studii enesciene, Editura Muzicală, Bucureşti, 1981, p.72. 
% Dumitru Bughici, Dicționar de forme şi genuri muzicale, Editura Muzicală, Bucureşti, 1978, pp.14-15. 
91 Carmen Păsculescu Florian, Dinu Lipatti, Pagini din jurnalul unei regăsiri, Editura Muzicală, Bucureşti, 1989, p.58. 

interpretativ integrator, ce caracterizează, spunem noi, mai ales pianistul acompaniator 
sau cameral — cel care poartă, şi construieşte, întregul mental al obiectului sonor ce 
finalmente trebuie exprimat. La acest aspect al discursului interpretativ ne referim 
când definim pefapartitura ca semn particular al memoriei ce leagă pianistul 
acompaniator sau cameral de ceilalți interpreţi împreună cu care realizează întregul 
sonor al lucrării muzicale. Este nivelul ce relevă semnele memoriei direct implicate în 
adaptarea pianistului instrumentist la particularități temperamentale, tehnic- 
interpretative ale interpreţilor pe care îi însoţeşte în discursul interpretativ integrator. 

După cum se va putea observa în exemplificările şi analizele următoare, 
oricare partitură va purta cu ea „semnele” nescrise ale memoriei, ce vor diferenţia 
pregnant fiecare interpretare, particularizând-o şi modelând-o conform atributelor 
tehnic-muzicale specifice fiecărui interpret pe care pianistul îl acompaniază. Scriptic, 
de altfel ar fi imposibil de notat semne grafice anume pentru fiecare interpret 
acompaniat, semne care să indice specialul subiectivism al frazărilor sale, 
imperceptibilele pauze ale memoriei sau micile scăpări tehnice, inerente oricărei 
interpretări muzicale. 

Conceptul de mezapartitură îşi va contura înțelesul ascuns doar prin continua 
preocupare a artiştilor instrumentişti de a realiza împreună „întregul sonor” al lucrării 
respective. 

În ceea ce priveşte relaţia de pe scenă, în actul viu al interpretării, se va 
putea observa un dialog permanent între două tipuri de memorie, subiectivă fiecare în 
felul său, dialog care surprinde mentalul, fizicul, amintirile comune ale repetiţiilor 
pregătitoare, văzute ca feed-back al momentelor de creaţie, de ansamblare a „obiectului 
sonor”. Chiar dacă, iniţial, fiecare instrumentist vine cu partea sa de material muzical 
însuşită — şi memorată conform propriului său nivel de pregătire muzicală tehnic- 
interpretativă — urmează acea reconfigurare într-un afet comun, unitar, ce va duce în 
final la echilibrul expresiv al lucrării muzicale, gândite ca „întreg sonor” ce poate fi 


înţeles, receptat ca atare de auditori. 

PARTEA A DOUA PRACTICA MEMORIEI 
CAPITOLUL IV 


Paradigme interpretative în pianistica de acompaniament 


Conform literei de dicţionar,” paradigma (în limba greacă paradeigma = 
model, exemplu) se referă la un model exemplar al unui lucru sau al unei realităţi. În 
epistemologie, potrivit filosofului american Thomas S. Kuhn, înseamnă: 1. Viziune 
asupra lumii sau „mit fondator” al unei comunităţi ştiinţifice particulare, la un anume 
moment al istoriei acesteia, care serveşte drept model de referință şi care inaugurează 
o nouă tradiţie într-o disciplină. 2. Aparat teoretic și ansamblu de proceduri, legi și 
scheme exemplare constituind „matricea disciplinară” care încadrează şi orientează în 
mod provizoriu cercetarea într-un domeniu anume. Noţiunea de paradigmă ne permite 
să înțelegem mai bine această reprezentare paradoxală: fiecare mare inovaţie teoretică 
implică o schimbare de model (de paradigmă) cu ocazia unei crize adesea 
problematice. Noua reprezentare asupra realului nu se adaugă celor anterioare, ci i se 
substituie. 

În acest context va fi tratată și noutatea introducerii ei în analiza limbajului 
pianistic, direct legat de evoluţia acestui instrument armonic ca instrument 
acompaniator sau cameral. 


Din punctul de vedere al teoriei Esteticii muzicale, apelând la modelul 
stratificat al artei? vom aborda analiza interpretării artistice din două unghiuri distincte: 


a) ca proces artistic ce înfățișează în timp schema (construcţia) constituită în 


spaţiu”, ca prim sens al interpretării ce se leagă de aspectele tehnice, instrumentale, 
respectiv cele de măiestrie artistică, prin care intenţiile creatorului sunt traduse în fapte 
procesuale şi devin sensibilizate pentru receptarea lor estetică de către spectator; 

b) ca explicitare demonstrativă, analiză discursivă a fenomenului artistic, ca 


o contribuţie în plus a interpretului ce ne prezintă lucrarea artistică respectivă. 


% Elisabeth Clement..., op. cit., cf. pp.380-381. 
% Ştefan Angi, op. cit., cf. vol. II, p.19-20. 
9 Idem, cf. p.515. 

Originalitatea demersului constă în faptul că actul creator al interpretului se 
suprapune analizei directe şi critice a autorului: însuși interpretul este cel care îşi 
analizează propriile execuţii, devenind propriul său „cobai”în susţinerea științifică a 
teoriilor sale ce privesc particularităţile memoriei în pianistica de acompaniament. 

Pentru că actul scenic în sine este unic și nerepetabil, chiar dacă în aparență 
factorii externi sunt aceeaşi, aceste exemplificări muzicale, bazate pe documente 
sonore din fonoteca proprie, se constituie atât în sursă de învăţare cât și în model — 
paradigmă — ale unei îndelungi experiențe artistice de pianist solist, cameral și 
acompaniator. 

Exemplificările muzicale asupra cărora ne-am oprit în această secţiune 
urmăresc cu consecvență un scenariu analitic definit prin trei parametri specifici de 
abordare: 

a) relația cu partitura (implicit cu compozitorul, formă, stil); 

b) metapartitura (relaţii specifice între partenerii instrumentişti); 

c) relaţia scenă-public cu afèctele legate de actul scenic. 

Întreagă această secundă parte a cărţii se constituie astfel într-o stilistică 
muzicală aplicată, fie că este implicată o relaţie între profesioniști instrumentiști, fie că 
relaţia între instrumentiști este amplificată de componenta didactică, ca pedagogie a 
memoriei în raportul interpretativ dintre profesorul acompaniator şi studentul sau 
elevul instrumentist. 

Totodată, subliniem că autorul nu îşi propune un studiu teoretic- 
muzicologic al formelor muzicale, cât mai ales relevarea unei problematici specific 
instrumentale, tratate din punct de vedere stilistic şi formal, prin integrarea rolului 
memoriei în discursul interpretativ. 

Analizele muzicale ce vor fi prezentate în continuare implică, succint, doar 
rolul cameral al pianistului acompaniator, urmând ca celelate două domenii specifice 
— acompaniamentul de tip orchestral şi acompaniamentul pieselor de virtuozitate — să- 
şi găsească locul în următoarele volume ce vor analiza funcţiile memoriei în pianistica 


de acompaniament. 

Trebuie să recunoaştem că, păstrând reperele enunțate mai sus, 
exemplificările muzicale pe care le analizăm în continuare sunt doar câteva (puţine, 
extrem de puţine) din imensul material muzical parcurs de autor și prezentat în 
nenumărate rânduri pe scenă, alcătuind în fapt un repertoriu de mii de lucrări, pentru 
şi cu diferite instrumente şi în multiple configurații de ansambluri muzicale. 

Toate observaţiile analitice, mai mult sau mai puţin pertinente, sunt rodul 
unor experiențe şi cunoașteri artistice cuprinse în peste 35 de ani de activitate scenică 


şi didactică. 


4. 1. Pianistul — interpret cameral 


Muzica de cameră, în italieneşte musica da camera, în franceză musique de 


chambre, vocală, a apărut ca gen laic de sine stătător în Italia secolului al XVI-lea, ca 


opoziţie în general la de usica da chiesa, muzica religioasă a vremii.95 După această 
primă separare a muzicii vocale în genuri laice și religioase, muzica instrumentală îşi 
cucereşte un loc de sine stătător, emancipându-se de sub „dominaţia” muzicii vocale, 
a cărei fidelă însoţitoare fusese până atunci. 

Aidoma muzicii vocale, şi muzica instrumentală va cunoaşte mai apoi o 
divizare în genuri laice şi bisericeşti. Trio sonata — sonata a tre, cu varianta ei sonata da 
camera, eta un gen laic practicat de iubitorii de muzică în casele lor şi mai târziu în 
sălile de concert, iar sonata da chiesa era un gen specific de interpretat în biserică. Din 
această divixare muzica de cameră a avut de câştigat, devenind o formă artistică de 
manifestare cu o uimitoare dezvoltare în secolele următoare. 

La dezvoltarea muzicii de cameră a contribuit în mare măsură practica 
întâlnirilor dintre iubitorii de muzică, pentru a cânta împreună fie lucrări vocale 
transcrise pentru formaţii instrumentale, fie lucrări instrumentale compuse special 


pentru diferite ansambluri. Dragostea de muzică, plăcerea deosebită de a cânta în cerc 


% Dumitru Bughici, op. cit., cf. p.55. 

restrâns şi de a audia astfel formaţii muzicale dintre cele mai diverse a făcut ca genul 
să păstreze pentru totdeauna, simbolic, această denumire. 
Acest gen presupune existența unor formaţii restrânse, vocale sau 


instrumentale96 


— duo, trio, cvartet, cvintet etc. până la orchestre reduse de coarde, de 
suflători sau mixte — care interpretează un repertoriu special compus pentru structura 
respectivelor ansambluri. 

Bucuria estetică pe care o provoacă audierea unui concert de muzică de 
cameră este determinată atât de conţinutul propriu-zis al muzicii, cât şi de măiestria, 
mai detailat pusă în evidenţă, ce se cere interpreţilor. Substanţa muzicală trebuie să fie 
densă şi elaborată cu măiestrie şi grijă pentru fiecare amănunt. Aici totul se aude, 
compozitorul nu poate masca, de exemplu printr-o orchestrație luxuriantă, lipsa unei 
gândiri logice sau a unui conţinut expresiv. Muzica de cameră trebuie să transmită 
parcă mai direct ascultătorului acel mesaj propriu sieşi, intraductibil în cuvinte, al 
afectelor metalimbajului sonor. 

Pentru ilustrarea aspectelor interpretative specifice acompaniamentului 
pianistic-cameral în stil baroc am selectat spre analiză din cele patru părţi ale Sonare nr. 
2 în Re major pentru violoncel şi pian de J. S. Bach doar două momente, în mişcări şi 
caractere diferite şi cu problematici interpretative definitorii conceptului de 
metapartitură. 

Nu lipsită de interes este tendința de a clasifica repertoriul muzical încă de 
la începuturile Barocului instrumental în trei mari grupe: muzica de cult — musica 
eclesiastică, muzica laică de cameră — musica cubicularis şi muzica de scenă — musica 
theatralis. Această împărțire îşi va pierde însă valabilitatea încă din secolul XVIII 
datorită amplorii pe care o luase viaţa de concert, care începuse să promoveze toate 
cele trei genuri ca muzică de concert. 

Apropierea de muzica lui Bach, de adevăratul spirit al acestei muzici se 


poate face numai cunoscând sau intuind esența acestei lumi. Cum spunea Cioran: 


% Idem, cf. p.56. 

„extazul muzical întâlneşte extazul mistic.” Şi în continuare: „muzica este limbajul 
transcendenţei. Cheia muzicii lui Bach: dorința de evadare din timp... Exvoluţiile 
muzicii sale îți dau o senzaţie grandioasă de ascensiune, în spirală, spre ceruri. Cu 
Bach, ne simţim la poarta paradisului; niciodată în el. Presiunea timpului şi suferința 
omului căzut în timp amplifică nostalgia după lumi pure, dar nu ne transpun în ele... 

Transcendentul are la Bach o funcţie atât de importantă, încât tot ceea ce îi 
este dat omului să trăiască are un sens numai prin relaţia la o condiţie de dincolo. Nu 
este nimic natural în această muzică transcendentă, fiindcă nu acceptă niciodată 
aparențele şi timpul. O muzică în care nu suntem veşnici, ci vom deveni. Veşnicia este 
îngrângerea completă a timpului şi intrarea, nu în altă ordine de existenţă, ci într-o 
lume substanţial diferită. Viziunii creștine a discrepanţei absolute între timp și 
veşnicie, Bach i-a dat contur sonor. Veşnicia nu este concepută ca o infinitate de clipe 
— există o veșnicie în timp, o totalitate imanentă a devenirii —, ci ca o clipă fără centru 
şi fără limită. Paradisul este clipa absolută, un moment rotunjit în sine, în care totul 
este actual.” 

Nu putem să începem analiza interpretativă a Sonatei nr. 2 în Re major 
pentru violoncel şi pian de J. S. Bach fără a observa faptul — caracteristic pentru 
întreaga lucrare — că dialogul celor două instrumente camerale trebuie, prin tehnica 
pianistului acompaniator, să fie permanent însoțit de grija pentru păstrarea unei unități 
timbrale între cele două instrumente, obţinută în pofida deosebirilor de producere 
efectivă a sunetelor, date de diferența de construcţie a unui pian și a unui violoncel. 
De aici rezultă de altfel omogenitatea discursului interpretativ creator, nerealizabil în 
absenţa unor scenarii mentale compatibile între cei doi instrumentişti — ca rod al unor 
anterioare repetiţii şi dialoguri analitice asupra textului muzical interpretat. 

Partea întâi, Adagio, (Exemplul 1) este o formă în mişcare lentă, cu rol 
introductiv, fapt relevat şi de oprirea specifică pe funcţia de dominantă a perioadei 
expozitive, subliniind astfel caracterul deschis, pregătitor al acestei prime părţi, cea de- 


a doua fiind introdusă direct prin a/facea. 


% Aurel Cioran, Cioran și muzica, selecţie de Aurel Ciorna, Editura Humanitas, Bucureşti, 1996, pp.35-40. 

Exemplul 1 (măsurile 1 — 14) 


i XA sa 


Adagio AA. Jai 


H ee s 
pea ——=: iesea = == = 


EON O NME, ESSENS. AB NOTES PSA,- 
EL COPIII ZA III III ICI Ca gi 
aam aar a IIE ERETRIA CARI -AOUR GAES EA RESUME PREA AR BEA 1 1} ERA IRI AREE. A BROSA 


În spirit evident polifonic, ca tratare a materialului muzical, este preluarea în 
imitație la octavă, în discantul pianului, a motivului prezentat inițial la ce/fo. De aici 
rezultă şi dificultatea de a susține — nu numai timbral — de către pianist acelaşi caracter 
liric, maiestuos, impus de vocea gravă a violoncelului, pe mişcarea lentă impusă de 
tempo-ul în Adagio. Subliniem faptul că, la un instrument ca şi pianul este foarte greu 
de susţinut o linie cantabilă într-un tempo atât de aşezat. Sunt de remarcat semnele de 
tenuto, cate, deşi nespecificate de o partitură în stil baroc sunt impuse de motivul 
anactuzic, în ritm punctat, adus în două celule-ideogramă specifice — odată ca optime 
cu punct urmată de două treizecişidoimi, iar a doua oară ca dactill aflat mereu pe timp 


accentuat, frecvent subliniat prin tril la cele două instrumente. 

Interpretarea unei atari motivici punctate defineşte retorica expresivă a unei 
mișcări lente, de dans de Curte, adevărate stileme baroce, mereu tratate în dialog, pe o 
relaţie Tonică-Dominantă între cele două instrumente camerale. 

Reamintim faptul că semnele nescrise ale partiturii sunt relevabile doar prin 
experienţa și cunoaşterea în profunime a unui stil componistic, atât sub aspect tehnic- 
interpretativ cât şi ca limbaj muzical specific. 

Predominanţa ornamentelor în apogiaturi cu triluri, atât la ce//o cât și la pian, 
impune o tehnică de atac al clapei cvasi clavecinistic, redând imitativ sonotităţile în 
detaché sau legato de frazare ale violoncelului. 

Ca aspect cameral-interpretativ tipic subliniem încă o dată importanţa 
funcţiei acompaniamentului, prezent la pian la mâna stângă, acompaniament care, în 
ciuda libertăţilor — quasi parlando — de frazare ale liniei melodice, declarat cantabile, 
trebuie să menţină o pulsaţie constantă, de optimi, aduse în figuraţie armonică tip bas 
albertin. Dificultatea tehnică, pentru pianistul cameral, rezidă în faptul că şi mâna 
stângă, în ciuda rigorii ritmice impuse este obligată să urmărească totuşi 
infinitezimalele cezuri şi respiraţii ale arcuitilor melodice, rezultate atât din scriitură cât 
şi din specificul interpretativ al fiecărui instrumentist violoncelist acompaniat. 

Ţinem să comentăm și sfârșitul acestui Adagio, ultimele lui patru măsuri 
(Exemplul 2), pentru a sublinia dificultatea realizării ca final de ansamblu cameral, a 
simultaneităţii coloristic-timbrale şi agogice a celor două instrumente, date fiind 
libertăţile impuse atât de indicaţiile de mișcare (dim. e ritard..), de libertatea de execuţie 
a trilurilor, cât şi de coroana cerută de oprirea pe acordul Dominantei (cu sensibila 
tonalităţii ţinută de violoncel !), semn de cezură finală din nou nesctis şi neprecizat ca 
durată. Toate acestea sunt semne ale memoriei unui stil, indicând în fapt, pentru 
fiecare instrumentist, timpul subiectiv al interpretării scenice, dar cu suplimentara 
obligaţie a pianistului-cameral de a realiza unitatea întregului sonor pe care el îl 
guvernează, dat fiind faptul că el este cel care vede partitura generală a lucrării 


muzicale. 

Exemplul 2 (ultimele 4 măsuri din Adagio şi măsurile 1 — 6 din partea a doua, 4//gro) 


Nu întâmplător menţionam anterior caracterul deschis al acestei prime 
părţi, cu oprire pe semicadență. Debutul prin attacca al părţii secunde dă o 
suplimentară dificultate atacului simultan al temei de 4//zro, adusă în terţe la cele două 
instrumente, pe un motiv sincopat cu început și final în șaisprezecimi, pe o metrică 
binară, specifică unui dans rapid. Vezi de aici şi importanţa /paginării identice, ca 
scenariu mental prestabilit, a trecerii de la caracterul lent, maiestuos, în ritm ternar al 
primei părți, la dinamismul pulsat în şaisprezecimi al unui dans vioi, sincopat, în 
măsură de două pătrimi. 

Tempo-ul diferit în A//eoro (quasi moderato) ce trebuie imprimat încă din 
debut şi sincronizat între discantul pianului şi melodia violoncelului este deosebit de 
greu de realizat în absenţa unor feed-back-uri comune celor doi instrumentiști, datorate 
repetiţiilor în care s-au stabilit tempii corecţi pentru toate cele patru mişcări ale 
sonatei. Deşi prestabilite — aflate în memoria fiecărui interpret — nu întotdeauna 
atacurile simultane coincid, dată fiind încărcătură suplimentară de emoţii şi afectivitate 


indusă de cadrul scenic și prezența publicului. 

De relevat, din nou, prezenţa de spirit şi memoria de dincolo de partitură 
de care trebuie să dea dovadă pianistul, obligat să adapteze, din mers, integritatea 
discursului sonor totalizator prin subtila cunoaştere a caracteristicilor tehnico- 
interpretative, dar şi psiho-emoţionale ale fiecărui violoncelist cu care cântă această 
lucrare muzicală. 

Comentăm în continuare alte tipologii ale pianisticii de acompaniament cu 
caracter cameral prin apelul la un subtil exemplu muzical al Clasicismului muzical — 
Sonata nr. 3 op. 69 în La major pentru violoncel și pian de Ludwig van 
Beethoven. Observăm că, amintind de specificul concertelor instrumentale 
beethoveniene, Scherzo-ul din partea a doua înlocuieşte menuetul clasic, prezent în 
sonatele lui Haydn şi Mozart. 

Absența indicaţiei de ¿scare pentru dansul ternar lent, în trei păttimi, ce se 
cere a fi interpretat (Exemplul 3) induce dificultatea inițierii unui Zepo just, specific 
unui scherzo put instrumental, în care acel 4//zaro molto doar sugerează, ca amintire, 
paşii de dans ai menuetului de curte originar. Încă odată, cunoaşterea caracterului 
muzicii sugerează miscarea corectă a acesteia! 

Exemplul 3 (măsurile 1 — 24) 


Scherzo 
Allegro molto 

O problemă specifică de interpretare a temei scherzo-ului este suprapunerea 
unui motiv anacruzic sincopat, în discant, cu pulsaţia specific ternară, pe ictus, din 
acompaniamentul mâinii stângi. Suprapunera celor două tipuri de accente, unul 
expresiv, din formula de sincopă şi unul metric, pe primul timp al măsurii ternare, este 
intenționat subliniată de compozitor prin sforzando-urile indicate în partitură, pe 
debutul celulelor motivice sincopate De precizat că, în manuscris, acestea erau 
indicate prin piano şi sforzando-uti, la care nota editorului precizează că Beethoven 
însuși, în corectura ediţiei tipărite a înlocuit cele două nuanţe prin semnele de ffși s£ 


Păstrarea constantă a celulei motivice de sincopă anacruzică identifică 


această formulă ritmică cu þemiola, ca modalitate specifică de a schimba sensul 
metricii, inițial enunțate prin fracţia măsurii, într-unul de tip contrastant. Adică, 
ternarul afirmat prin măsură şi acompaniamentul mâinii stângi, identificabil cu 
caracterul dansant al originarului menuet, este contrabalansat de o formulă binară, 
rezultată prin procedura sincopei, mereu legate peste bara de măsură, suprapunând 
astfel două pulsaţii diferite, una în metru binar şi cealaltă în ternar, procedeu care în 
muzica romantică şi în cea a secolului XX va fi pe urmă îndelung exploatat prin 
afişarea pe verticală a polimetriilor şi poliritmiilor. 

Spre deosebire de pianist, preluarea motivicii sincopate la violoncel este 
dificil de realizat tocmai pentru că acesta nu are în subsol un acompaniament pe care 
să şi-l ofere singur, ci trebuie să asculte fie mâna stângă a pianistului, care dă pulsaţia 
de timp ternar, fie caracterul binar al melodiei din discantul pianului ce enunţă tema în 
hewiole a scherzo-ului. Suprapunerea corectă a intrărilor la cele două instrumente este 
dificil de realizat în absenţa scenariului mnemic, rod al repetiţiilor de ansamblu 
anterioare, care să vină să clarifice şi să dea expresivitatea cerută de compozitor prin 


subtila manieră de construcţie a temei muzicale din scherzo beethovenian.98 
Din punct de vedere estetic, caracterul de glumă al scherzo-ului pur 


instrumental este subliniat aici prin această metrică săltăreaţă, „șchioapă”, care parcă 


% Nu întâmplător potenţialul acestei formule metro-ritmice, bemiola, va fi exploatat la maximum în creaţia 
brahmsiană, succesor îndreptăţit al muzicii beethoveniene. 

îşi râde de solemnitatea şi caracterul dansant al menuetului originar, direct legat de 
alternanţa pașilor de dans în ritm ternar. 

Ceea ce Mozart a simţit, eludând solemnitatea menuetului ca dans de curte 
— vezi de exemplu partea a treia, finală, a Sonare; nr. 9 în Fa major KV 377 pentru pian şi 
vioară — şi imprimându-i seninătatea muzicii pur instrumentale, este definit deja de 
Beethoven prin înlocuirea formei de menuet cu scherzo-ul, ca parte mediană a sonatei. 

Corelarea motivicii sincopate între cele două instrumente nu este uşor de 
realizat, chiar și după multe repetiţii, tocmai prin caracteristicile de emisie diferită a 
sunetului muzical, date de specificul construcţiei lor. Dificultataea ansamblării acestei 
teme muzicale beethoveniene derivă din faptul că atacului cu accent de sincopă de la 
mâna dreaptă a pianistului trebuie să-i corespundă câte o trăsătură de arcuș, cu accent 
impus a violoncelistului, iar gestica instrumentală specifică cordarilor este greu de 
suprapus ca simultancitate şi culoare expresivă cu zouchéul specific pianistic. 

Perfect ancorat în aria Romantismului muzical, dar în acelaşi timp și 
continuator al muzicii clasice, Johannes Brahms dezvăluie în sonatele sale câteva 
direcţii, printre care, ceea ce este propriu compozitorului, profunzimea ideilor 
muzicale cu o puternică dramaturgie sonoră — de pildă în Sonata nr. 7 op.5 în fa minor 
pentru pian şi în Sonata nr.3 0p.108 în re minor pentru vioară şi pian, ca şi predilecţia pentru 
o muzică lirică — în Sonata nr.1 op.78 în Sol major pentru vioară şi pian. La Brahms 
determinăm o coeziune perfectă între stilul polifon şi cel omofon, ducând spre o 
întrepătrundere variată a liniilor melodice şi contrapunctice, a cărei rezultantă este 
afirmarea unei bogate palete armonice pe verticală. 

Deși compuse în ultimii ani ai vieţii, cele două creaţii îngemănate, Sonatele 
9.120 nr. 1 în fa minor şi nr. 2 în Mi bemol major pentru clarinet / violă şi pian râmăn la fel 
de reprezentative pentru trăsăturile de permanenţă ale simfonismului şi stilului său, 
asemenea celorlalte sonate duo pentru instrumente cu coarde şi pian. 

Sonata nr. 1 în fa minor op. 120 pentru clarinet / violă şi pian de 
Johannes Brahms este un exemplu relevant de îmbinare a organizării și organicităţii 
gândirii muzicale, pe de o parte, cu libertatea desfăşurării ei, pe de altă parte. 


Atitudinea creatoare se desprinde în primul rând din concepţia formei, construită 

cvadripartit, în manieră clasică, dar pe o desfăşurare interioară proprie, aparent 
spontană, tipic romantică. 

Indicaţia de tempo, asociată termenilor de expresie ai primei părți, A/egro 
appassionato, suprapusă încadrării într-o metrica ternară, pe o scară modală de fa minor 
descendent, induce aerul aparte, visător al /p7rodpcerii sonatei, cântată de 
pian(Exemplul 4). 

Practic este o melodie adâncită timbral în trei octave, nearmonizată, 
sugerând un caracter quasi arhaic, misterios, subliniat şi de subtila încheiere a acestei 
părţi introductive, dată de gestul melodic în mişcare descendentă, pe treapta a doua 
coborâtă — sunetul so/ bemol — care conturează astfel o scară modală de fa minor frigic. 

Se poate vorbi aici despre o introducere modală peste care se suprapune 
tema în caracter ternar, bazată pe o formulă ritmică „protocelulară restrânsă la 
succesiunea a două valori temporale inegale”, de tipul lung-scurt (doime- 


100 adusă de linia melodică a clarinetului, respectiv violei. Tema prezentată 


pătrime), 
este deja tonală, cu relaţii tonal-funcţionale aparținând limbajului armonic clasic, 
impunând abia aici şi sensibila tonalității. 

În pofida aparenţei de curgătoare improvizație, în special în partitura 
clarinetului / violei, stilul acestui A/%gro appassionato prezintă o minuțioasă elaborare a 
ţesăturii sonore, sprijinită pe elemente de ciclicitate, melodice sau ritmice. Se impune 
astfel o idee muzicală enunțată cu simplitate, în octave, de pian, instrument care 
realizează cadrul evoluţiei materialului muzical, prin rezonanţele unui epic „a fost 
odată” perfect identificabil în debutul și concluzia formei primei părți a sonatei. 

Conturul melodic al motivului iniţial (primele patru octave) va intra în 
componenţa ideilor muzicale consecutive ale formei de sonată: al primei teme, al punţii 


spre zma a doua şi spre Tratare, cât şi al elaborărilor din secţiunea mediană, revenind — 


% Victor Giuleanu, Tratat de teoria muzicii, Editura Muzicală, Bucureşti, 1986, p.576. 

100 Vezi „silabele Ønga şi brevis, unităţi ritmice elementare (primare), din jocul cărora se formează toate ritmurile.” 
De altfel, „în conceptul antic brevisul constituie şi este sinonim cu impul prim (kronos protos) în ritm.” Ca formulă 
ritmică poetică de structură bisilabică, piciorul ritmic alcătuit dintr-o /onga urmată de o brevis este numit de 
estetica antică elină rizm /robaic (sau hore), cu menţiunea că în limba greacă zroheos = iute, repede, Victor 
Giuleanu, op. cit, cf. p.593. 

în formula originară — în Repriză şi în Coda, unde pianul readuce în întregime fraza 
introductivă ce încheie traiectoria în arc a muzicii acestei prime părți. 


Exemplul 4 (măsurile 1 — 11) 


Johannes Brahms, Op. 120. N91. 
Allegro appassionato. 


E E 


Allegro appassionato, 


Klarinette în B. Ef 


Klavier. 


Da Ei 


pa PH 


Falsa anacruză, prefigurată de saltul ascendent de cvartă (pe ictus) din 
introducere, induce auditiv o metrică binară peste una ternară, ce se va regăsi ca 
procedeu componistic constant şi consecvent în toată sonata, tradus în semnele 
partiturii prin lanţurile de sincope — bemiole — care apar fie la un instrument fie la 
celălalt, fie la amândouă simultan, ca direct rezultat al acestor suprapuneri bine gândite 
de binar cu ternar date prin scriitura motivică îndelung elaborată. 

Din punct de vedere agogic, libertatea aparentă de redare expresivă a 
introducerii pianului trebuie temperată brusc prin constanța pulsaţiei de optimi ce 
apar la mâna stângă în arpegieri de acorduri şi care susțin tema expusă de 
clarinet/violă. Faptul că, în timp real cele patru optimi ale pianului durează exact cât 
doimea accentuată din motivul tematic al clarinetului / violei (doime plus pătrime în 
mod constant) impune pianistului obligaţia ca prin pulsaţia, egalitatea acestor patru 


optimi, să prefigureze tempo-ul în care instrumentul melodist îşi va expune tema. 

Aspectul tonal-funcţional clasic al temei expuse de clarinet în debut se 
scufundă treptat în acelaşi modal frigic cu treapta a doua coborâtă enunțat anterior de 
pian (Exemplul 5). 

Exemplul 5 (măsurile 18 — 24) 


Se afirmă şi aici acelaşi binar simplu, în ritmică punctată, suprapus formulei 
ternare a temei, prezentă acum în discantul pianului, pe când linia basului iniţiază un 
dialog suplimentar, în valori de optimi, cu clarinetul / viola. 

Rezultă o polimetrie triplă, binarul clatinetului / violei fiind suprapus 
peste ternarul discantului şi binarul rezultat prin emiole de la mâna stângă a pianului. 
Totul este adâncit expresiv printr-o stilemă a Barocului instrumental şi vocal, aşa- 
numitul passus durinsculus sau passus dolorosa, adus de melodica descendentă din bas. 
Este încă o revenire înspre trecutul modal al muzicii occidentale, reiterată prin acest 
pas cromatic descendent, care induce un caracter aparent liber în redarea materialului 
sonor. 

Ca „intreg? muzical-cameral nu este uşor de realizat, pentru că impune un 
atac sincron al valorilor pe verticală, mai ales că, pe lângă nuanța de diminuendo cerută 
de compozitor, trecerea de la fp la pp se face printr-un nescris rallentando pe care ambii 
instrumentiști trebuie să îl execute în aceeaşi manieră. 

În absenţa unui scenariu anterior gândit, astfel de pasaje conclusive, dificile 
agogic — ca termen ce teoretizează o trăire specific romantică a expresiei muzicale — 
nu pot fi unitar realizate, intervenind fie decalaje, fie absenţa expresivităţii, tocmai 
pentru că arcuirea agogic-expresivă, figurată de cele două măsuri de câte şase optimi, 
se impune a fi executată de fiecare dată altfel de către pianistul acompaniator, inclusiv 

ca şi dinamică şi timbralitate, atât în funcţie de instrumentul melodist (clarinet sau 
violă), cât mai ales în raport cu nivelul de pregătire profesională al partenerului 
cameral. 

Coda primei părți (Exemplul 6) este gândită în cheia reamintirii motivului 
introductiv al pianului, adus de această dată conclusiv, în relaţia de tonică-dominantă, 
estompând astfel caracterul modal iniţial afirmat prin schimbarea culorii înspre o 
relație plagală. Noul colorit este sugerat atât prin nuanță — piano, cât şi expresiv — sotto 
voce. 


Exemplul 6 (măsurile 224 — 236) 


Motivul iniţial este adus din nou în stil imitativ, ca răspuns la dominantă, 
fiind de fapt „faţa” iniţială a temei pianului — un alt chip al reamintirii. Caracterul 
deschis, de amintire ce se pierde în depărtare, este dat şi de finalul pe cvinta acordului 
tonicii, cântată de instrumentul melodist şi anticipată auditiv, prin cele două acorduri 
goale (fundamentală — cvintă) de fa (măsurile 229-230). Măiestria pianistică intervine 
tocmai în schimbarea culorii timbrale şi expresive a acestor do-uri repetate, 


subliniindu-le dubla lor funcţionalitate: de element acordic — vezi caracterul deschis al 

respectivului acord — cât şi de dominantă de fa minor, ca şi aspect cadenţial deschis, 
adâncindu-i astfel sunetului repetat semnificaţia expresivă. 

Tehnic vorbind, pianul sugerează această dublă timbralitate prin 
accentuarea diferită a celor două acorduri succesive de fa minor, în valori de doimi cu 
punct: prima dată cu conducerea /egazo-ului expresiv al temei pianului înspre fa-ul 
tonicii, conturând mişcarea ascendentă a liniei melodice — deşi ca poziţie acordică 
acest sunet de do este în interiorul acordului; a doua oară, reluarea acordului translează 
accentul de pe sunetul tonicii pe sunetul do-ului, gândit aici ca cvintă a acordului de fa 
minor. De remarcat că, pe o scriitură identică se pot face timbralizări diferite, prin 
sublinierea altor sunete din structura acordică. 

Fa-ul iniţial este adus, succesiv, în două registre extreme ale pianului — 
îmbăţişând parcă do-ul clarinetului, păstrat într-un registru median — sugerând, estetic- 
expresiv, îndepărtarea amintirii spre zări îndepărtate, cu atât mai mult cu cât reveria 
este accentuată prin apelul la un element sonor revolut — 7erța picardiană — ce deschide 
şi mai mult culoarea acordului final. 

Ca reuşită tehnic-expresivă, pentru a prinde culoarea diferită a arpegiilor 
pianului, cei trei do finali, articulaţi de clarinet / violă primesc din partea pianistului 


acompaniator indicaţia de redare în trepte dinamice, prin crescendo și decrescendo. 101 


Subliniem că acest final în arpegii ascendente de tonică, ce se pierd în zona 
acută a discantului se regăsește, ca formulă expresivă, în multe momente cadenţiale de 
sfârşit ale compozițiilor brahmsiene (de pildă finalul părţii a treia a Concertului nr. 2 în 
Si bemol Major pentru pian și orchestră). 

Spre deosebire de liedul schubertian, tema părţii a I-a a sonatei brahmsiene 
— Andante un poco Adagio (Exemplul 7) — sugerează mai degrabă. noblețea unui cântec 


fără cuvinte. Pata de culoare este indusă de data aceasta printr-o adâncire armonică, o 


101 Şi acest exemplu demonstrează modalităţile pianistice diferite de realizare a ansamblului cameral, chiar şi într- 
un moment relativ simplu, din punct de vedere tehnic. Deosebiri timbrale (clarinet sau violă), de temperament, 
de tehnică instrumentală, de intuiţie, sensibilitate sau cultură muzicală — pentru toate, de fiecare dată, pianistul 
acompaniator poate să schimbe culoarea timbrală, agogica, dinamica şi sensul ascuns al muzicii. Remarcăm că, 
nu odată, pianistul este nevoit să-şi adapteze — uneori fără nici o repetiţie prealabilă — tehnica expresivă la 
orice fel de instrument, calitativ vorbind, având grijă totuşi să nu-şi dezechilibreze partenerul cu propriile-i 
probleme de acomodare pe pianul cu care este nevoit să cânte. 

alternanță bitonală de La b Major — fa minor, întărind ambiguitatea mesajului sonor şi 
reunind cele două prime părţi ale sonatei în aceeași ideaţie a amintirii şi reamintirii. 

Tratarea ornamentală, prin ritmică punctată, de dans binar lent, plus 
anacruza melodică în treizecişidoimi a mişcării melodice descendente, pe aceeași 
formulă de tetracord exploatată şi în partea întâi, impune adâncirea înspre registrul 
grav, în trei planuri timbrale, succesiv atacate în acompaniamentul armonic al pianului 
şi aduse tot în mişcare descendentă şi într-o triplare a aceleiaşi melodici coborâtoare, 
planuri care necesită permanent a fi echilibrate şi acordate cu sonoritatea 
instrumentului melodist, cu diferențieri relevante impuse de cele două timbruri 
specifice — clarinet sau violă. 


Exemplul 7 (măsurile 1 — 12) 


Andante un poco Adagio. 

Dificultatea realizării ca întreg sonor a acestei teme ce amintește noblețea 
mişcării solemne a unui Dans de Curte constă în echilibrarea agogicii fine, 
permanente, precum și a nuanţelor diafane, cu tempo-ul lent, în care doimile din 
discantul pianului trebuiesc susţinute de o subtilă pedalizare, cu atât mai mult cu cât 
planul melodic al pianului, tratat într-un registru grav la ambele mâini, este necesar să 
umple prin armonicele sunetelor joase spaţiul sonor dat de registrul relativ înalt în care 
îşi expune instrumentul melodist cantilena. 

Pe finalul acestei secunde părți a sonatei (Exemplul 8) reluarea 
acompaniamentului inițial de la pian prin infime rarefieri ale emisiilor sonore, 
intermediate de alungirea pauzelor, dar şi prin amplificarea, de această dată pe 
extreme, a registrelor din discantul şi basul pianului, lasă din nou (aidoma sfârşitului 
părţii întâi) melodia, cântată de clarinet / violă, în registrul median al structurilor 
verticale, tocmai pentru a sugera, în plan muzical, aceeaşi idee a amintirii ce se pierde 
în trecut. 


Exemplul 8 (măsurile 70 — 81) 


7 j 


Ca şi în finalul părții întâi, acelaşi do repetat la clarinet / violă este modulat 


acum agogic de către compozitorul însuşi prin formula ritmică de sincopă inegală, 

adusă în diminuendo în ultimele măsuri şi susţinută prin ritmurile complementare de la 
pian. 'Tempo-ul lent presupune o pedalizare atent studiată, necesară pentru umplerea 
spaţiilor sonore ample ale scriiturii componistice. 

Dificilă pentru instrumentul melodist este, deşi nu ar părea, redarea cu 
acuratețe a liniei melodice, cu atât mai mult cu cât pianul menţine, pe ultimele patru 
măsuri, o pedală de La bemol major a cărei terță este chiar sunetul repetat de clarinet / 
violă în final şi cu atac decalat față de pian. Deşi aduse în plan median față de 
amploarea ambitusului sonor acordic abordat la pian, ce cuprinde practic toate 
registrele, intervenţiile clarinetului / violei sunt extrem de transparente, tocmai prin 
timbralitatea specifică, gravă şi caldă, atât a clarinetului cât şi a violei. 

Sonotitatea diafană de cantilenă este reluată pe final la pian, tratat ca solist în 
acest moment, prezentând ca încheiere un personaj melodic cunoscut, misteriosul so/ 
bemol, care în introducerea pianului din partea întâi inducea caracterul de 7704 frigic 
tonalităţii de fa minor şi care integrat aici acordului de La bemol readuce, ca amintire, 
acelaşi caracter modal, de data aceasta al unui mod major — /a bemol mixolidic. 

Caracterul straniu al acestui s0/ bemol este reiterat și prin aducerea lui în 
registrul înalt al pianului, pe pedala finală de tonică, ca început al aceluiaşi pas 
cromatic descendent, întâlnit în prima parte a sonatei în basul pianului, prezent acum 
ca o amintire celestă a unei figuri poetice numite passus dolorosa. 

De altfel, întreaga sonată este gândită ca o arhitectură în oglindă — având ca 
termen de referință culoarea tonalităţilor — în formă boltită, sieşi recurentă, ce-i 


conferă o dublă nuanţă tonicii de fa: 


partea l-a partea a I-a partea a Il-a partea a IV-a 


fa minor La bemol major La bemol major Fa major 


De la magister la discipolul inovator, acesta este pasul pe care dorim să îl 
facem analizând în continuare doar un moment din creația enesciană. 
Lirismul artei lui George Enescu, nevoia destăinuirii prin muzică, „nevoia 


de a cânta” — aceeași care constituie însăși rațiunea de a fi a doinei — s-au tradus în 

modul cel mai direct în limbajul muzical al compozitorului, printr-un primat esențial al 
melodiei. 

Forţa cu care legile melodiei se impun întregului său limbaj (redând mai 
degrabă un fenomen de conservare a „energiei? melodice decât o propriu-zisă 
transmitere de caractere) măsoară în cele din urmă însăşi capacitatea înnoitoare a 
muzicii lui George Enescu, jalonându-i trăsăturile care o fac să participe la progresul 
artei muzicale contemporane. 

Concomitenţa planului diatonic cu cel cromatic, izvorâtă dintr-o concepţie 
modală asupra spaţiului sonor — utilizarea sferturilor de ton cu funcţii structurale, 
primordialitatea principiului tematic față de cel tonal în constituirea formelor, 
heterofonia ca un mijloc de exprimare „distributivă” a fluxului monodic, ca principiu 
mediator între monodie și polifonie — reprezintă un aspect care demonstrează uriașul 
arc peste timp ce leagă creaţia compozitorului român de epoci, tradiţii artistice şi de 
cultură, gândite ca etape și modalităţi de structurare a noului în limbajul muzical. 

Caracterul popular, lirismul melodiei, evident impregnate în memoria 
compozitorului de autenticitatea interpretărilor lăutarilor auziţi în copilăria sa, îşi 
găsesc, prin tratare în cheie cultă, perfecta înfăţişare într-o lucrare camerală de 
referință universală: Sonata a III-a op.25 „în caracter popular românesc” pentru 
pian şi vioară. 

Ca prim deziderat ce trebuie depăşit în interpretarea acestei sonate se 
impune armonizarea, ca plajă sonoră, a emisiei netemperate a viorii cu temperanța 
dată prin construcţie sunetelor pianului, de unde şi rezultanta unei noi timbralităţi, ca 
întreg instrumental cameral dat de asocierea celor două moduri diferite de producere a 
sunetelor muzicale. 

Pentru instrumentiştii care abordează această lucrare intrarea în atmosfera 
melancolică a primei părţi a sonatei — cu toate ornamentele și formulele ritmice ce se 
doresc explicite de către compozitor, pe lângă indicaţiile de expresie și caracter, 
amănunțite şi permanente — nu se poate face în absenţa cunoaşterii din interior a 


caracterului particular al melosului popular românesc. 

Orice aplicare mecanică a tuturor indicaţiilor din partitură, în lipsa 
înțelegerii modelului sonor şi mental al compozitorului, nu face decât să o îndepărteze 
de caracterul ei autentic românesc, transpus însă într-o gândire și o imaginaţie cultă, 
universal integratoare. Oricât de virtuoz ar fi pianistul interpret, în absenţa unei 
cunoașteri din interior a spaţiului românesc, cu rol de amintire generatoare de mpe/os 
specific, chiar şi cu toată abundența de indicaţii, la toate palierele semantice ale 
partitutii, redarea caracterului popular românesc nu se poate realiza fidel sau autentic. 

Prezenţa acestei sonate enesciene într-o lucrare dedicată memoriei, implicit 
celei muzicale, nu este întâmplătoare. Poate tocmai pentru că experienţa și 
cunoașterea — datorate memoriei transmise din generaţie în generaţie de interpreţi — 
au făcut posibile înţelegerea modului în care Enescu însuşi îşi dorea să-i fie 
interpretată această lucrare. 

De altfel, şi eu, personal, am primit preţioase indicaţii expresive şi tehnice 
de la marele violonist Ştefan Gheorghiu, cel care reprezintă pentru generaţia noastră o 
legătură directă cu cultura şi spiritualitatea sunetului muzical în care s-a format şi a 
compus Enescu (Exemplul 9). 


Exemplul 9 (partea I, măsurile 1 — 3) 


Moderato malinconico (i =60) ca ma 

Privit în cheia analizei sub două înfățișări diferite: a) legătura de simţire și 


unitatea în gândire între instrumentiști profesioniști, apropiaţi ca generaţie și b) 
ca didactică a memoriei în relaţia profesor-studenţi (elevi), „întregul sonor” realizat 
într-o interpretare profesionistă comportă suficiente elemente de diferență față de 
dificultăţile de redare a libertăţilor caracteriale ale lucrării enesciene în interpretarea 
unui tânăr violonist de pildă, care întâmpină nu odată reale probleme în perceperea 
subtilei agogici a metapartiturii. 

Nu întâmplător am precizat anterior funcția memoriei în transmiterea 
directă a experienţei interpretative între generaţii diferite, pentru că ea se reflectă şi în 
abordarea cursului de practică a stilisticii pe care funcţia de pianist acompaniator o 
impune în relaţia cu tinerii interpreţi. Acest exemplu muzical subliniază tocmai aceste 
dificultăţi de imaginare şi redare autentică, în cazul tinerilor violoniști, care reușesc cu 


destulă greutate să-și asume corect, în stil, acel senga rigore din indicaţiile enesciene.102 


Şi în exemplul următor (Exemplul 10) se pot uşor detecta diferenţele în 
interpretare între un profesionist şi un tânăr interpret, date fiind dificultăţile creeate de 
suprapunerea pe verticală a poliritmiilor rezultate din melodica ornamentată și 
ritmizată prin formule deosebit de grele, care, în absenţa unei memorii interpretative a 


stilului enescian, fundamentată pe experienţă şi cunoaștere, sunt dificil de realizat. 


Noţiunea de s4//, folosită de către compozitorii şcolilor naţionale pentru a sublinia orientarea lor filosofică şi 
estetică se regăseşte şi la George Enescu, care, în anul 1928, cu ocazia compunerii acestei sonate nota: „Nu 
întrebuinţez cuvântul de s4/ pentru că el arată ceva făcut, în timp ce cuvântul caracter exprimă ceva existent, dat 
de la început”, Dumitru Bughici, op. cit., cf. p.331. 

Exemplul 10 (partea I, măsurile 10 — 11) 


«d it, rigore. - - 7 a 4 MED 

Trecerea de la măsura simplă binară de sfârşit cu acel senga rigore din nou 
reafirmat şi intrarea în măsura următoare a /epo, într-o metrică binară compusă ce 
amplifică motivica melodică, cu toate indicaţiilor agogice amănunțite (zranquillo în 
decrescendo spre pp și apoi pf con grazia) necesită nenumărate repetiţii pentru a se putea 
realiza efectiv cutsivitatea cerută discursului interpretativ, dincolo de scriitura 
încărcată cu formule ritmice şi ornamentale, prezentă atât la pian cât şi la vioară. Se 
relevă încă odată importanţa experienţei şi cunoaşterii de către pianistul acompaniator 
a unor informaţii relevante pentru realizarea în stil a „întregului” sonor cameral. 

Exemplul este relevant tocmai prin confruntarea a două feluri de memorie, 
ambele subiective, pentru că violonistul are scrisă în partitura sa o înşiruire de note 
lungi, cu indicaţii agogice şi expresive mai mult sau mai puţin relevante pentru propria 
sa experienţă, mai ales dacă este vorba despre un tânăr interpret. Pe când pianistul, 
care are în față partitura completă, este obligat, prin importanţa dată lui chiar de către 
compozitor, să urmărească obţinerea unei viziuni interpretative integratoare a celor 
două instrumente. 

Schimbarea caracterului prin trecerea de la libertăţile melancolice şi 
ornamentale ale melodicii iniţiale (Exemplul 11) la un tempo mai mișcat — precis 
conturat prin formulele sincopate şi prin şaisprezecimile în szaccato şi în ritm punctat, 


cu pauze, imitând specificul sonotităţii unui țambal — cerut de caracterul unei melodii 

vioaie, apropiată paşilor de joc popular, ridică noi probleme de ansamblare a 
întregului sonor.105 

Nu este locul să comentăm aici dificultăţile tehnico-interpretative pe care 
pianistul însuşi trebuie să le surmonteze fără a afecta discursul sonor integrator sau 


chiar siguranța în redarea textului muzical a violonistului pe cate îl „acompaniază”! 


Exemplul 11 (partea I, măsurile 28 — 29) 

Totuşi, exemplificăm acest lucru prin următorul fragment din sonata 
enesciană (Exemplul 12), care se leagă de dificultățile tehnice anterior specificate, 
amplificate aici printr-o ritmică punctată şi sincopată în şaisprezecimi şi cu accente 
impuse de compozitor pentru a reda sonor cât mai autentic, mai aproape de e/os-ul 
specific melodiei de joc popular românesc, prezente mai întâi doar la pian și 
amplificate apoi la ambele instrumente, punând probleme de ansamblare şi de 
coincidenţă a atacului acestor formule ritmice, în sine dificil de realizat chiar şi 


individual, cu atât mai mult într-un sincron obligat de partitură şi de caracter. 


Sunt de remarcat aici atât diferenţele între interpreţi profesionisşti, care reușesc (în general) aceste schimbări 
„naturale” de tempo în modul cel mai firesc, cât şi „etapele” pe care în mod necesar le parcurge un violonist 
mai tânăr în procesul „apropierii” de caracterul lucrării, pianistul trebuind, de fiecare dată, să „intuiască” 
posibilităţile tehnico-interpretative ale partenerului de ansamblu cameral. 

Exemplu 12 (partea I, măsurile 32 — 33) 


Un moment revelator (Exemplul 13) pentru scriitura bogată, stufoasă, 
foarte precis notată din punct de vedere al ritmurilor complexe a căror redare — ca 
textură coloristică integratoare la cele două instrumente, pe un caracter în fapt, liber, 
de execuţie, impus de sugerarea unei zpe/opei de sorginte populară — ilustrează elocvent 
întreaga problematică tehnică şi expresivă a acestei prime părţi a sonatei enesciene. 


Exemplul 13 (partea I, măsurile 63 — 66) 

Fa. o (sempre Pæ.) 

Se suprapun aici probleme legate de tuşeu pianistic, permanent adaptat 
formulelor ritmico-melodice ale viorii, cântate în caracter liber, însă fără a deforma 
totuşi ritmurile clar conturate de compozitor şi care se pretind a fi respectate. 
Cezurile, respirațiile, simultane sau alternative, cerute de me/s-ul narativ al acestui 
dificil moment interpretativ, nu pot fi realizate în absența unei memorii anticipative (de 
dorit a fi la ambii instrumentiști I), rezultând de aici și importanţa repetiţiilor de 
ansamblu ce îşi vor spune pe scenă ultimul cuvânt. 

Încă un element unificator, esenţial în realizarea întregului sonor este 
pedalizarea indicată în partitură, care trebuie să respecte şi să sublinieze întocmai 
caracterul liber al interpretării violonistului, prin aplicarea unei subtile diferențieri a 
tehnicilor specifice pretinse de realizarea unei timbralizări adecvate, de ansamblu. 

Meşteşugul componistic este relevat în următorul exemplu (Exemplul 14) 
prin noua faţă a temei. 

Exemplul 14 (partea I, măsurile 75 — 78) 


saltando 


au pata lusingando 

Ea este iniţial expusă la pian în debutul lucrării și adusă acum în repriza 
formei de sonată într-un mod deosebit de original, în vocea viorii, ascunsă subtil în 
latenţa unei melodii populare complet diferită ca şi caracter față de prima sa înfățișare: 
o melodie ritmată, specific lăutărească, inclusiv prin redarea tehnică specială — al/a 
punta del arco. 

Acompaniamentul pianului, chiar prin indicația compozitorului de 
staccatisimo ben ritmato trebuie să contribuie la articularea incisiv ritmată, deşi într-o 
nuanță extrem de mică — ppp — ce este necesar să sugereze timbralitatea caracteristică 
unui acompaniament de țambal, redat și prin executarea arpegiată a acordurilor mâinii 
stângi. 

Dificultățile de ansamblu şi tehnic expresive sunt ulterior amplificate și prin 
preluarea melodiei lăutăreşti a viorii, cu imprimarea aceluiaşi caracter, în limitele 
posibilităţilor de exprimare ale unui instrument temperat, în discantul pianului, 
suprapusă cu menţinerea în formulă de osżzinato ritmic a acompaniamentului mâinii 
stângi. Peste toate acestea se adaugă formulele de culoare lăutărească ale viorii, aidoma 
unui subtil comentariu complementar, unde pianistul, în aceleași nuanţe extrem de 
reduse trebuie să realizeze echilibrul întregului sonor, atât sub aspectul ritmicii 
complexe, cât și al redării cursive a temei săltăreţe de la mâna dreaptă. 

Succintele analize interpretative, preluate din prima parte a sonatei 
enesciene vin să sublinieze faptul că toată această problematică specifică 


acompaniamentului pianistic de tip cameral este relevantă tocmai pentru că, dincolo 

de propriile dificultăţi tehnico-interpretative, pianistul trebuie să urmărească, pas cu 
pas, realizarea integratoare a celor două discursuri sonore complementare, adaptându- 
şi permanent propriile formule ritmice şi propria agogică libertăţilor de execuţie 
naturale, fireşti, din linia melodică a viorii. 

Încheiem acest periplu analitic ce şi-a dorit să sublinieze câteva particulare 
aspecte ale memoriei interpretative, fixate de semnele nescrise ale metapartiturii, prin 
câteva comentarii legate de rolul pianului într-un ansamblu cameral. 

Lucrarea aleasă ne apropie, muzical vorbind, de epoca modernă a limbajului 
componistic. Este vorba de: Parade (in memoriam Erik Satie) pentru ansamblu 
de percuție, contrabas şi pian de compozitorul clujean Ede Terenyi. 

Este deja o lucrare „clasică” ca și scriitură față de stilurile promovate de 
muzica contemporană. Păstrând încă o grafie tradiţională, aceasta este concepută ca o 


suită instrumentală în care alternanța de mișcări și caractere diferite se desfăşoară, în 


mod declarat, sub influenţele melodicii de jazz. 104 

Alcătuită din 5 părți (Tempo di Swing, Allegretto, Lento, Allegro şi Presto), 
fragmentele muzicale analizate fac parte din partea a III-a şi partea a V-a. Lento şi 
Presto au fost selectate tocmai pentru că aduc două mişcări contrastante: prima lentă, 
cvasi introducere, însă conţinând un segment median de sorginte formală clasică, Trio 
— Fugato, într-un Presto, ben ritmato şi cea de a doua mişcată, ca şi moment de 
virtuozitate instrumentală de ansamblu. 

În partea a treia, Lento, (Exemplul 15) funcţia pianului este dată de rolul său 
unificator, din punct de vedere timbral, între cele două compartimente: percuţia — în 
care marimba are un rol melodic, cvasi improvizatoric, dublată fiind de formulele 
ritmice, în ostinato de la tobe — şi contrabasul, care preia o contramelodie, dublând 


între timp şi pulsaţia, menţinută acordic de către pian de la începutul acestei părți. 


Această lucrare a fost interpretată într-un recital de muzică modernă de către o formaţie specializată într-un 
astfel de gen de muzică — Ansamblul de percuție al Academiei de Muzică „Gheorghe Dima”, Cluj-Napoca, 
ansamblu condus de prof. univ. dr. Grigore Pop, cu ocazia unui concert susţinut la aniversarea a 30 de ani de 
existenţă a acesteia, în martie 2006, în Sa/a Studio a Academiei. 

Exemplul 15 (Lenzo, măsurile 1 — 10) 

Pianul trece de la rolul echilibrator, de acompaniament armonic şi de 
menţinere a caracterului mișcării prin constanţa pulsaţiei, la unul melodic, intrând în 
unison cu melodia matimbei, fapt ce pune de data aceasta probleme de sincronizare 
ritmică între cele două instrumente ce conturează profilul melodic. De fapt este ca un 
moment de 7/77; orchestral (vezi momentul de Più mosso) pentru că toate instrumentele 
preiau aceeaşi melodie la unison. Se remarcă scriitura deosebit de amplă, acordică, de 
la pian, dificil de realizat tehnic, într-o nuanță masivă de ff, plus pedala de /4 din bas 

care susţine întregul eşafodaj armonic, necesitând inclusiv o pedalizare expresivă, de 
efect. 

În ultima secţiune, Presto, (Exemplul 16) pianul preia rolul de conducător al 
ansamblului cameral, atât prin faptul că enunţă tema, cât şi prin aceea că trebuie să 
impună din start ritmica specifică, de alternanță de binar cu ternar, dintr-o măsură de 
şapte optimi. 


Exemplul 16 (Preszo, măsurile 1 — 6) 

Ca un factor pur subiectiv, din unghiul pianistului, trebuie să menţionăm 
faptul că, în momentul concertului, dificultățile tehnice şi de asamblare au fost 
amplificate de dispunerea scenică a instrumentelor, ce nu-i permitea un contact vizual 
cu toți instrumentiștii. Pianistul, fiind așezat la mijloc, între contrabas şi percuție a fost 
nevoit, odată în plus, să preia rolul de coordonator al ansamblului cameral, cu atât mai 
mult cu cât şi contrabasistul îşi putea reda corect partitura doar urmărind ceea ce 
cânta pianul. 

În ceea ce priveşte scriitura componistică este de specificat că rolul melodic 
trebuie susţinut tot timpul la mâna dreaptă de către pianist, inclusiv pe formulele 
melodice vatiaţionale cântate împreună cu marimba, într-un dialog permanent ce 


trebuie dozat și condus cu atenție. 

Fiind scrisă practic pe tiparul formal al unei Teme cu variatiuni, profilele 
melodice conturate de compozitor în această ultimă parte a lucrării vor sluji ca 
puncte de plecare în momentul de improvizație al pianului din variaţiunea a noua 


(Exemplul 17). 


Exemplul 17 (Presto, măsurile 69 — 81) 


VAR.9, 


Aşa cum se poate observa din aceste ultime măsuri ale piesei, exemplificate 
aici, însemnarea compozitorului pentru acest moment improvizatoric este deosebit 
de simplă, doar structuri acordice care se repetă. 

Este indicat în partitură doar coloritul timbral cerut. Necesităţile expresive 
ale „întregului sonor” pretind însă dinamizarea acestui moment prin apelul la fantezia 
improvizatorică a instrumentistului pianist, care, pentru a păstra unitatea tematică şi 
de caracter a Presto-ului este indicat să preia, în imitație liberă, motivele muzicale aşa 
cum au fost ele enunțate în variaţiunile anterioare. 

Ca un fapt anecdotic — dar nu mai puţin caracteristic meseriei de pianist 
acompaniator — amintim că, din rațiuni de moment, piesa a trebuit asimilată într-un 
timp record de către pianist: doar în trei repetiţii, derulate într-un scurt interval de 


timp. Tocmai de aceea au trebuit activate toate reflexele mentale şi de memorie pentru 

asimilarea şi integrarea corectă în ansamblu a partiturii pianului, mai ales că lucrarea în 
sine, ca şi sonoritate, nu era cunoscută dinainte de pianist, acesta neavând posibilitatea 
de a asculta măcar o înregistrare anterioară a respectivei lucrări. 

Prin urmare, în timpul repetiţiilor, pianistul a fost nevoit să-şi „înveţe” 
propria parte, dificilă tehnic, simultan cu asimilarea coloritului special al fiecărui 
moment muzical, în funcţie de rolul celorlalți instrumentiști în realizarea ansamblului 
sonor. A trebuit astfel să-și fixeze repere mentale şi sonore direct legate de unul sau 
altul dintre instrumentiştii formaţiei şi să dovedească o maleabilitate deosebită în 
adaptarea la specificul de execuţie instrumentală al acestui ansamblu de muzică 
modernă. 

Ca încheiere a acestui ultim exemplu de analiză specifică pianisticii de 
acompaniament ne permitem să facem următoarea observaţie finală. Acest al doilea 
fragment muzical a fost selectat tocmai pentru a face legătura — arc peste timp — cu 
caracterul şi rolul improvizatoric al pianului, legând într-un mod inedit preclasicul 
basso continuo de sound-ul jazz-ului, ajuns astăzi „clasic” și îndelung exploatat de muzica 
modernă. Se unesc practic, într-un singur moment, două feluri şi caractere de 
improvizație ale instrumentistului pianist, relevând o dată în plus funcția memoriei în 


susţinerea unei experiente şi cunoașteri stilistice adecvate. 

„Sufletul aşteaptă, observă şi-şi aminteşte, în aşa fel încât prin ceea ce 
observă să transfere ceea ce aşteaptă în ceea ce îşi amintește. Cine ar putea să spună 
deci că viitorul nu există încă?” 105 Relevante sunt aceste gânduri filosofice în 
conturarea dublei fețe a memoriei, atât de caracteristic prezentă şi în actul interpretării 
artistice: ca memorie întoarsă cu fața spre trecut — ce-și reamintește „modelul mental” 
al lucrării muzicale ce urmează a fi cântate şi ca memorie a viitorului — prin 
anticiparea, într-o fracțiune de secundă, a tot ceea ce va „suna” pe scenă în 
următoarele momente. Adică, modelul mental, atent instrumentat” în timpul 
repetiţiilor, devine scenariu mental ce prefigurează ceea ce va urma: este experienţa unui 
trecut ce-și imaginează un nou viitor. 

Citit în altă „cheie”, acest comentariu filosofic aduce un înţeles mai profund 
al deja mult dezbătutului raport creator — interpret — public, configurându-i şi o altă 
adâncime prin atribuirea funcţiei de mediator interpretului ce leagă prin discursul său 
compozitorul de auditoriul sălii de concert, unificând într-un altfel de „întreg” ceea ce a 
fost cu ceea ce va fi. 

Modalitatea de „rememorare” a imaginilor pentru cele trei distincte entități 
ale raportului amintit este caracterizată tot de trei dimensiuni, temporale de data 
aceasta, ce sugerează astfel „aşteptările” sufletului uman: „prezentul a ceea ce este 


trecut, şi anume emoria, prezentul a ceea ce este prezent, şi anume vigiunea, prezentul 


a ceea ce este viitor, și anume asteptarea.” 106 


Se poate identifica lejer, în acest nou 
trinom poziţia mediană a discursului interpretativ, care prin vigiunea sa justifică ideea 
că adevărată, reală este doar trăirea prezentului care prin rememorare se extinde atât 


asupra trecutului cât şi asupra viitorului. „Trăire” ce nu este mai puţin subiectivă, de la 


interpret la interpret sau ca reflectare a ei, de la un auditor la altul. 


105 Sf. Augustin, op. cit., p.422. 
106 Peter Kunzmann..., op. cit., p.71. 

Timpul subiectiv al artei muzicale, implicit cel al discursului interpretativ, îl 
măsurăm prin propriul suflet şi îşi va păstra traseul originar de la aşteptare la împlinire 
şi iar la amintire. Ca scenariu mental şi interpretativ, scenic localizat, aceste scindări al 
timpului subiectiv, revelate psihicului uman, se suprapun cvasi identic cu momentele 
unui act interpretativ: asteptarea — ca imaginare anticipată a modelului mental al piesei 
muzicale; fmplinirea — ca discurs interpretativ unic şi nerepetabil şi amintirea actului 
intepretativ — ca judecată estetică, critică a ceea ce a fost efectiv pe scenă, judecată ce 
se poate face, din nou, din trei puncte de vedere: al interpreţilor participanţi, al 
specialiştilor muzicieni sau ca „amintire” efectivă, mai mult sau mai puţin plăcută, 
pentru publicul meloman. Căci adevărul fiecărei intepretări constă în proprietatea 
spiritului uman de-a se reuni în anticiparea viitorului şi nu de a se disipa în 
multiplicități mereu în mișcare. 

Nu este întâmplătoare unificarea, în acest context, a aserțiunii bergsoniene 
legate de timpul trăit — ca „sentiment interior al duratei” — cu afirmarea 
subiectivismului „mişcătii”, tempo-ului muzical, indus de către interpret lucrării pe 
care o cântă. Gândită ca durată a cărei esenţă ultimă este de a 7rece, categoria esenţială a 
timpului bergsonian se suprapune relevant cu caracterul dinamic al muzicii ca artă 
temporală, măsurabilă în duratele sunetelor muzicale, atât de subiective, de fapt, cu 
fiecare intepretare artistică. 

„Întregul mental” al fiecărei lucrări muzicale intepretate se suprapune 
indivizibilității duratei bergsoniene, căci fiecare moment al interpretării îşi are propria 
funcţie în realizarea „întregului” şi în proiectarea acestuia înspre trecut ca amintire. Dar 
ceea ce defineşte, în termeni absoluţi, interpretarea este caracteristica duratei — ca timp 
— de a fi veşnic în schimbare: căci durata nu rămâne niciodată identică cu ea însăşi, aşa 
cum, niciodată, o interpretare nu va fi la fel, chiar dacă vor fi aceeaşi interpreţi, 
aceleaşi piese şi acelaşi cadru scenic. Timpul real şi timpul subiectiv îşi vor fi spus și 
aici, determinant, cuvântul. 

Ca timp calitativ, eterogen, durata este percepută de artistul interpret ca 
realitate a vieţii sale interioare, a gândurilor și stărilor sale sufletești, trăite ca ppiscare, ca 
trecere a esenței spiritului uman. Se relevă astfel un dualism, specific bergsonian, în care 


interiotitatea se opune exteriorităţii, spiritul (sufletul) — materiei (corpului), materia 

fiind cea care oferă în mod legitim limitele spaţiale care se suprapun spațiului — ca 
reflectare a celuilalt fel de timp, măsurat şi calculat de fizicieni. 

Doar la nivelul conştiinţei intime, timpul se dilată sau se accelerează, apasă 
sau se uită — de unde acea „curgere” diferită a timpului discursului interpretativ faţă de 
timpul auditoriului respectivei lucrări muzicale. Ce dilatare a timpului se petrece în 
conştiinţa interpretului nevoit să reacționeze abil, să se adapteze rapid unui mereu 
neprevăzut imbroglio scenic. Cât efort, câte reflexe mentale, motrice, activate în miimi 
de secundă, pentru a salva „întregul sonor”! Şi ce surpriză, la final de recital, când, de 
multe ori, publicul nici nu a observat acel moment „dificil”! 

Fără a fi unică referinţă a actului interpretativ, timpul este deci un sistem de 
relaţii ce caracterizează atât ritmul muzical, ce însoţeşte melodica piesei, cât și ritmul 
existenţei umane, în general. Având reprezentări diferite, ritmurile se constituie, 
pentru conștiința sau cunoaşterea umană, în tot atâtea straturi ale istoriei lot, redate nu 
liniar ci în chiar jocul temporalităţii lor divergente. 

Aşa cum sufletul, pentru filosoful antic, participă la timp prin activitatea, 
funcţionarea sa (energeia — în limba greacă), tot aşa interpretul îşi joacă rolul prin 
energia investită în dinamizarea discursului său sonor. Gândind phantasia ca simţ 
intern ce leagă senzațiile de suflet, arta interpretului, guvernată de intelect dar și de 
talent, se va întrupa, ca discurs, prin fantasmele sufletului şi fanteziile spiritului său. 
Imaginaţia este cea care convertește limbajul simțurilor în limbaj fantastic, căci, nu în 
zadar, filosofii stoici considerau fantezia o „amprentă pe suflet” ce înlesneşte rațiunii 
înțelegerea fantasmelor acestuia. Şi nu întâmplător, se relevă încă o dată funcţia 
memoriei ca depozitată atât a datelor imaginaţiei cât și a celor ale raţiunii — de unde 
dependenţa, condiționarea cunoașterii și gândirii umane de calitatea memoriei umane. 

Confirmând principiul aristotelic al precedenţei absolute a fantasmelor 
asupra cuvântului, caracterul limbajului muzical ca metalimbaj ce transcende /ogos-ul, 
nu este deloc întâmplător, gândit fiind ca „limbaj dotat cu retorică”, în care memoria 
își are locul ei bine stabilit. 

După cum, pentru ca elocința oratorului să aibă efectul scontat, trebuie 
memorizat nu doar materialul, pentru a fi stilizat ci şi materialul gata stilizat, tot aşa 


interpretul îşi gândeşte discursul său sonor pe baza unui scenariu mental, ce va unifica 

aspectele tehnic-interpretative cu cele ale trăirilor afective. Doar stăpânirea 
meşteşugului şi măiestria artistică îi vor permite interpretului să nu se lase „furat”, pe 
scenă, de emoția trăirilor specific muzicale. Mijloacele sale de expresie vor trebui atent 
supravegheate de intelect și rațiune, căci interpretul este cel care trebuie să „conducă” 
discursul sonor înspre maxima exploatare a emoţiilor, afectelor ce se cer induse 
publicului receptor. 

Nu întâmplător, cel din urmă „magician” al Renaşterii, Giordano Bruno 
spunea că toate emoţiile sunt favorabile zeatrului interior al memoriei, căci numai 
profesiunile speciale, cele artistice îndeosebi, cer aplicarea voluntară a imaginaţiei. 
Avertismentul său este nu mai puţin valabil şi astăzi, mai ales în retorica interpretativă 
a discursului sonor: orice operator de fantasme — fie el şi artistul memoriei, trebuie să-şi 
regleze şi să-şi controleze emoțiile şi fanteziile, ca nu cumva, crezând că le stăpânește, 
să le îndure, dimpotrivă, stăpânirea. 

Această stăpânire a meşteşugului artistic şi interpretativ nu este indiferent 
cum este educată, după cum spunea Giordano Bruno (fapt valabil, de altfel şi pentru 
civilizaţia modernă): „trebuie, îndeosebi să avem o grijă extremă cu privire la locul și la 
modul în care cineva este educat, la studiile pe care le-a urmat, sub înrâurirea cărei 
pedagogii, cărei religii, cărui cult, cu ce cărţi şi cu ce autori; căci aceasta generează prin 
sine, iar nu prin accident, toate calitățile subiectului.”107 Controlul şi selecția sunt, 


deci, stâlpii ordinii. 


107 Joan Petru Culianu, op, cit., p.154. 

Coda 


De ce, totuși, am ales ca moment conclusiv (quasi coda) acest prezumat chip 
tanic al memoriei ? 

Pentru că, dublului „semn” al memoriei interpretative, ca discurs sonor ce 
include şi o memorie a viitorului (anticipativă, în fapt), i se potrivesc cel mai corect 
cuvintele lui Soren Kierkegaard: „viaţa trebuie trăită cu faţa spre viitor dar înțeleasă cu 
faţa spre trecut.” 

Dubla faţă a memoriei implică „progresul prin care trecutul tinde să-şi 
recupereze influența pierdută, actualizându-se”, după cum spunea Bergson. Privind-o 
ca pe o componentă reală a spiritului uman, memoria se defineşte ca sinteză a 
trecutului cu prezentul, în vederea viitorului. Întregul nostru trecut exercită o presiune 
înainte pentru a insera în acţiunea prezentă cea mai mare parte din el însuși. 

Timp sonor, muzica intervine constant, ca memorie afectivă, prieten al 
trecutului regăsit în prezent. Amintirile noastre formează un lanţ iar caracterul nostru, 
decelabil în toate deciziile noastre, este sinteza actuală a tuturor stărilor noastre 
trecute. Practic, „nu percepem decât trecutul, prezentul pur fiind progresul insesizabil 


al trecutului rozând din viitor.”108 


Distanţa idealizează, estompează, pe când aproprierea demitizează, alungă 
„aura”, transformând amintirea în percepţie, în concret. Şi nu tot ceea ce e concret e 
frumos sau bun. Dar orice amintire «souvenir, ricordo, memoria, rimembranza, ricordanza, 
reminiscenza» distanţată de noi, şi în noi, devine un „bun” al nostru. 

Experienţa, „teatru necesar al activităţii noastre” — în limbaj bergsonian, 
are ca suport mental memoria, ca „progres al tecutului în prezent.” 

Inteligența, mişcându-se în orice clipă de-a lungul intervalului ce separă 
planurile conștiinței, îi dă vieţii esenţa — care este tocmai această mișcare. 

Corpul nostru, ultimul plan al memoriei noastre, imaginea externă, vârful în 


mişcare, este împins în fiecare clipă de trecutul nostru către viitor — speranţa. 


108 Henri Bergson, op. cit., p.131. 

Urmând principiul aristotelic care spunea că „se cuvine să acceptăm 
îndemnuri şi de la cei ce, fără a fi specialişti, cercetează câte un domeniu și filosofează 
asupră-i”,109 am asociat fim/ memoriei unui drum al cunoașterii şi al experienței 
creatoare. Căci, dacă personalitatea noastră, care se luptă în fiecare clipă cu 
experiența acumulată se schimbă fără încetare, talentul artistului se formează şi se 
modifică chiar sub influenţa operelor sale. Ceea ce facem depinde de ceea ce suntem. 

Natura reflexivă şi intuitivă a artistului îşi găseşte în feele memoriei un 
„trecut” propriu, fie el şi imaginar, ce tinde să devină „prezent” original, prin creaţie. 
Viitorul este numai „speranță”, cum spunea Aristotel. Credinţa în om şi în puterea 
magică a creaţiei sale ne duce cu gândul la comentariul lui Constantin Noica! despre 
clipele din urmă ale lui Socrate: 

„Poate că ultimul gând al lui Socrate a fost că fiecărui om câte un zeu lăuntric îi spune 
că este o ființă deosebită; şi omul ia în serios ce spune zeul, deci îl dezminte până la urmă; pe când 


Socrate nu l-a crezut şi tocmai de aceea a sfârșit prin a-l confirma.” 


109 Aristotel, op. cit., p.220. 
110 Constantin Noica, Viata lui Platon, eseu apărut în volumul P/aton — Dialoguri: Euthyphron; Apărarea lui Socrate; 
Criton, Editura Humanitas, București, 1997, p.27. 

